

VLADA REPUBLIKE HRVATSKE

Zagreb, 16. prosinca 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o korištenju europskih strukturnih i investicijskih fondova i pretpristupnih programa pomoći Europske unije za razdoblje od 1. siječnja do 30. lipnja 2022. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**VLADA REPUBLIKE HRVATSKE**

**IZVJEŠĆE O KORIŠTENJU EUROPSKIH STRUKTURNIH I INVESTICIJSKIH FONDOVA I PRETPRISTUPNIH PROGRAMA POMOĆI**

**EUROPSKE UNIJE ZA RAZDOBLJE**

**OD 1. SIJEČNJA DO 30. LIPNJA 2022.**

**Zagreb, prosinac 2022.**

**SADRŽAJ**

[1. UVOD 3](#_Toc116459961)

[2. SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA 5](#_Toc116459962)

[2.1. PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020. 5](#_Toc116459963)

[2.2. PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013. 8](#_Toc116459964)

[3. DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020. 10](#_Toc116459965)

[3.1. OPERATIVNI PROGRAM „KONKURENTNOST I KOHEZIJA“ 10](#_Toc116459966)

[3.2. OPERATIVNI PROGRAM „UČINKOVITI LJUDSKI POTENCIJALI“ 16](#_Toc116459967)

[3.3. PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020. 20](#_Toc116459968)

[3.4. OPERATIVNI PROGRAM ZA POMORSTVO I RIBARSTVO REPUBLIKE HRVATSKE ZA PROGRAMSKO RAZDOBLJE 2014.-2020. 26](#_Toc116459969)

[3.5. OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE 29](#_Toc116459970)

[3.6. PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020. 32](#_Toc116459971)

[3.6.1. Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020. 32](#_Toc116459972)

[3.6.2. Interreg IPA program prekogranične suradnje Hrvatska – Srbija 2014. – 2020. 32](#_Toc116459973)

[3.6.3. Program prekogranične suradnje Interreg V-A Italija – Hrvatska 2014. – 2020. 33](#_Toc116459974)

[3.6.4. Program prekogranične suradnje Interreg V-A Slovenija – Hrvatska 2014. – 2020. 33](#_Toc116459975)

[3.6.5. Program prekogranične suradnje Interreg V-A Mađarska – Hrvatska 2014. – 2020. 33](#_Toc116459976)

[3.6.6. Program transnacionalne suradnje Interreg V-B Dunav 2014. – 2020. 34](#_Toc116459977)

[3.6.7. Interreg V-B Jadransko-jonski program transnacionalne suradnje 2014. – 2020. 34](#_Toc116459978)

[3.6.8. Program transnacionalne suradnje Interreg V-B Mediteran 2014. – 2020. 34](#_Toc116459979)

[3.6.9. Program transnacionalne suradnje Interreg V-B Središnja Europa 2014. – 2020. 35](#_Toc116459980)

[3.6.10. Program međuregionalne suradnje INTERREG Europe 2014. – 2020. 35](#_Toc116459981)

[3.6.11. Program međuregionalne suradnje INTERACT III 2014. – 2020. 36](#_Toc116459982)

[3.6.12. Program međuregionalne suradnje URBACT III 2014. – 2020. 36](#_Toc116459983)

[3.6.13. Program međuregionalne suradnje ESPON 2020 36](#_Toc116459984)

[3.7. NAUČENE LEKCIJE 38](#_Toc116459985)

[4. NEPRAVILNOSTI 51](#_Toc116459986)

[5. INSTRUMENTI NEXT GENERATION EU 67](#_Toc116459987)

[5.1. POMOĆ ZA OPORAVAK ZA KOHEZIJU I EUROPSKA PODRUČJA („REACT-EU”) 67](#_Toc116459988)

[5.1.1. OPERATIVNI PROGRAM „KONKURENTNOST I KOHEZIJA“ 67](#_Toc116459989)

[5.1.2. OPERATIVNI PROGRAM „UČINKOVITI LJUDSKI POTENCIJALI“ 68](#_Toc116459990)

[5.1.3. OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE 69](#_Toc116459991)

[5.2. PROGRAM RURALNOG RAZVOJA - EURI 70](#_Toc116459992)

[6. JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA 71](#_Toc116459993)

[7. INFORMACIJE O FINANCIJSKOJ PERSPEKTIVI 2021. - 2027. 74](#_Toc116459994)

[8. ZAKLJUČAK 76](#_Toc116459995)

[Kratice 78](#_Toc116459996)

[Popis grafikona 81](#_Toc116459997)

[Popis tablica 82](#_Toc116459998)

# UVOD

Temeljem Zaključka Hrvatskoga sabora donesenog na 14. sjednici održanoj 24. listopada 2014., Vlada Republike Hrvatske (VRH) obvezna je Hrvatskome saboru podnositi redovna šestomjesečna izvješća o korištenju europskih strukturnih i investicijskih (ESI) fondova i pretpristupnih programa pomoći Europske unije (EU).

Izvješće o korištenju ESI fondova i pretpristupnih programa pomoći EU za razdoblje od 1. siječnja do 30. lipnja 2022. (u daljnjem tekstu: Izvješće) obuhvaća ključne podatke o provedbi (operativnih) programa financijskog razdoblja 2014. – 2020.: Operativnog programa Konkurentnost i kohezija (OPKK), Operativnog programa Učinkoviti ljudski potencijali (OPULJP), Programa ruralnog razvoja (PRR) i Operativnog programa za pomorstvo i ribarstvo (OPPiR) polazeći od financijskih pokazatelja uspješnosti apsorpcije pojedinog (operativnog) programa, i to statusa ugovaranja, plaćanja i ovjeravanja, s posebnim osvrtom na trendove koji se mogu identificirati u odnosu na prethodno izvještajno razdoblje. Pored financijskih pokazatelja iskorištenosti ESI fondova za svaki (operativni) program, Izvješće daje opisni prikaz stanja provedbe korištenja sredstava iz ESI fondova kroz prikaz pojedinih (operativnih) programa, s informacijama o tijelima u sustavu upravljanja i kontrole, pregledu objavljenih postupaka dodjele bespovratnih sredstava i drugim informacijama relevantnim za izvještajno razdoblje.

Također, Izvješće obuhvaća ključne podatke o provedbi Operativnih programa „Promet“ (OPP), „Zaštita okoliša“ (OPZO), „Regionalna konkurentnost“ (OPRK), „Razvoj ljudskih potencijala“ (OPRLJP) i Operativnog programa za ribarstvo (OPR), I, II i V komponente programa Instrumenta pretpristupne pomoći (IPA) u financijskom razdoblju 2007. – 2013. Također, Izvješće sadrži i informacije o regionalnoj pokrivenosti (na razini županija, izraženo u postocima) ugovorenih projekata, tamo gdje su predmetni podaci dostupni s obzirom na status provedbe te informacije o novoj financijskoj perspektivi 2021.-2027. i informacije o instrumentu Next Generation EU.

S jedne strane prikazuje se status koji se odnosi na predmetno izvještajno razdoblje (od 1. siječnja do 30. lipnja 2022.), a s druge strane status koji se odnosi na ukupno, kumulativno razdoblje od početka provedbe zaključno s 30. lipnja 2022.

Nadalje, Izvješće nudi sažeti pregled utvrđenih nepravilnosti u korištenju fondova EU i poduzetih postupanja po istima.

Prema podacima Ministarstva financija, Republika Hrvatska je od pristupanja Europskoj uniji do 30. lipnja 2022. uplatila u europski proračun oko 4,37 milijardi eura, odnosno oko 32,92 milijardi kuna, dok je u istom razdoblju Republici Hrvatskoj iz europskog proračuna uplaćeno 12,76 milijardi eura, odnosno oko 96,19 milijardi kuna. U okviru fondova i programa obuhvaćenih ovim Izvješćem u državni proračun RH u periodu od 1. siječnja do 30. lipnja 2022. uplaćeno je 1,48 milijardi eura odnosno 11,15 milijardi kuna. Bitno je napomenuti da je u okviru komponenti programa IPA i operativnih programa financijskog razdoblja 2007. – 2013. Republici Hrvatskoj ukupno doznačeno 1,13 milijardi eura, a iznos od 852,96 milijuna naveden u tablici ispod odnosi se na sredstva doznačena nakon pristupanja Republike Hrvatske Europskoj uniji.

|  |  |
| --- | --- |
| Izvor | Uplaćeni iznos (EUR) |
| ESIF 2014. - 2020. | 6.702.279.630,34 |
| ESI 2007. - 2013. | 852.961.058,62 |
| Izravna plaćanja | 2.195.815.841,61 |
| Ostali izvori | 3.005.406.244,11 |
| **UKUPNO** | **12.756.462.774,68** |

Tablica I: Iznosi uplaćeni iz europskog proračuna u proračun RH od pristupanja Europskoj uniji do 30. lipnja 2022.

# SAŽETI PREGLED PROVEDBE EUROPSKIH STRUKTURNIH I INVESTICIJSKIH FONDOVA, STRUKTURNIH INSTRUMENATA EUROPSKE UNIJE I INSTRUMENTA PRETPRISTUPNE POMOĆI PROGRAMA IPA

## PREGLED PROVEDBE (OPERATIVNIH) PROGRAMA FINANCIJSKOG RAZDOBLJA 2014. – 2020.

U izvještajnom razdoblju došlo je do rasta svih financijskih pokazatelja provedbe. Ugovoreno je projekata u vrijednosti od 289,47 milijuna eura, odnosno 2,14 % od ukupno ugovorenih sredstava od početka provedbe. Krajnjim korisnicima i ugovarateljima plaćeno je 904,25 milijuna eura, odnosno 11,47 % od ukupno plaćenog iznosa od početka provedbe. Ovjereno je 418,09 milijuna eura, odnosno 6,48 % od ukupno ovjerenog iznosa od početka provedbe. Istovremeno je Europska komisija (EK) doznačila iznos od 419,10 milijuna eura, što predstavlja 6,36 % ukupno doznačenog iznosa od početka provedbe programa.

Na dan 30. lipnja 2022. ukupno je ugovoreno 13,56 milijardi eura, odnosno 126,32 % ukupno dodijeljenih sredstava. Ukupno je plaćeno 7,89 milijardi eura, odnosno 73,49 % dodijeljenih sredstava. Ukupno je ovjereno 6,39 milijardi eura, odnosno 59,51 % dodijeljenih sredstava te je ukupno doznačeno 6,58 milijardi eura odnosno 61,36 % dodijeljenih sredstava, koja za (operativne) programe financijskog razdoblja 2014. – 2020. iznose 10,73 milijarde eura.

**Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju** **od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program[[1]](#footnote-2) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| OPKK | 6.831,26 | 102,23 | 1,50 | 549,73 | 8,05 | 88,85 | 1,30 | 191,68 | 2,81 |
| OPULJP | 1.621,05 | -39,12 | -2,41 | 112,81 | 6,96 | 136,50 | 8,42 | - | - |
| PRR | 2.026,22 | 207,35 | 10,23 | 228,54 | 11,28 | 192,74 | 9,51 | 215,27 | 10,62 |
| OPPiR | 252,64 | 19,01 | 7,53 | 13,17 | 5,21 | - | - | 12,15 | 4,81 |
| UKUPNO | 10.731,17 | 289,47 | 2,70 | 904,25 | 8,43 | 418,09 | 3,90 | 419,10 | 3,91 |

**Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| (Operativni) program | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| OPKK | 6.831,26 | 9.120,29 | 133,51 | 4.670,13 | 68,36 | 3.537,54 | 51,78 | 3.895,85 | 57,03 |
| OPULJP | 1.621,05 | 1.881,22 | 116,05 | 1.209,05 | 74,58 | 948,81 | 58,53 | 699,36 | 43,14 |
| PRR | 2.026,22 | 2.299,31 | 113,48 | 1.875,26 | 92,55 | 1.775,53 | 87,63 | 1.858,29 | 91,71 |
| OPPiR | 252,64 | 255,13 | 101,02 | 131,84 | 52,19 | 124,19 | 49,16 | 131,08 | 51,88 |
| UKUPNO | 10.731,17 | 13.555,95 | 126,32 | 7.886,28 | 73,49 | 6.386,07 | 59,51 | 6.584,58 | 61,36 |

**Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Ugovoreno | | |  |  | Plaćeno | | |
| (Operativni) program | 30.6.2022. | 31.12.2021. | Indeks promjene[[2]](#footnote-3) |  | (Operativni) program | 30.6.2022. | 31.12.2021. | Indeks promjene |
|  |  |  |  |  |  |  |  |  |
| OPKK | 9.120,29 | 9.018,06 | 101,13 |  | OPKK | 4.670,13 | 4.120,40 | 113,34 |
| OPULJP | 1.881,22 | 1.920,34 | 97,96 |  | OPULJP | 1.209,05 | 1.096,24 | 110,29 |
| PRR | 2.299,31 | 2.091,95 | 109,91 |  | PRR | 1.875,26 | 1.646,72 | 113,88 |
| OPPiR | 255,13 | 236,12 | 108,05 |  | OPPiR | 131,84 | 125,77 | 104,82 |
| UKUPNO | 13.555,95 | 13.266,47 | 102,18 |  | UKUPNO | 7.886,28 | 6.989,13 | 112,84 |

U odnosu na prethodno Izvješće, prema indeksu promjene od 109,91 najznačajniji napredak u ugovaranju ostvaren je u PRR-u s rastom od 9,91 %. Najveći napredak u plaćanju ostvaren je u okviru PRR-a rastom od 13,88 %. Indeks promjene ugovaranja na razini ESI fondova iznosi 102,18 što predstavlja polugodišnji rast od 2,18 %. Indeks promjene plaćanja na razini ESI fondova iznosi 112,84 što predstavlja polugodišnji rast od 12,84 %.

ESI fondovi se provode po n+3 pravilu, što znači da se do kraja 2022. EK moraju prijaviti sredstva alocirana za 2019. godinu. Sredstva koja se ne ovjere do kraja n+3 godine se automatski opozivaju, odnosno država članica EU ih gubi iz svoje alokacije. Do kraja lipnja 2022. svi operativni programi na dobrom su putu da ostvare N+3 ciljeve za 2022. Iz OPKK je ovjereno 3.537,54 milijuna eura (cilj za 2022. je 4.054,64 milijuna eura). Iz OPULJP-a je ovjereno 948,81 milijuna eura (cilj za 2022. je 882,21 milijuna eura). Iz PRR-a je ovjereno 1.775,53 milijuna eura (cilj za 2022. je 1.578,46 milijuna eura). Iz OPPIR-a je ovjereno 124,19 milijuna eura (cilj za 2022. je 153,33 milijuna eura).

Za financijsko razdoblje 2014.-2020. krajnji rok provedbe projekata je 31. prosinca 2023. Zadnji zahtjev za plaćanje kojim se potražuju dodijeljena EU sredstva šalje se Europskoj komisiji do 31. srpnja 2024. S obzirom da se aktivnosti provedbe projekata privode kraju i predstoji intenzivno razdoblje ovjeravanja sredstava, Tijelo za ovjeravanje je u suradnji s Upravljačkim tijelima za OPKK i OPULJP napravilo detaljnu analizu ovjeravanja i plan slanja zahtjeva za plaćanje Europskoj komisiji, kako bi se u potpunosti iskoristila dodijeljena sredstva.

## PREGLED PROVEDBE KOMPONENTI PROGRAMA IPA I OPERATIVNIH PROGRAMA FINANCIJSKOG RAZDOBLJA 2007. – 2013.

S 31. prosincem 2016. završilo je n+3[[3]](#footnote-4) razdoblje provedbe programa. Tijekom 2017. uslijedilo je postupno zatvaranje programa s krajnjim rokom u ožujku 2018. Jedina iznimka je IPA I koja se provodila do 14. siječnja 2020. godine, odnosno Prijelazni Instrument koji se provodio do 13. prosinca 2019. godine. Također, u slučaju OPR primjenjuje se n+2 pravilo te je razdoblje provedbe završilo 31. prosinca 2015., a zaključenje odnosno zatvaranje je potvrđeno u srpnju 2019. godine.. Slijedom toga, u izvještajnom razdoblju nije bilo provedbe OPR-a te podaci navedeni u Tablici 5. ujedno podrazumijevaju i konačne podatke o provedbi i iskorištenosti.

U razdoblju od 1. siječnja do 30. lipnja 2022. nije bilo ugovaranja, plaćanja i ovjeravanja. Bilo je manjih promjena u doznačenim sredstvima.

Na dan 30. lipnja 2022. ukupno je ugovoreno 1,28 milijardi eura, odnosno 99,66 % ukupno dodijeljenih sredstava. Ukupno je plaćeno 1,13 milijardi eura odnosno 88,06 % dodijeljenih sredstava. Ukupno je ovjereno 1,17 milijardi eura, odnosno 91,11 % dodijeljenih sredstava, a ukupno je doznačeno 1,14 milijardi eura odnosno 88,77 % dodijeljenih sredstava.

Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta[[4]](#footnote-5) | Dodijeljena sredstva | Ugovorena sredstva | % | Plaćena sredstva | % | Tražena (ovjerena) sredstva | % | Doznačena sredstva | % |
|  |  |  |  |  |  |  |  |  |  |
| OPP | 236,98 | - | - | - | - | - | - | - | - |
| OPZO | 281,10 | - | - | - | - | - | - | - | - |
| OPRK | 187,78 | - | - | - | - | - | - | - | - |
| OPRLJP | 152,41 | - | - | - | - | - | - | - | - |
| OPR | 8,70 | - | - | - | - | - | - | - | - |
| IPA I[[5]](#footnote-6) | 278,05 | - | - | - | - | - | - | - | - |
| IPA II[[6]](#footnote-7) | 17,52 | - | - | - | - | - | - | - | - |
| IPA V[[7]](#footnote-8) | 121,81 | - | - | - | - | - | - | -1,43 | -1,17 |
|  |  |  |  |  |  |  |  |  |  |
| UKUPNO | 1.284,35 | - | - | - | - | - | - | -1,43 | -0,11 |

Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Program/ komponenta | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno tražena (ovjerena) sredstva | % | Ukupno doznačena sredstva | % |
|  |  |  |  |  |  |  |  |  |  |
| OPP | 236,98 | 187,20 | 78,99 | 163,04 | 68,80 | 163,37 | 68,94 | 154,33 | 65,12 |
| OPZO | 281,10 | 354,77 | 126,21 | 279,49 | 99,43 | 281,10 | 100,00 | 280,13 | 99,66 |
| OPRK | 187,78 | 198,35 | 105,63 | 180,32 | 96,03 | 187,78 | 100,00 | 187,78 | 100,00 |
| OPRLJP | 152,41 | 152,05 | 99,76 | 144,63 | 94,89 | 149,41 | 98,03 | 149,41 | 98,03 |
| OPR | 8,70 | 8,20 | 94,25 | 7,80 | 89,66 | 7,87 | 90,46 | 8,28 | 95,20 |
| IPA I | 278,05 | 255,62 | 91,93 | 240,90 | 86,64 | 240,80 | 86,60 | 240,80 | 86,60 |
| IPA II | 17,52 | 17,22 | 98,27 | 15,61 | 89,10 | 15,61 | 89,08 | 15,61 | 89,08 |
| IPA V | 121,81 | 106,62 | 87,52 | 99,19 | 81,43 | 124,25 | 102,00 | 103,72 | 85,15 |
|  |  |  |  |  |  |  |  |  |  |
| UKUPNO | 1.284,35 | 1.280,03 | 99,66 | 1.130,98 | 88,06 | 1.170,19 | 91,11 | 1.140,06 | 88,77 |

# DETALJNI PREGLED PROVEDBE (OPERATIVNIH) PROGRAMA FINANCIJSKE PERSPEKTIVE 2014. – 2020.

## OPERATIVNI PROGRAM „KONKURENTNOST I KOHEZIJA“

U okviru OPKK-a iz Europskog fonda za regionalni razvoj (EFRR) i Kohezijskog fonda (KF) na raspolaganju je ukupno 6,83 milijardi eura od čega 4,7 milijardi eura iz EFRR-a i 2,13 milijardi eura iz KF-a. Kada se tome pridoda nacionalno sufinanciranje, ukupna vrijednost iznosi 8,02 milijardi eura.

Do 30. lipnja 2022. ukupno su pokrenuta 334 postupka dodjele bespovratnih sredstava ukupne vrijednosti 72,35 milijardi kuna (9,52 milijardi eura). U izvještajnom razdoblju pokrenut je jedan postupak dodjele bespovratnih sredstava ukupne vrijednosti 115 milijuna kuna (15,13 milijuna eura).

**Tablica 6: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2022. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| 08 | Podrška razvoju poduzetništva u gradu Petrinji | 115.000.000,00 |

Temeljem pokrenutih postupaka dodjele bespovratnih sredstava, do 30. lipnja 2022. sklopljeno je 8.041 ugovora o dodjeli bespovratnih sredstava ukupne vrijednosti 9,12 milijardi eura (sredstva EU). Od toga se deset postupaka odnosi na ESIF financijske instrumente kojima je dodijeljeno 721 milijun eura (sredstva EU) i temeljem kojih je potpisano 10.756 ugovora sa krajnjim primateljima ESIF financijskih instrumenata, a slijedom kojih je krajnjim primateljima isplaćeno 1,25 milijardi eura.

Ukupna plaćanja prema korisnicima izvršena su u iznosu od 4,67 milijardi eura (sredstva EU). U izvještajnom razdoblju korisnicima je plaćeno 549,73 milijuna eura (sredstva EU). Ukupno je do 30. lipnja 2022. ovjereno 3,54 milijardi eura (sredstva EU), a u izvještajnom razdoblju ovjereno je 88,85 milijuna eura (sredstva EU). Ukupno je doznačeno 3,90 milijardi eura, a u izvještajnom razdoblju doznačeno je 191,68 milijuna eura.

**Tablica 7: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[8]](#footnote-9) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 1 | 689,35 | 0,41 | 0,06 | 65,49 | 9,50 | 0,00 | 0,00 |  |  |
| PO 2 | 226,37 | -8,50 | -3,75 | 4,09 | 1,81 | 0,63 | 0,28 |  |  |
| PO 3 | 1.293,79 | -6,04 | -0,47 | 44,22 | 3,42 | 5,54 | 0,43 |  |  |
| PO 4 | 530,06 | -0,56 | -0,11 | 15,56 | 2,94 | 5,45 | 1,03 |  |  |
| PO 5 | 209,13 | 69,68 | 33,32 | 30,96 | 14,81 | 0,00 | 0,00 |  |  |
| PO 6 | 1.566,58 | 31,07 | 1,98 | 219,08 | 13,98 | 2,29 | 0,15 |  |  |
| PO 7 | 1.280,38 | -3,18 | -0,25 | 80,55 | 6,29 | 55,91 | 4,37 |  |  |
| PO 8 | 383,57 | 14,09 | 3,67 | 30,88 | 8,05 | 2,47 | 0,64 |  |  |
| PO 9 | 304,91 | 0,00 | 0,00 | 35,04 | 11,49 | 0,86 | 0,28 |  |  |
| PO 10 | 236,11 | 5,27 | 2,23 | 23,84 | 10,10 | 15,69 | 6,65 |  |  |
| PO 12 | 111,00 | 0,00 | 0,00 | 0,00 | 0,00 | 0,00 | 0,00 |  |  |
| UKUPNO | 6.831,26 | 102,23 | 1,50 | 549,73 | 8,05 | 88,85 | 1,30 | 191,68 | 2,81 |

**Tablica 8:** **Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PO 1 | 689,35 | 740,38 | 107,40 | 349,74 | 50,73 | 276,03 | 40,04 |  |  |
| PO 2 | 226,37 | 277,82 | 122,73 | 33,14 | 14,64 | 30,76 | 13,59 |  |  |
| PO 3 | 1.293,79 | 1.260,94 | 97,46 | 1.123,12 | 86,81 | 1.211,68 | 93,65 |  |  |
| PO 4 | 530,06 | 548,67 | 103,51 | 342,55 | 64,62 | 163,89 | 30,92 |  |  |
| PO 5 | 209,13 | 300,12 | 143,51 | 115,55 | 55,25 | 31,90 | 15,26 |  |  |
| PO 6 | 1.566,58 | 2.980,06 | 190,23 | 1.209,21 | 77,19 | 513,03 | 32,75 |  |  |
| PO 7 | 1.280,38 | 1.726,70 | 134,86 | 744,10 | 58,12 | 677,23 | 52,89 |  |  |
| PO 8 | 383,57 | 511,67 | 133,40 | 321,45 | 83,81 | 260,74 | 67,98 |  |  |
| PO 9 | 304,91 | 369,59 | 121,21 | 226,11 | 74,15 | 185,06 | 60,69 |  |  |
| PO 10 | 236,11 | 320,31 | 135,66 | 205,17 | 86,90 | 187,21 | 79,29 |  |  |
| PO 12 | 111,00 | 84,04 | 75,71 | 0,00 | 0,00 | 0,00 | 0,00% |  |  |
| UKUPNO | 6.831,26 | 9.120,29 | 133,51 | 4.670,13 | 68,36 | 3.537,54 | 51,78 | 3.895,85 | 57,03 |

**Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 30. lipnja 2022. (sredstva EU, u postocima)**

Tijekom izvještajnog razdoblja na provedbu poziva i projekata znatno je utjecala pandemija virusa SARS-CoV-2, posebice ograničenja krajem 2021. te povećanje cijena (radova i opreme) i prekidi u opskrbi, koji su vrhunac doživjeli sredinom 2021. te ponovno u proljeće 2022., slijedom početka rata u Ukrajini (kao jednog od razloga za povećanje cijena). Kao mjeru odgovora u relevantnim i opravdanim slučajevima nadležna tijela (UT i PT) omogućavala su produženja razdoblja provedbe poziva/projekata, a u određenim slučajevima i izmjene u projektnim aktivnostima s obzirom na znatno smanjene financijske kapacitete korisnika kao posljedice pandemije, a kako bi se osigurao dovršetak projekata i osiguranja njihove funkcionalnosti. Specifično u određenim slučajevima dozvoljeno je i povećanje iznosa dodijeljenih bespovratnih sredstva, odnosno ukupne vrijednosti projekta, do čega je došlo uslijed povećanja cijena (radova i opreme) na tržištu te poremećaja u opskrbnim lancima. Konkretno, najveći problemi zabilježeni su u vodno-komunalnim projektima, kojima je Zaključkom Vlade od 17. ožujka 2022. omogućeno povećanje iznosa bespovratnih sredstava EU za ukupno 209 milijuna eura (za financiranje razlike u povećanju cijena, primarno radova, na 30 projekata).

Vezano uz Prioritetnu os 12 *Sanacija šteta od potresa,* u svibnju 2022. potpisani su ugovori o izvođenju radova odnosno izgradnji 16 višestambenih zgrada s ukupno 232 stana na području gradova Petrinje i Gline te općina Topuskog i Gvozda.

U skladu s ulogom koordinacijske točke za korištenje potpore JASPERS-a u Hrvatskoj, MRRFEU redovito prati i koordinira aktivnosti JASPERS-a. U izvještajnom razdoblju, prema Akcijskom planu iz prosinca 2021., JASPERS je angažiran na pripremi na ukupno **38 zadataka:** 20 projekata u sektoru prometa, deset projekata u sektoru vodoopskrbe i odvodnje, četiri projekta u sektoru energetike i otpada, dva projekta u području pametnog razvoja te dva projekta u područja jačanja kapaciteta. Na temelju informacija dobivenih na sektorskim sastancima s JASPERS-om, linijskim ministarstvima i posredničkim tijelima održanih tijekom ožujka 2022. godine, potrebno je ažurirati Akcijski plan te isključiti ukupno devet projekata. Tijekom izvještajnog razdoblja od strane JASPERS-a zaprimljena je **jedna potvrda** o pripremljenosti projekta (eng. *Action Completion Note*) za projekt „Projekt Rimac Automobili d.o.o. – Istraživanje, razvoj i prva industrijska uporaba inovativnih baterijskih sustava za e-mobilnost“.

Početkom svibnja 2022. održan je **tripartitni sastanak** u mrežnom formatu na kojem su sudjelovali predstavnici Europske komisije, JASPERS-a/Europske investicijske banke (EIB) i Republike Hrvatske. Istaknute teme tripartitnog sastanka bile su veliki projekti 2014.-2020.; status tekućih JASPERS zadataka 2014.-2020. (Akcijski plan); ključni postignuti rezultati i lekcije proizašle iz suradnje s JASPERS-om u razdoblju 2014.-2020.; Program rada JASPERS-a 2022.-2024. (eng. *JASPERS Country Work Programme*) te sljedeći koraci.

Ministarstvo regionalnoga razvoja i fondova Europske unije nastavlja s provedbom i planiranjem aktivnosti vezanima uz jačanje kapaciteta i prijenosa znanja u suradnji sa savjetodavnom službom JASPERS-a te je u suradnji s Europskom komisijom u postupku pripreme **Programa rada JASPERS-a,** koji će kao krajnji cilj imati prijenos znanja i izgradnju tehničkih kapaciteta tijela SUK-a novih programa. Program rada JASPERS-a za prve tri godine programskog razdoblja 2021.-2027. bit će rezultat trilateralnog dogovora Europske komisije, Republike Hrvatske i Europske investicijske banke (EIB), a omogućuje postavljanje strateškog okvira za aktivnosti JASPERS-a tako što ih jasno povezuje s potrebama tehničke pomoći identificiranima i dogovorenima u okviru prioriteta Kohezijske politike te ako je primjenjivo, Fonda za pravednu tranziciju (eng. *Just Transition Fund)* i Programa povezivanja Europe (eng. *Connecting Europe Facility)*, a obuhvaća projekte veće vrijednosti (čiji ukupni trošak premašuje 10 milijuna eura) i operacije od strateške važnosti.

U suradnji sa savjetodavnom službom JASPERS-a provodi se **projektni zadatak za razvoj i uspostavu nacionalnog sustava za procjenu kvalitete projekata za sljedeće programsko razdoblje**. U okviru ovog zadatka uz potporu JASPERS-a podržava aktivnosti vezane za razvoj i uspostavu nacionalnog sustava za procjenu kvalitete projekata za sljedeće programsko razdoblje i jačanje kapaciteta nacionalnih tijela koja će biti uključena u pregled i procjenu kvalitete projekata. U prvoj polovici 2022. održani su sastanci i razmjena iskustva s tri države članice na ovu temu: Poljskom, Slovačkom i Slovenijom. Sljedeći korak je razvoj sektorskih planova jačanja kapaciteta i izgradnja tehničkih kapaciteta ovisno o planovima projekata za svaki sektor.

U izvještajnom razdoblju je u okviru Projekta nacionalnog sufinanciranja EU fondova u razdoblju od 2014.-2020. godine s Europskom investicijskom bankom (EIB) ukupno osam (8) velikih projekata u proceduri pregleda i odobrenja, ukupnog iznosa od 149,25 milijuna eura nacionalnog sufinanciranja koji se potražuje iz zajma. U svibnju je održana misija EIB-a s terenskim posjetima za četiri projekta koja su u procesu odobrenja i dubinske procjene, i to: *Poboljšanje vodno-komunalne infrastrukture aglomeracija Split – Solin, Poboljšanje vodno-komunalne infrastrukture aglomeracija Kaštela – Trogir, Sustav vodoopskrbe, odvodnje i pročišćavanja otpadnih voda aglomeracije Šibenik* i *Poboljšanje vodno komunalne infrastrukture aglomeracije Nin-Privlaka-Vrsi.* Ukupno alocirana sredstva po zajmu iznose 338,19 milijuna eura, dok je preostali iznos koji je potrebno alocirati projektima 261,81 milijuna eura. Ukupno se u proceduri pregleda i odobrenja u EIB-u nalazi osam velikih projekata, ukupnog iznosa od 149,25 milijuna eura nacionalnog sufinanciranja.

U izvještajnom razdoblju tijela sustava OPKK bila su predmetom revizijskih provjera te se pregled provedenih revizija i ključnih revizijskih preporuka daje u nastavku.

Nastavno na Konačno izvješće o reviziji sustava pouzdanosti podataka o pokazateljima uspješnosti Operativnog programa Konkurentnost i kohezija 2014. – 2020. iz veljače 2019., Agencija za reviziju sustava provedbe programa Europske unije (ARPA) je u siječnju 2022. utvrdila da se svi nalazi zatvoreni, a preporuke provedene.

Vezano za Konačno izvješće o reviziji sustava Financijskih instrumenata iz veljače 2021., ARPA je u siječnju 2022. utvrdila da su svi nalazi zatvoreni, a preporuke provedene.

Nadalje, nastavno na Reviziju operacija u okviru OPKK koju je ARPA započela u 2020. godini, a koja je obuhvatila 24 ugovora o bespovratnim sredstvima u nadležnosti Posredničkih tijela razine 2 (PT 2), Središnje agencije za financiranje i ugovaranje programa i projekata Europske unije (SAFU), Hrvatske agencije za malo gospodarstvo, inovacije i investicije (HAMAG-BICRO), Fonda za zaštitu okoliša i energetsku učinkovitost (FZOEU) i Hrvatskih voda (HV) te pet operacija u okviru Financijskih instrumenata u nadležnosti HAMAG-BICRO-a i Europskog investicijskog fonda, UT smatra sve preporuke provedenima osim preporuke koja se odnosi Ugovor o bespovratnim sredstvima KK.05.2.1.04.0001 Modernizacija radiokomunikacijske opreme sustava civilne zaštite, o čemu je u ožujku 2022. izvijestilo Tijelo za reviziju.

Nastavno na Konačno izvješće o reviziji sustava Ključnog zahtjeva 7 – Učinkovito provođenje razmjernih mjera za suzbijanje prijevara iz veljače 2021., ARPA je u veljači 2022. utvrdila da su svi nalazi zatvoreni, a preporuke provedene.

Revizija operacija koju je ARPA u svojstvu Tijela za reviziju započela u travnju 2021., a koja je obuhvatila razdoblje od 1. srpnja 2020. do 30. lipnja 2021., odnosno izdatke prijavljene Europskoj komisiji do 30. lipnja 2020., provedena je kroz dva razdoblja, odnosno obuhvatila je dva odvojena uzorka koji se odnose na razdoblje od 1. srpnja do 31. prosinca 2020. te na razdoblje od 1. siječnja do 30. lipnja 2021. Konačna izvješća o reviziji operacija za 11 operacija u nadležnosti Posredničkih tijela razine 2 SAFU, HAMAG-BICRO i FZOEU te Konačna izvješće o reviziji operacija za 3 operacije u okviru Financijskih instrumenata koje provode HAMAG-BICRO i Europski investicijski fond (EIF), a koja se odnose na drugo razdoblje revizije operacija, UT-u su dostavljena 11. veljače 2022. godine. U okviru predmetne revizije utvrđeni su nalazi za 3 operacije u nadležnosti PT2 SAFU, dok za operacije u nadležnosti Posredničkih tijela razine 2 HAMAG-BICRO i FZOEU te za operacije u okviru Financijskih instrumenata revizijom nisu utvrđeni nalazi. UT izvještava Tijelo za reviziju o provedbi preporuka u zadanim rokovima.

Nadalje, ARPA je u svojstvu Tijela za reviziju 13. travnja 2022. započela Reviziju sustava i kontrola OPKK vezano za mehanizam integriranih teritorijalnih ulaganja (ITU) s ciljem potvrđivanja učinkovitog funkcioniranja Sustava i izdavanja mišljenja o ispravnosti i učinkovitosti rada Sustava u pogledu usklađenosti s ključnim zahtjevima i povezanim kriterijima za procjenu. Konačno izvješće nije zaprimljeno u izvještajnom razdoblju.

ARPA je u svojstvu Tijela za reviziju 15. travnja 2022. započela reviziju operacija u okviru OPKK, koja obuhvaća razdoblje od 1. srpnja 2021. do 30. lipnja 2022., odnosno izdatke prijavljene Europskoj komisiji do 30. lipnja 2022., a ista se provodi kroz dva razdoblja, odnosno obuhvaća dva odvojena uzorka koji se odnose na razdoblje od 1. srpnja do 31. prosinca 2021. te na razdoblje od 1. siječnja do 30. lipnja 2022. Revizija za prvo razdoblje obuhvaća 13 ugovora o bespovratnim sredstvima u nadležnosti Posredničkih tijela razine 2 SAFU i HAMAG-BICRO. Konačna izvješća nisu zaprimljena u izvještajnom razdoblju.

U izvještajnom razdoblju, UT je uslijed prethodno zaprimljenog Pisma o korektivnim mjerama od strane EK, smanjio opseg redovnih (planiranih) provjera na razini sustava kako bi odgovarajuće proveo ponovne provjere Ključnog zahtjeva 4 – Primjerene provjere upravljanja u PT2 HV, odnosno ponovne provjere postupaka nabave na unaprijed određenom uzorku ugovora o nabavi prije slanja Izjave o izdatcima. Također, UT je započeo pripremne aktivnosti za ponovne provjere Ključnog zahtjeva 4 – Primjerene provjere upravljanja u PT2 FZOEU u skladu sa zahtjevima EK iz Pisma o korektivnim mjerama. Dodatno, UT je u predmetnom izvještajnom razdoblju provodio dvije ad hoc provjere na razini sustava u PT 2 SAFU.

Na dan 30. lipnja 2022. u UT-u je ukupno zaposleno 188 službenika, dok je ukupno 1.153 službenika zaposlenih u Tijelima SUK-a OPKK-a s ITU gradovima.

U izvještajnom razdoblju proveden je jedan pisani postupak odlučivanja dok je 13. svibnja 2022. u Vodicama održana 17. sjednica Odbora za praćenje.

Tijekom listopada 2021. UT je temeljem provedenog otvorenog postupka javne nabave potpisao osam ugovora o provedbi srednjoročnog vrednovanja učinka za sljedeće prioritetne osi OPKK:

*Prioritetna os 1 „Jačanje gospodarstva primjenom istraživanja i inovacija“*

*Prioritetna os 2 „Korištenje informacijske i komunikacijske tehnologije“*

*Prioritetna os 4 „Promicanje energetske učinkovitosti i obnovljivih izvora energije“*

*Prioritetna os 5 „Klimatske promjene i upravljanje rizicima“*

*Prioritetna os 6 „Zaštita okoliša i održivost resursa“*

*Prioritetna os 7 „Povezanost i mobilnost“*

*Prioritetna os 8 „Socijalno uključivanje i zdravlje“ i*

*Prioritetna os 9 „Obrazovanje, vještine i cjeloživotno učenje“.*

Provedba navedenih vrednovanja je u tijeku, a dovršetak provedbe očekuje se do kraja 2022.

Ugovori su započeli s provedbom tijekom listopada i studenoga 2021. Predviđeni završetak implementacije svih osam ugovora očekuje se krajem 2022.

## OPERATIVNI PROGRAM „UČINKOVITI LJUDSKI POTENCIJALI“

Odboru za praćenje Operativnog programa „Učinkoviti ljudski potencijali 2014.-2020.“, 26. travnja 2022. godine dostavljen je prijedlog izmjena Operativnog programa „Učinkoviti ljudski potencijali 2014.-2020.“ (verzija 10.0), a vezano uz donošenje UREDBE (EU) 2022/562 EUROPSKOG PARLAMENTA I VIJEĆA od 6. travnja 2022. o izmjeni UREDABA (EU) br. 1303/2013 i (EU) br. 223/2014 u pogledu djelovanja kohezijske politike za izbjeglice u Europi (CARE), a koje se odnose na dodavanje oznaka u financijskim tablicama čime se državama članicama omogućuje 100% sufinanciranje za obračunsku godinu 2021./2022.

Prijedlog izmjena Operativnog programa „Učinkoviti ljudski potencijali 2014.-2020.“ (verzija 10.0) usvojen je na 17. sjednici Odbora za praćenje Operativnog programa „Učinkoviti ljudski potencijali 2014.-2020.“, 11. svibnja 2022. godine te službeno podnesen EK, 30. lipnja 2022. godine, putem elektroničkog sustava za razmjenu podataka SFC2014. Prijedlog izmjena odobren je Odlukom države članice od 30. lipnja 2022. godine.

Do 30. lipnja 2022. ukupno je pokrenut 181 postupak dodjele bespovratnih sredstava ukupne vrijednosti 17,40 milijardi kuna (2,29 milijardi eura), od čega 54 otvorena postupka dodjele bespovratnih sredstava ukupne vrijednosti 6,57 milijardi kuna (863,86 milijuna eura), šest ograničenih postupaka dodjele bespovratnih sredstava ukupne vrijednosti 1,69 milijarde kuna (222,85 milijuna eura), 121 izravnih postupaka dodjele bespovratnih sredstava ukupne vrijednosti 9,14 milijardi kuna (1,2 milijarde eura).

U izvještajnom razdoblju objavljena su dva otvorena postupka dodjele bespovratnih sredstava ukupne vrijednosti 350 milijuna kuna (46,05 milijuna eura).

**Tablica 9: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2021. (bespovratna sredstva)**

|  |  |  |
| --- | --- | --- |
| **Prioritetna os (PO)** | **Naziv postupka dodjele bespovratnih sredstava** | **Vrijednost bespovratnih sredstava (kn)** |
| PO 2 | Zaželi - program zapošljavanja žena - faza III | 200.000.000,00\* |
| PO 3 | Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza V | 150.000.000,00\*\* |

\*Alokacija poziva uvećana za 245 milijuna kuna (ukupna vrijednost poziva 445.000.000,00 kn) nakon 30. lipnja 2022.

\*\*Alokacija poziva uvećana za 3 milijuna kuna (ukupna vrijednost poziva 153.000.000,00 kn) nakon 30. lipnja 2022.

Temeljem pokrenutih postupaka dodjele bespovratnih sredstava, do 30. lipnja 2022. sklopljeno je 3.506 ugovora o dodjeli bespovratnih sredstava ukupne vrijednosti 1,88 milijardi eura (sredstva EU). U izvještajnom razdoblju sklopljeno je 279 ugovora o dodjeli bespovratnih sredstava ukupne vrijednosti 28,09 milijuna eura (sredstva EU). Vrijednost ugovaranja u izvještajnom razdoblju prikazana u Tablici 10. smanjena je za ukupan iznos raskinutih ugovora OPULJP-a te su iz broja sklopljenih ugovora uklonjeni raskinuti ugovori.

Ukupna plaćanja prema korisnicima izvršena su u iznosu od 1,21 milijardi eura (sredstva EU). U izvještajnom razdoblju korisnicima je plaćeno 112,81 milijuna eura (sredstva EU). Ukupno je do 30. lipnja 2022. ovjereno 948,81 milijuna eura (sredstva EU), dok je u izvještajnom razdoblju ovjereno 136,50 milijuna eura (sredstva EU). Ukupno je doznačeno 699,36 milijuna eura, a u izvještajnom razdoblju nije bilo doznačenih sredstava.

**Tablica 10: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os[[9]](#footnote-10) (PO) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 1 (ESF) | 365,46 | -52,74 | -14,43 | 9,13 | 2,50 | 102,43 | 28,03 |  |  |
| PO 1 (IZM) | 206,31 | - | - | 1,43 | 0,69 | 8,67 | 4,20 |  |  |
| PO 2 | 340,15 | 18,33 | 5,39 | 42,24 | 12,42 | 11,39 | 3,35 |  |  |
| PO 3 | 450,00 | -11,3 | -2,51 | 34,12 | 7,58 | 11,18 | 2,48 |  |  |
| PO 4 | 179,13 | 6,62 | 3,70 | 20,57 | 11,48 | 0,64 | 0,36 |  |  |
| PO 5 | 80,00 | -0,03 | -0,04 | 5,32 | 6,65 | 2,19 | 2,74 |  |  |
| UKUPNO | 1.621,05 | -39,12 | -2,41 | 112,81 | 6,96 | 136,50 | 8,42 | - | - |

**Tablica 11: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PO 1 (ESF) | 365,46 | 435,62 | 119,20 | 250,25 | 68,48 | 247,89 | 67,83 |  |  |
| PO 1 (IZM) | 206,31 | 203,55 | 98,66 | 175,37 | 85,00 | 177,92 | 86,24 |  |  |
| PO 2 | 340,15 | 569,38 | 167,39 | 418,66 | 123,08 | 273,22 | 80,32 |  |  |
| PO 3 | 450,00 | 420,43 | 93,43 | 225,12 | 50,03 | 171,15 | 38,03 |  |  |
| PO 4 | 179,13 | 171,45 | 95,71 | 91,33 | 50,99 | 41,05 | 22,92 |  |  |
| PO 5 | 80,00 | 80,79 | 100,99 | 48,32 | 60,40 | 37,58 | 46,98 |  |  |
| UKUPNO | 1.621,05 | 1.881,22 | 116,05 | 1.209,05 | 74,58 | 948,81 | 58,53 | 699,36 | 43,14 |

**Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2022. (sredstva EU, u postocima)**

Najveći broj ugovora odnosi se na cijeli teritorij RH budući da su ugovarani projekti putem izravne dodjele s nacionalnim obuhvatom aktivnosti (npr. mjere aktivne politike zapošljavanja, e-škole i slično).

U izvještajnom razdoblju održana je 17. sjednica Odbora za praćenje Operativnog programa Učinkoviti ljudski potencijali 2014.-2020. Sjednica je održana u Zadru, dana 11. svibnja 2022. godine.

Na 17. sjednici članstvu je predstavljen pregled napretka provedbe OPULJP-a te financijski pregled provedbe (ugovaranje, plaćanje, ovjeravanje).

Dodatno, predstavljeno je i usvojeno Godišnje izvješće o provedbi Operativnog programa Učinkoviti ljudski potencijali 2014.-2020. za 2021. godinu, predstavljena je prognoza provedbe OPULJP-a do kraja 2023. godine, istaknuti su nalazi evaluacijskih izvješća i preporuka za sljedeće razdoblje te izneseni rezultati anketnog istraživanja o mogućnostima unaprjeđenja rada Odbora za praćenje OPULJP 2014.-2020., kao i pregled tijeka programiranja Programa Učinkoviti ljudski potencijali 2021.-2027.

U periodu od 1. siječnja do 30. lipnja 2022. zaprimljeno je 25 konačnih izvješća Tijela za reviziju vezano uz završene revizije operacija te jedno konačno izvješće praćenja provedbe preporuka iz prethodnih revizija operacija u okviru Operativnog programa Učinkoviti ljudski potencijali.

Također je zaprimljeno jedno konačno izvješće revizije Sustava upravljanja i kontrola za ESF kao i jedno konačno izvješće revizije praćenja provedbe preporuka iz prethodnih revizija sustava.

Na dan 30. lipnja 2022. u UT-u je ukupno zaposleno 76 službenika, dok je ukupan broj zaposlenih u Tijelima SUK-a OPULJP-a 535.

## PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

U okviru PRR-a na raspolaganju je 2,03 milijarde eura iz Europskog poljoprivrednog fonda za ruralni razvoja (EPFRR). Kada se tome pridoda nacionalno sufinanciranje, ukupna vrijednost iznosi 2,38 milijardi eura. Kako bi osigurali kontinuitet dodjele potpora u ruralnom razvoju tijekom prijelaznog razdoblja, podnesene su izmjene PRR-a, uz povećanje alokacije iz Višegodišnjeg financijskog okvira (EPFRR 597,56 milijuna eura) te sredstava Europskog plana oporavka i otpornosti (201,67 milijuna eura - EURI sredstva). U prijelaznom razdoblju 2021.-2022., nastavit će se provoditi PRR, uz povećanje alokacije za 799,23 milijuna eura, kada se tome pridoda nacionalno sufinanciranje ukupna vrijednost iznosi 3,28 milijardi eura.

Do 30. lipnja 2022. ukupno je objavljen 161 natječaj za dodjelu potpora. Ukupna vrijednost svih natječaja i objavljenih poziva je 24,58 milijardi kuna (3,23 milijardi eura). U izvještajnom razdoblju objavljeno je 13 natječaja za dodjelu potpora ukupne vrijednosti 866,00 milijuna kuna ( 113,95 milijuna eura).

**Tablica 12: Popis objavljenih natječaja za dodjelu potpora iz** **Programa ruralnog razvoja u izvještajnom razdoblju od 1. siječnja do 30. lipnja 2022. (bespovratna sredstva)**

|  |  |  |
| --- | --- | --- |
| **Mjera (M)[[10]](#footnote-11)** | **Naziv natječaja** | **Vrijednost bespovratnih sredstava (kn)** |
| M4 | 4.3.1 Investicije u osnovnu infrastrukturu javnog navodnjavanja | 150.000.000,00 |
| M3 | 3.1.1 Potpora za sudjelovanje poljoprivrednika u sustavima kvalitete za poljoprivredne i prehrambene proizvode | 3.000.000,00 |
| M10 | 10.2. Potpora za očuvanje, održivo korištenje i razvoj genetskih izvora u poljoprivredi | 10.000.000,00 |
| M4 | 4.1.1 Restrukturiranje, modernizacija i povećanje konkurentnosti poljoprivrednih gospodarstava - ulaganja u sektor mliječnog govedarstva (za MMS i VELIKE korisnike) | 150.000.000,00 |
| M4 | 4.1.1 Restrukturiranje, modernizacija i povećanje konkurentnosti poljoprivrednih gospodarstava – ulaganja u skladišne kapacitete za žitarice i uljarice (za MALE, SREDNJE i VELIKE korisnike) | 250.000.000,00 |
| M5 | 5.2.1 Obnova poljoprivrednog zemljišta i proizvodnog potencijala | 20.000.000,00 |
| M4 | 4.1.2 Zbrinjavanje, rukovanje i korištenje stajskog gnojiva u cilju smanjenja štetnog utjecaja na okoliš (prihvatljivi su isključivo korisnici koji su podnijeli zahtjev za potporu u 4.1.1 – ulaganja u sektor mliječnog govedarstva) | 30.000.000,00 |
| M8 | 8.6.1 Modernizacija tehnologija, strojeva, alata i opreme u pridobivanju drva i šumskouzgojnim radovima | 100.000.000,00 |
| M8 | 8.5.1 - Konverzija degradiranih šumskih sastojina i šumskih kultura | 45.000.000,00 |
| M9 | 9.1.1 - Uspostava proizvođačkih grupa i organizacija | 10.000.000,00 |
| M4 | 4.3.3 - Ulaganje u šumsku infrastrukturu | 60.000.000,00 |
| M5 | 5.2.1 - Obnova poljoprivrednog zemljišta i proizvodnog potencijala | 20.000.000,00 |
| M19 | 19.3.2 - Provedba aktivnosti projekta suradnje | 18.000.000,00 |

Temeljem pokrenutih natječaja, do 30. lipnja 2022. donesene su 18.922 odluke o dodjeli sredstava.[[11]](#footnote-12)

Do 30. lipnja 2022. je temeljem svih postupaka dodjele ugovoreno ukupno 2,30 milijardi eura (sredstva EU). U izvještajnom razdoblju je temeljem odluka o dodjeli sredstava ugovoreno ukupno 207,35 milijuna eura (sredstva EU).

Ukupna plaćanja prema korisnicima izvršena su u iznosu od 1,88 milijardi eura (sredstva EU). U izvještajnom razdoblju korisnicima je plaćeno 228,54 milijuna eura (sredstva EU). Ukupno je do 30. lipnja 2022. ovjereno 1,78 milijardi eura (sredstva EU), a doznačeno je 1,86 milijardi eura. U izvještajnom razdoblju ovjereno je 192,74 milijuna eura (sredstva EU), a doznačeno je 215,27 milijuna eura (sredstva EU).

**Tablica 13: Financijski pokazatelji statusa provedbe Programa ruralnog razvoja u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Mjera (M)[[12]](#footnote-13) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | | | % |
|  |  |  |  |  |  |  |  |  | |  | |
| M 1 | 6,96 | 0,61 | 8,76 | 0,61 | 8,76 | 0,08 | 1,08 |  |  | | |
| M 2 | 6,66 | 0,66 | 9,89 | 0,66 | 9,89 | 0,34 | 5,17 |  |  | | |
| M 3 | 2,00 | 0,18 | 8,90 | 0,05 | 2,48 | 0,01 | 0,71 |  |  | | |
| M 4 | 582,26 | 37,35 | 6,42 | 39,53 | 6,79 | 43,44 | 7,46 |  |  | | |
| M 5 | 61,59 | 1,48 | 2,40 | 1,69 | 2,74 | 1,24 | 2,02 |  |  | | |
| M 6 | 210,11 | 13,34 | 6,35 | 10,85 | 5,16 | 8,27 | 3,94 |  |  | | |
| M 7 | 282,51 | 15,74 | 5,57 | 20,15 | 7,13 | 20,68 | 7,32 |  |  | | |
| M 8 | 75,24 | -1,57 | -2,09 | 10,50 | 13,95 | 4,15 | 5,51 |  |  | | |
| M 9 | 3,65 | -0,43 | -11,77 | 0,17 | 4,79 | 0,34 | 9,26 |  |  | | |
| M 10 | 57,74 | 36,19 | 62,68 | 33,88 | 58,68 | 2,42 | 4,20 |  |  | | |
| M 11 | 157,58 | 21,91 | 13,91 | 21,91 | 13,91 | 18,96 | 12,03 |  |  | | |
| M 13 | 269,94 | 48,73 | 18,05 | 48,73 | 18,05 | 47,68 | 17,66 |  |  | | |
| M 14 | 19,24 | 11,71 | 60,86 | 11,71 | 60,86 | 11,63 | 60,45 |  |  | | |
| M 16 | 2,64 | 0,60 | 22,62 | 0,06 | 2,18 | 0,00 | 0,00 |  |  | | |
| M 17 | 37,12 | 11,91 | 32,08 | 11,93 | 32,14 | 19,08 | 51,39 |  |  | | |
| M 18 | 108,12 | -0,03 | -0,03 | -0,03 | -0,03 | -0,02 | -0,02 |  |  | | |
| M 19 | 60,79 | 2,18 | 3,59 | 9,37 | 15,41 | 8,84 | 14,54 |  |  | | |
| M 20 | 41,56 | 6,80 | 16,36 | 6,80 | 16,36 | 5,57 | 13,40 |  |  | | |
| M 21 | 40,52 | 0,00 | 0,00 | -0,02 | -0,04 | 0,03 | 0,06 |  |  | | |
| UKUPNO | 2.026,22 | 207,35 | 10,23 | 228,54 | 11,28 | 192,74 | 9,51 | 215,27 | 10,62 | | |

**Tablica 14: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Mjera (M) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | | % |
|  |  |  |  |  |  |  |  |  |  | |
| M 1 | 6,96 | 2,91 | 41,79 | 2,91 | 41,79 | 2,30 | 33,02 |  |  | |
| M 2 | 6,66 | 5,59 | 83,86 | 5,59 | 83,86 | 5,10 | 76,47 |  |  | |
| M 3 | 2,00 | 0,60 | 29,93 | 0,12 | 6,09 | 0,09 | 4,30 |  |  | |
| M 4 | 582,26 | 659,65 | 113,29 | 450,19 | 77,32 | 419,00 | 71,96 |  |  | |
| M 5 | 61,59 | 65,39 | 106,18 | 61,75 | 100,26 | 60,78 | 98,70 |  |  | |
| M 6 | 210,11 | 227,88 | 108,46 | 178,67 | 85,03 | 171,67 | 81,71 |  |  | |
| M 7 | 282,51 | 345,74 | 122,38 | 248,69 | 88,03 | 236,63 | 83,76 |  |  | |
| M 8 | 75,24 | 69,91 | 92,91 | 30,43 | 40,45 | 26,47 | 35,18 |  |  | |
| M 9 | 3,65 | 3,60 | 98,72 | 1,38 | 37,74 | 1,20 | 32,95 |  |  | |
| M 10 | 57,74 | 88,23 | 152,81 | 85,32 | 147,77 | 53,79 | 93,17 |  |  | |
| M 11 | 157,58 | 170,88 | 108,44 | 170,88 | 108,44 | 168,32 | 106,81 |  |  | |
| M 13 | 269,94 | 309,19 | 114,54 | 309,19 | 114,54 | 308,60 | 114,32 |  |  | |
| M 14 | 19,24 | 35,25 | 183,24 | 35,25 | 183,24 | 35,17 | 182,82 |  |  | |
| M 16 | 2,64 | 2,59 | 98,11 | 0,08 | 3,19 | 0,03 | 1,00 |  |  | |
| M 17 | 37,12 | 70,32 | 189,42 | 69,69 | 187,73 | 67,93 | 182,99 |  |  | |
| M 18 | 108,12 | 108,10 | 99,98 | 108,10 | 99,98 | 108,08 | 99,96 |  |  | |
| M 19 | 60,79 | 59,89 | 98,53 | 43,62 | 71,75 | 39,57 | 65,10 |  |  | |
| M 20 | 41,56 | 51,02 | 122,76 | 51,02 | 122,76 | 48,39 | 116,43 |  |  | |
| M 21 | 40,52 | 22,58 | 55,71 | 22,40 | 55,27 | 22,40 | 55,27 |  |  | |
| UKUPNO | 2.026,22 | 2.299,31 | 113,48 | 1.875,26 | 92,55 | 1.775,53 | 87,63 | 1.858,29 | 91,71 | |

**Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 30. lipnja 2022. (sredstva EU, u postocima)**

U izvještajnom razdoblju objavljeni su sljedeći pravilnici o provedbi mjera PRR-a:

* Pravilnik o izmjenama Pravilnika o provedbi izravne potpore poljoprivredi i IAKS mjera ruralnog razvoja za 2021. godinu („Narodne novine“, broj 11/2022)
* Pravilnik o provedbi izravne potpore poljoprivredi i IAKS mjera ruralnog razvoja za 2022. godinu („Narodne novine“, br. 27/2022)
* Pravilnik o izmjenama i dopunama Pravilnika o provedbi izravne potpore poljoprivredi i IAKS mjera ruralnog razvoja za 2022. godinu („Narodne novine“, br. 53/2022)

U izvještajnom razdoblju je poduzet niz aktivnosti radi učinkovitije provedbe Programa:

* Agencija za plaćanja je završila postupak dodjele sredstava iz prijelaznog razdoblja 2021. – 2022. i s 54 lokalne akcijske grupe (LAG) ugovorila dodatnih 251 milijuna HRK za provedbu lokalnih razvojnih strategija. S time su sredstva iz novog programskog razdoblja 2021. – 2027. na raspolaganju LAG-ovima za daljnju distribuciji korisnicima u skladu s lokalnom razvojnom strategijom (LRS) svakog pojedinog LAG-a. Od ukupno 251 milijun kuna, gotovo 195 milijuna je namijenjeno distribuciji korisnicima putem LAG natječaja za različite operacije iz Programa ruralnog razvoja, a sve u skladu s LRS. S obzirom na činjenicu da je jedno od temeljnih LEADER načela pristup „odozdo prema gore“ (bottom up), glavni uvjet za prijavu na LAG Natječaj je da korisnik ima sjedište na LAG području te se projekt mora provoditi na tom području.
* Otvoren je poziv za članove Nacionalne ruralne mreže da iskažu interes za aktivnosti koje bi se financirale iz mjere 20 „Tehnička pomoć“ Programa ruralnog razvoja tijekom 2022. godine.
* Savjetnici Ministarstva poljoprivrede 8. i 9. ožujka 2022. održali su u Petrinji, Glini, Sisku i Sunji radionice za zainteresirane poljoprivrednike na temu mogućnosti i uvjeta obnove poljoprivrednog potencijala te ostvarenja avansne garancije kroz Natječaj za provedbu tipa operacije 5.2.1. „Obnova poljoprivrednog zemljišta i proizvodnog potencijala“.
* 7. ožujka 2022. godine započelo je podnošenje Jedinstvenog zahtjeva za izravne potpore i IAKS mjere ruralnog razvoja za 2022. godinu.
* Objavljen je Poziv za podnošenje prijedloga aktivnosti u provedbi Akcijskog plana Nacionalne ruralne mreže 2021. – 2022., godišnjeg provedbenog akcijskog plana Mreže za 2022. godinu koje će se sufinancirati sredstvima Mjere 20 „Tehnička pomoć“ iz Programa ruralnog razvoja Republike Hrvatske za razdoblje 2014. -2020.s ukupnim iznosom potpore u vrijednosti 2.580.000,00 kn.

Što se tiče financijskih instrumenata (u daljnjem tekstu: FI) u izvještajnom razdoblju sklopljena je jedna Izmjena i dopuna Sporazuma o financiranju s korisnikom HAMAG-BICRO-m i to:

* 21. ožujka 2022. sklopljena je Šesta izmjena i dopuna Sporazuma o financiranju radi usklađenja u pogledu povećanja alokacije za financijski instrument Mali zajmovi za ruralni razvoj s dosadašnjih 285.204.704,67 HRK na 580.866.661,65 HRK, smanjenja alokacije za Mikro zajmove za ruralni razvoj s dosadašnjih 147.541.794,40 HRK na 73.770.897,20 HRK i smanjenja alokacije za Pojedinačna jamstva za ruralni razvoj s dosadašnjih 81.429.412,66 HRK na 33.529.411,76 HRK kako bi se smanjio postojeći jaz na dužničkom tržištu za sektore poljoprivrede, prerade i šumarstva u Republici Hrvatskoj i u cilju smanjenja teškoća s kojima se ovi sektori susreću u pristupu kapitalu zbog nedostatnog kolaterala u kombinaciji s percepcijom visokog rizika za poslovne banke u vezi s njihovim financiranjem te zbog nepredvidivih okolnosti koje su se dogodile u vidu pojave pandemije COVID-19 (SARS-CoV-2 / koronavirus). Dodatno, izmjenom i dopunom Sporazuma o financiranju izmijenjeni su rokovi otplate zajma za Mikro investicijske zajmove te za Male investicijske zajmove.

U okviru provedbe FI PRR u prvoj polovici 2022. HAMAG-BICRO je nastavio sa obradom zahtjeva za zajmove od strane krajnjih primatelja za FI „Mikro zajmovi za ruralni razvoj“, FI „Mikro zajmovi za obrtna sredstva za ruralni razvoj“ i FI „Pojedinačna jamstva za ruralni razvoj“ te je pristupio potrebnim administrativnim procesima kako bi se osigurao okvir za nastavak provedbe FI „Mali zajmovi za ruralni razvoj“.

U izvještajnom razdoblju isplaćeno je 105 Malih, 75 Mikro i 34 Mikro zajmova za obrtna sredstva za ruralni razvoj u ukupnom iznosu od 74.496.912,05 kuna te je izdano jedno Pojedinačno jamstvo za ruralni razvoj u ukupnom iznosu od 287.616,25 kuna.

U okviru provedbe FI PRR u 2022. HBOR je u izvještajnom razdoblju nastavio sa zaprimanjem i obradom zahtjeva za FI „Obrtna sredstva za ruralni razvoj“ i FI „Investicijski krediti za ruralni razvoj“.

U izvještajnom razdoblju potpisano je 33 ugovora između HBOR-a i krajnjih primatelja FI „Obrtna sredstva za ruralni razvoj“ u ukupnom iznosu od 31.397.000,00 kuna. U izvještajnom razdoblju nije bilo novih ugovora o kreditu za FI „Investicijski krediti za ruralni razvoj“ između krajnjih primatelja i poslovnih banaka.

Na dan 30. lipnja 2022. u tijelima SUK-a PRR-a zaposleno je ukupno 384 službenika.

## OPERATIVNI PROGRAM ZA POMORSTVO I RIBARSTVO REPUBLIKE HRVATSKE ZA PROGRAMSKO RAZDOBLJE 2014.-2020.

U okviru OPPiR-a na raspolaganju je 252,64 milijuna eura iz Europskog fonda za pomorstvo i ribarstvo (EFPR). Kada se tome pridoda nacionalno sufinanciranje, ukupna vrijednost iznosi 345,09 milijuna eura.

Do 30. lipnja 2022. ukupno je objavljeno 78 natječaja za dodjelu potpora ukupne vrijednosti 2,55 milijardi kuna (335,53 milijuna eura). Navedeni iznosi natječaja predstavljaju maksimalnu alokaciju po pojedinoj mjeri, dok se iznosi za niže navedene natječaje utvrđuju odlukom o raspoređivanju sredstava koju donosi čelnik UT-a za pojedini natječaj. U izvještajnom razdoblju objavljen je jedan natječaj za dodjelu potpora.

**Tablica 15: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2022. (bespovratna sredstva)**

|  |  |  |
| --- | --- | --- |
| **Prioritet Unije (PU)** | **Naziv natječaja** | **Vrijednost bespovratnih sredstava (EUR)** |
| PU 5 | Natječaj za dodjelu potpore u okviru mjere IV.3. „Stavljanje na tržište proizvoda ribarstva i akvakulture“ („Narodne novine“, broj 5/22) | Odluka o raspoređivanju sredstava |

Temeljem pokrenutih natječaja, do 30. lipnja 2022. donesena je 4.211 odluka o dodjeli sredstava ukupne vrijednosti 255,13 milijuna eura (sredstva EU). U izvještajnom razdoblju donijeto je 170 odluka o dodjeli sredstava ukupne vrijednosti 19,01 milijuna eura (sredstva EU).

Ukupna plaćanja prema korisnicima izvršena su u iznosu od 131,84 milijuna eura (sredstva EU). U izvještajnom razdoblju korisnicima je plaćeno 13,17 milijuna eura (sredstva EU). Do 30. lipnja 2022. ukupno je ovjereno 124,19 milijuna eura (sredstva EU), a u izvještajnom razdoblju nije bilo ovjerenih sredstava. Ukupno je doznačeno 131,08 milijuna eura, a u izvještajnom razdoblju doznačeno je 12,15 milijuna eura.

**Tablica 16: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU)[[13]](#footnote-14) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PU 1 | 87,41 | 0,20 | 0,23 | 1,88 | 2,15 |  |  |  |  |
| PU 2 | 55,51 | 3,05 | 5,49 | 4,27 | 7,69 |  |  |  |  |
| PU 3 | 32,17 | 8,54 | 26,54 | 2,03 | 6,31 |  |  |  |  |
| PU 4 | 23,55 | 0,00 | 0,00 | 2,52 | 10,70 |  |  |  |  |
| PU 5 | 44,56 | 4,48 | 10,05 | 1,30 | 2,91 |  |  |  |  |
| PU 6 | 0,3 | 0,00 | 0,00 | 0,00 | 0,00 |  |  |  |  |
| TP | 9,12 | 2,74 | 30,04 | 1,17 | 12,82 |  |  |  |  |
| UKUPNO | 252,64 | 19,01 | 7,53 | 13,17 | 5,21 | - | - | 12,15 | 4,81 |

**Tablica 17: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritet Unije (PU) | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| PU 1 | 87,41 | 69,86 | 78,88 | 41,01 | 46,91 | 40,31 | 46,12 |  |  |
| PU 2 | 55,51 | 51,19 | 94,97 | 31,17 | 56,15 | 27,05 | 48,73 |  |  |
| PU 3 | 32,17 | 51,31 | 158.87 | 19,95 | 62,01 | 19,71 | 61,27 |  |  |
| PU 4 | 23,55 | 24,93 | 105,35 | 5,54 | 23,52 | 3,96 | 16,82 |  |  |
| PU 5 | 44,56 | 40,16 | 89,74 | 28,75 | 64,51 | 28,14 | 63,15 |  |  |
| PU 6 | 0,3 | 0,33 | 110,00 | 0,28 | 94,68 | 0,28 | 93,33 |  |  |
| TP | 9,12 | 17,35 | 189,69 | 5,13 | 56,14 | 4,74 | 51,97 |  |  |
| UKUPNO | 252,64 | 255,13 | 101,02 | 131,84 | 52,19 | 124,19 | 49,16 | 131,08 | 51,88 |

**Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2022. (sredstva EU, u postocima)**

Što se tiče revizija, u izvještajnom razdoblju završena je revizija sustava od strane Agencije za reviziju sustava provedbe programa Europske unije (ARPA) vezano uz provjeru učinkovitosti ključnih zahtjeva 1, 2, 4 i 5 u Upravljačkom tijelu i njegovim posredničkim tijelima te, kao i tematska revizija ključnih zahtjeva 1, 4 i 5 odnosno upravljačkih provjera postupaka javne i jednostavne nabave za Upravljačko tijelo. Na temelju provedenih revizija, Tijelo za reviziju je u ožujku 2022. godine podnijelo Europskoj komisiji izvješće kojim je sustav u okviru Upravljačkog tijela ocijenjen Kategorijom 3: „Djelomično funkcionira, potrebna značajna poboljšanja“. Slijedom toga, napravljen je Akcijski plan za otklanjanje nedostataka koji se je provodio tijekom izvještajnog razdoblja, ali je izvještavanje od strane Tijela za reviziju o rezultatima provedbe provedeno prema Europskoj komisiji u narednom izvještajnom razdoblju.

Također, u izvještajnom razdoblju završena je i revizija operacija koja je započela u 2021. godini, a čiji je cilj bio stjecanje razumnog uvjerenja o točnosti i cjelovitosti izdataka prijavljenih Europskoj komisiji od 1. srpnja 2020. godine do 30. lipnja 2021. godine i usklađenosti sa zahtjevima nacionalnog zakonodavstva i zakonodavstva Europske unije (odnosno zakonitosti i pravilnosti izdataka).

Nadalje, u lipnju 2022. godine od Europske komisije je zaprimljena potvrda o konačnom zatvaranju preostalih nalaza u okviru tematske revizije ključnih zahtjeva 2 i 4 koju je provela Europska komisija, a čime se smatra da su sve preporuke provedene na odgovarajući način te da je revizija slijedom toga zaključena.

Također, u tijeku je izrada Akcijskog plana za unaprjeđenje procesa provedbe LRSR 2021.-2027., a na temelju zaprimljenih preporuka vrednovanja koje je provedeno u prethodnom izvještajnom razdoblju, odnosno vrednovanje OPPiR-a na razini Prioriteta Unije 4, tj. dodane vrijednosti integriranog pristupa putem lokalnog razvoja pod vodstvom zajednice te na razini lokalnih akcijskih grupa u ribarstvu, a kako bi se provjerilo postiže li mjera odnosno operacije unutar OPPiR očekivane rezultate, ciljeve i učinke. Vrednovanje je bilo usmjereno na učinkovitost i djelotvornost provedbe predmetne mjere u okviru Prioriteta Unije 4, odnosno na davanje preporuka za daljnje poboljšanje kvalitete, dizajna, provedbe i održivosti operacija financiranih kroz budući program.

Na dan 30. lipnja 2022. u tijelima SUK-a OPPiR-a zaposleno je ukupno 73 službenika.

## OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE

Odboru za praćenje Operativnog programa Učinkoviti ljudski potencijali 2014.-2020., 26. travnja 2022. godine dostavljen je prijedlog izmjena Operativnog programa za hranu i/ili osnovnu materijalnu pomoć za razdoblje 2014.–2020. (verzija 6.0), a vezano uz donošenje UREDBE (EU) 2022/562 EUROPSKOG PARLAMENTA I VIJEĆA od 6. travnja 2022. o izmjeni UREDABA (EU) br. 1303/2013 i (EU) br. 223/2014 u pogledu djelovanja kohezijske politike za izbjeglice u Europi (CARE), a koje se odnose na dodavanje oznaka u financijskim tablicama čime se državama članicama omogućuje 100% sufinanciranje za obračunsku godinu 2021./2022.

Prijedlog izmjena Operativnog programa za hranu i/ili osnovnu materijalnu pomoć za razdoblje 2014.–2020. (verzija 6.0) usvojen je na 17. sjednici Odbora za praćenje Operativnog programa Učinkoviti ljudski potencijali 2014.-2020., 11. svibnja 2022. godine te službeno podnesen EK, 20. lipnja 2022. godine, putem elektroničkog sustava za razmjenu podataka SFC2014. Prijedlog izmjena odobren je Odlukom države članice od 22. lipnja 2022. godine.

Do 30. lipnja 2022. ukupno je objavljeno jedanaest otvorenih poziva na dostavu projektnih prijedloga ukupne vrijednosti 504,15 milijuna kuna (66,34 milijuna eura). U izvještajnom razdoblju objavljen je jedan otvoren poziv na dostavu projektnih prijedloga ukupne vrijednosti 30 milijuna kuna (3,95 milijuna eura).

**Tablica 18: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2022. (bespovratna sredstva)**

|  |  |  |
| --- | --- | --- |
| **Materijalna deprivacija** | **Naziv poziva** | **Vrijednost bespovratnih sredstava (kn)** |
| MD1 | Osiguravanje školske prehrane za djecu u riziku od siromaštva (školska godina 2022./2023.) | 30.000.000,00 |

Temeljem pokrenutih postupaka dodjele bespovratnih sredstava, do 30. lipnja 2022. sklopljeno je ukupno 430 ugovora o dodjeli bespovratnih sredstava ukupne vrijednosti 54,80 milijuna eura (sredstva EU). U izvještajnom razdoblju sklopljena su 83 ugovora o dodjeli bespovratnih sredstava ukupne vrijednosti 10,22 milijuna eura (sredstva EU).

Sklopljeni ugovori u okviru OPFEAD od početka provedbe odnose se na materijalnu deprivaciju MD1 – nedostatak hrane, a usmjereni su na ublažavanje najgorih oblika dječjeg siromaštva osiguravanjem školske prehrane djeci u riziku od siromaštva te materijalnu deprivaciju MD2 – nedostatak osnovne materijalne pomoći, ublažavanjem siromaštva pružanjem pomoći najpotrebitijim osobama. Dio ugovora odnosi se na pružanje tehničke pomoći korisnicima i tijelima u sustavu.

Ukupna plaćanja prema korisnicima izvršena su u iznosu od 33,15 milijuna eura (sredstva EU). U izvještajnom razdoblju korisnicima je plaćeno 0,24 milijuna eura (sredstva EU). Ukupno je do 30. lipnja 2022. ovjereno 21,11 milijuna eura (sredstva EU), a doznačeno je 24,91 milijuna eura. U izvještajnom razdoblju nije bilo ovjerenih sredstava, a doznačeno je 3,96 milijuna eura (sredstva EU).

**Tablica 19: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija[[14]](#footnote-15) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| MD 1 | 36,58 | 8,7 | 23,78 | 0,79 | 2,16 |  |  |  |  |
| MD 2 | 7,71 | 1,09 | 14,14 | -0,61 | -7,91 |  |  |  |  |
| TP | 2,33 | 0,43 | 18,45 | 0,06 | 2,58 |  |  |  |  |
| UKUPNO | 46,62 | 10,22 | 21,92 | 0,24 | 0,51 | - | - | 3,96 | 8,49 |

**Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Materijalna deprivacija | Dodijeljena sredstva | Ukupno ugovorena sredstva | % | Ukupno plaćena sredstva | % | Ukupno ovjerena sredstva | % | Ukupno doznačena sredstva | % |
|  |  |  |  |  |  |  |  |  |  |
| MD 1 | 36,58 | 45,41 | 124,14 | 26,95 | 73,67 | 17,02 | 46,53 |  |  |
| MD 2 | 7,71 | 7,08 | 91,83 | 4,6 | 59,66 | 2,99 | 38,78 |  |  |
| TP | 2,33 | 2,31 | 99,14 | 1,6 | 68,67 | 1,10 | 47,21 |  |  |
| UKUPNO | 46,62 | 54,80 | 117,55 | 33,15 | 71,11 | 21,11 | 45,28 | 24,91 | 53,43 |

Za ukupno šest poziva od kojih je četiri provedeno, jedan je u provedbi a jedan u postupku dodjele, s ciljem pojednostavljenja provedbe uvrštene su i mogućnosti pojednostavljenih troškovnih opcija u obliku standardne veličine jediničnog troška (za troškove školskih obroka) te fiksne stope od 5 % za administrativne troškove, troškove prijevoza i skladištenja te troškove popratnih mjera. Riječ je o pozivima Osiguravanje školske prehrane za djecu u riziku od siromaštva (šk. godina 2017.-2018.), Osiguravanje školske prehrane za djecu u riziku od siromaštva (šk. godina 2018.-2019.), Osiguravanje školske prehrane za djecu u riziku od siromaštva (2019.-2020.) te Osiguravanje školske prehrane za djecu u riziku od siromaštva (2020.-2021..). Predmetno se trenutno primjenjuje i u provedbi Poziva Osiguravanje školske prehrane za djecu u riziku od siromaštva za školsku godinu 2021.-2022. kao i u Pozivu Osiguravanje školske prehrane za djecu u riziku od siromaštva (2022.-2023.) U pozivima Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći - faza II i III primjenjuje se fiksna stopa od 5 % za administrativne troškove te troškove prijevoza i skladištenja te 5 % za popratne mjere.

U periodu od 1. siječnja do 30. lipnja 2022. zaprimljeno je jedno konačno izvješće revizije sustava upravljanja i kontrola za FEAD te jedno konačno izvješće revizije praćenja provedbe preporuka iz prethodnih revizija sustava. Također je zaprimljeno i jedno konačno izvješće za praćenje provedbe preporuka iz prethodnih revizija operacija u okviru Operativnog programa za hranu i/ili osnovnu materijalnu pomoć za razdoblje 2014.-2022.

U izvještajnom razdoblju, 11. svibnja 2022. godine u Zadru, održana je 17. sjednica Odbora za praćenje Operativnog programa Učinkoviti ljudski potencijali 2014.-2020. Na 17. sjednici Odbora za praćenje Operativnog programa Učinkoviti ljudski potencijali 2014.-2020. članstvu je predstavljen napredak provedbe i financijski pregled provedbe OPFEAD te Godišnje izvješće o provedbi OPFEAD za 2021. godinu.

Dodatno, Odboru za praćenje Operativnog programa Učinkoviti ljudski potencijali 2014.-2020. izneseni su rezultati provedenih evaluacijskih aktivnosti za OPFEAD.

## PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

U financijskom razdoblju 2014. – 2020. RH sudjeluje u 13 programa prekogranične, transnacionalne i međuregionalne suradnje.

Programi prekogranične suradnje:

* Interreg IPA program prekogranične suradnje Hrvatska – Srbija 2014. – 2020.
* Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.
* Program prekogranične suradnje Interreg V-A Mađarska – Hrvatska 2014. – 2020.
* Program prekogranične suradnje Interreg V-A Slovenija – Hrvatska 2014. – 2020.
* Program prekogranične suradnje Interreg V-A Italija – Hrvatska 2014. – 2020.

Programi Interreg B transnacionalne suradnje:

* Program transnacionalne suradnje Interreg V-B Dunav 2014. – 2020.
* Interreg V-B Jadransko-jonski program transnacionalne suradnje 2014. – 2020.
* Program transnacionalne suradnje Interreg V-B Središnja Europa 2014. – 2020.
* Program transnacionalne suradnje Interreg V-B Mediteran 2014. – 2020.

Programi Interreg C međuregionalne suradnje:

* Program međuregionalne suradnje INTERREG Europe 2014. – 2020.
* Program međuregionalne suradnje INTERACT III 2014. – 2020.
* Program međuregionalne suradnje URBACT III 2014. – 2020.
* Program međuregionalne suradnje ESPON 2020.
  + 1. **Interreg IPA program prekogranične suradnje Hrvatska – Bosna i Hercegovina – Crna Gora 2014. – 2020.**

Ukupan proračun programa iznosi 67,2 milijuna eura (57,2 milijuna eura EU sredstva). Do 30. lipnja 2022. objavljena su dva poziva na dostavu projektnih prijedloga ukupne vrijednosti 51,5 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2022. sklopljeno je 59 ugovora o dodjeli bespovratnih sredstava ukupne vrijednosti 52,8 milijuna eura (EU sredstva) sa 104 hrvatska projektna partnera na koje se odnosi 22,6 milijuna eura (EU sredstva).

U izvještajnom razdoblju nije bilo novih ugovora o dodjeli bespovratnih sredstava.

Također, do 30. lipnja 2022. ugovoreno je 5,7 milijuna eura tehničke pomoći (EU sredstva).

Od početka provedbe programa do 30. lipnja 2022. održano je šest sastanaka Odbora za praćenje Programa. U izvještajnom razdoblju nije održan niti jedan sastanak Odbora za praćenje Programa.

* + 1. **Interreg IPA program prekogranične suradnje Hrvatska – Srbija 2014. – 2020.**

Ukupan proračun programa iznosi 40,3 milijuna eura (34,3 milijuna eura EU sredstva). Do 30. lipnja 2022. objavljena su dva poziva na dostavu projektnih prijedloga ukupne vrijednosti 30,9 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2022. sklopljena su 43 ugovora o dodjeli bespovratnih sredstava ukupne vrijednosti 31,3 milijuna eura (EU sredstva) s 88 hrvatskih projektnih partnera na koje se odnosi 17,5 milijuna eura (EU sredstva). U izvještajnom razdoblju nije bilo novih ugovora o dodjeli bespovratnih sredstava. Također, do 30. lipnja 2022. ugovoreno je 3,4 milijuna eura tehničke pomoći (EU sredstva).

Od početka provedbe programa do 30. lipnja 2022. održano je ukupno osam sastanaka Odbora za praćenje Programa. U izvještajnom razdoblju nije održan niti jedan sastanak Odbora za praćenje Programa.

* + 1. **Program prekogranične suradnje Interreg V-A Italija – Hrvatska 2014. – 2020.**

Ukupan proračun programa iznosi 236,8 milijuna eura (201 milijun eura EU sredstava). Do 30. lipnja 2022. objavljena su tri poziva na dostavu projektnih prijedloga ukupne vrijednosti 191,05 milijuna eura (EU sredstva). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2022. sklopljeno je 88 ugovora o dodjeli bespovratnih sredstava na kojima je uključeno 360 hrvatskih projektnih partnera za koje je ugovorena ukupna vrijednost od 80,41 milijuna eura (EU sredstva). U izvještajnom razdoblju sklopljeno je pet ugovora o dodjeli bespovratnih sredstava.

Do 30. lipnja 2022. održano je jedanaest sastanaka Odbora za praćenje Programa. U izvještajnom razdoblju održan je jedan sastanak Odbora za praćenje.

* + 1. **Program prekogranične suradnje Interreg V-A Slovenija – Hrvatska 2014. – 2020.**

Ukupan proračun programa iznosi 55,7 milijuna eura (46,1 milijuna eura EU sredstava). Trajno otvoreni poziv na dostavu projektnih prijedloga objavljen je u siječnju 2016., a do 30. lipnja 2022. objavljena su četiri roka na dostavu projektnih prijedloga ukupne vrijednosti 34,4 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2022. sklopljeno je 37 ugovora o dodjeli bespovratnih sredstava na kojima je uključeno 116 hrvatskih projektnih partnera za koje je ugovorena ukupna vrijednost od 15,5 milijuna eura (EU sredstva) te su ugovorena četiri strateška projekta ukupne vrijednosti 10 milijuna eura (EU sredstva) od kojih se 5 milijuna eura odnosi na hrvatske projektne partnere. U izvještajnom razdoblju sklopljena su tri ugovora o dodjeli bespovratnih sredstava.

Do 30. lipnja 2022. održano je 12 sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program prekogranične suradnje Interreg V-A Mađarska – Hrvatska 2014. – 2020.**

Ukupan proračun programa iznosi 73,9 milijuna eura (60,8 milijuna eura EU sredstava). Do 30. lipnja 2022. objavljeno je šest poziva na dostavu projektnih prijedloga, dva otvorena poziva ukupne vrijednosti 46,6 milijuna eura (sredstva EU) te četiri poziva na dostavu projektnih prijedloga u sklopu strateškog projekta *B-light* namijenjenog malim i srednjim poduzetnicima vrijednog 10 milijuna eura (sredstva EU). U izvještajnom razdoblju nije objavljen niti jedan poziv na dostavu projektnih prijedloga.

Do 30. lipnja 2022. u sklopu 1. i 2. poziva na dostavu projektnih prijedloga sklopljeno je 106 ugovora o dodjeli bespovratnih sredstava s 187 hrvatskih projektnih partnera ukupne vrijednosti od 22,53 milijuna eura (sredstva EU), dok u sklopu strateških projekata *B-light*, *De-mine* i MuKoBridge ugovorena vrijednost za hrvatske partnere iznosi ukupno 7,2 milijuna eura (sredstva EU). U izvještajnom razdoblju nije sklopljen niti jedan ugovor o dodjeli bespovratnih sredstava.

Do 30. lipnja 2022. održano je deset sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Dunav 2014. – 2020.**

Ukupan proračun programa iznosi 263 milijuna eura. Do 30. lipnja 2022. objavljena su tri poziva na dostavu projektnih prijedloga ukupne vrijednosti 230 milijuna eura (sredstva EU), ciljani poziv za koordinatore prioritetnih područja Strategije EU za dunavsku regiju u iznosu od 3,6 milijuna eura (sredstva EU) te ciljani poziv na dostavu projektnih prijedloga za projekte koji isključivo doprinose Strategiji EU za dunavsku regiju (EUSDR) u iznosu od 1,6 milijuna eura (sredstva EU).

Do 30. lipnja 2022. sklopljeno je 100 ugovora o dodjeli bespovratnih sredstava u koje je uključeno 141 hrvatskih projektnih partnera za koje je ugovorena ukupna vrijednost od 17,5 milijuna eura (sredstva EU). U izvještajnom razdoblju nije sklopljen niti jedan ugovor o dodjeli bespovratnih sredstava.

Do 30. lipnja 2022. održano je 15 sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Interreg V-B Jadransko-jonski program transnacionalne suradnje 2014. – 2020.**

Ukupan proračun programa iznosi 118 milijuna eura. Do 30. lipnja 2022. objavljeno je pet poziva na dostavu projektnih prijedloga ukupne vrijednosti 85 milijuna eura (sredstva EU). U izvještajnom razdoblju objavljen je jedan poziv na dostavu projektnih prijedloga.

U sklopu programa provodi se strateški projekt FACILITY POINT kao podrška upravljačkim strukturama Strategije EU za jadransku i jonsku regiju (EUSAIR) u kojem sudjeluje sedam nacionalnih i dva regionalna tijela javne vlasti iz osam država članica programa, a ispred Republike Hrvatske projektni partner je Ministarstvo turizma i sporta. Proračun projekta je 9,5 milijuna eura (sredstva EU).

Do 30. lipnja 2022. sklopljeno je 77 ugovora o dodjeli bespovratnih sredstava na kojima je uključeno 105 hrvatskih projektnih partnera za koje je ugovorena ukupna vrijednost od 13,8 milijuna eura EU sredstava. U izvještajnom razdoblju sklopljeno je dvadeset ugovora o dodjeli bespovratnih sredstava.

Do 30. lipnja 2022. održano je 16 sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program transnacionalne suradnje Interreg V-B Mediteran 2014. – 2020.**

Ukupan proračun programa iznosi 276 milijuna eura. Do 30. lipnja 2022. objavljena su tri poziva na dostavu modularnih projektnih prijedloga ukupne vrijednosti 165 milijuna eura (sredstva EU), dva poziva na dostavu horizontalnih prijedloga ukupne vrijednosti 22 milijuna eura (sredstva EU), poziv na dostavu integriranih prijedloga ukupne vrijednosti 35 milijuna eura (sredstva EU), poziv na dostavu strateških projektnih prijedloga na temu Inovacija, u sklopu strateškog projekta PANORAMED te dva poziva na dostavu projektnih prijedloga usmjerena na kapitalizaciju projekata, kao i jedan poziv za izradu metodologije izračuna ugljičnog otiska. U izvještajnom razdoblju nije objavljen niti jedan poziv na dostavu projektnih prijedloga.

PANORAMED je strateški projekt koji se provodi u sklopu predmetnog Programa, a projektno partnerstvo čini 21 relevantno nacionalno i regionalno tijelo javne vlasti te deset pridruženih partnera iz 12 država članica Programa. Nacionalni koordinator ispred RH je MRRFEU, a ujedno je i voditelj radnog paketa 5 Obalni i pomorski turizam. Proračun projekta je 9 milijuna eura (sredstva EU) dok je 15 milijuna eura (sredstva EU) predviđeno za provedbu strateških projekata iz triju strateških tema, odnosno: Obalnog i pomorskog turizma, Pomorskog nadzora i Inovacija. Implementacija PANORAMEDA je završena 29. travnja 2022. godine

Do 30. lipnja 2022. sklopljeno je 88 ugovora o dodjeli bespovratnih sredstava u koje je uključeno 115 hrvatskih projektnih partnera za kojeg je ugovorena ukupna vrijednost od 18,21 milijuna eura (sredstva EU). U izvještajnom razdoblju nije sklopljen niti jedan ugovor o dodjeli bespovratnih sredstava.

Do 30. lipnja 2022. održano je 15 sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

* + 1. **Program transnacionalne suradnje Interreg V-B Središnja Europa 2014. – 2020.**

Ukupan proračun programa iznosi 298,99 milijuna eura. Do 30. lipnja 2022. objavljena su četiri poziva na dostavu projektnih prijedloga ukupne vrijednosti 250 milijuna eura (sredstva EU). U izvještajnom razdoblju nije bilo objava poziva na dostavu projektnih prijedloga.

Do 30. lipnja 2022. sklopljeno je 89 ugovora o dodjeli bespovratnih sredstava u koje je uključeno 135 hrvatskih projektnih partnera za koje je ugovorena ukupna vrijednost od 18,7 milijuna eura (sredstva EU). U izvještajnom razdoblju nije sklopljen niti jedan ugovor o dodjeli bespovratnih sredstava.

Do 30. lipnja 2022. održano je 11 sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program međuregionalne suradnje INTERREG Europe 2014. – 2020.**

Ukupan proračun programa iznosi 359,33 milijuna eura. Do 30. lipnja 2022. objavljena su četiri poziva na dostavu projektnih prijedloga ukupne vrijednosti 316,14 milijuna eura (sredstva EU). U izvještajnom razdoblju nije bilo poziva na dostavu projektnih prijedloga.

Do 30. lipnja 2022. sklopljeno je 29 ugovora o dodjeli bespovratnih sredstava u kojima sudjeluju 33 projektna partnera iz RH, za koje je ugovoreno 4 milijuna eura (sredstva EU). U izvještajnom razdoblju nije sklopljen niti jedan ugovor o dodjeli bespovratnih sredstava.

Do 30. lipnja 2022. održano je 17 sastanaka Odbora za praćenje Programa. U izvještajnom razdoblju nije održan sastanak Odbora za praćenje Programa.

* + 1. **Program međuregionalne suradnje INTERACT III 2014. – 2020.**

Ukupan proračun programa iznosi 39,39 milijuna eura te je u potpunosti usmjeren na financiranje programskih aktivnosti namijenjenih razmjeni iskustava upravljačkih struktura i ujednačavanju provedbenih alata u programima europske teritorijalne suradnje.

Do 30. lipnja 2022. održano je 15 sastanaka Odbora za praćenje Programa. U izvještajnom razdoblju održan je jedan sastanak Odbora za praćenje Programa.

### Program međuregionalne suradnje URBACT III 2014. – 2020.

Ukupan proračun programa iznosi 96,3 milijuna eura od čega 74,3 milijuna eura čini doprinos iz EFRR-a. Program je usmjeren na financiranje razmjene znanja i dobrih praksi između gradova, ostalih JLP(R)S, središnjih tijela državne uprave i znanstveno-istraživačkih institucija. Cilj programa je promicanje integriranog, održivog razvoja JLP(R)S-a te poboljšavanje učinkovite provedbe kohezijske politike EU-a na regionalnoj i lokalnoj razini.

Tijekom izvještajnoga razdoblja nije bilo značajnijih provedbenih aktivnosti te je usmjerenje rada bilo na završno usuglašavanje programske dokumentacije za sljedeću generaciju programa (URBACT IV) te na dovršavanje započetih aktivnosti radi osiguravanja pravovremenog završetka, tj. do kraja provedbe programa URBACT III.

Tijekom izvještajnog razdoblja održan je jedan sastanak Odbora za praćenje programa (URBACT MC), 10. ožujka 2022., u formatu videokonferencije. Članovi MC-a primili su na znanje stanje provedbe mreža za planiranje aktivnosti i triju pilot mreža te su odobrili produljenje vremena provedbe pilot mreža za prijenos praksi Urbanih inovativnih aktivnosti i ugovaranje dodatnih dana rada vanjskih stručnjaka u okviru mreže za lokalizaciju ciljeva održivog razvoja UN-a (SDG-ovi). Osim toga, Tajništvo URBACT-a informiralo je i o aktivnostima nacionalnih URBACT točaka te aktivnostima vezanima za kapitalizaciju, izgradnju kapaciteta i komunikaciju.

Tijekom izvještajnog razdoblja održan je jedan sastanak Odbora za programiranje (URBACT PC), 19. svibnja 2022., u formatu videokonferencije. Tijekom sastanka članovi URBACT PC-a razmijenili su mišljenja o komentarima Europske komisije na prijedlog programa suradnje URBACT IV, koji je Europskoj komisiji podnesen početkom 2022., te su usvojili revidirani prijedlog programa. Revidirani prijedlog Europskoj je komisiji dostavljen sredinom svibnja 2022.

* + 1. **Program međuregionalne suradnje ESPON 2020**

Ukupni proračun programa ESPON 2020 iznosi 48,68 milijuna EUR od čega 41,38 milijuna EUR čini doprinos iz EFRR-a, a 7,3 milijuna EUR su nacionalni doprinosi država sudionica u programu. Ukupni doprinos koji RH uplaćuje iznosi 223.327,00 EUR za razdoblje 2014. – 2020.

Sastanci Odbora za praćenje ESPON 2020 (ESPON MC) održani su dva puta tijekom izvještajnoga razdoblja, 29. ožujka i 30. svibnja 2022. Tijekom sastanaka članovi MC-a odobrili su izvješće o provedbi programa za 2021., realokaciju sredstava namijenjenih za tehničku pomoć te isplatu sredstava iz mehanizma odgovornosti prema zahtjevu ESPON EGTC-a. ESPON EGTC je predstavio napredak u provedbi jedinstvene operacije te stanje s ostvarivanjem planiranih pokazatelja programa te je zaključeno da se provedba programa odvija prema planu.

Tijekom izvještajnog razdoblja održana su i dva sastanka Zajedničke radne skupine za programiranje ESPON-a 2030 (ESPON 2030 JWG), 30 ožujka te 30. i 31. svibnja 2022. Tijekom sastanaka usuglašavana su stajališta te rješavana otvorena pitanja vezana za oblikovanje programa u programskom razdoblju 2021. – 2027. (ESPON 2030). Najviše je pozornosti bilo posvećeno oblikovanju prijedloga jedinstvene operacije koji je ESPON EGTC, kao jedinstveni korisnik u okviru ESPON-a 2030, dostavio sredinom travnja 2022. Tijekom sastanka u svibnju 2022. članovi ESPON MC-a donijeli su odluku o potrebi dorade prijedloga jedinstvene operacije u dijelovima koji se odnose na strateško usmjerenje programa, prijedloge prva četiri Tematska akcijska plana (TAP) te na načine provedbe.

Sastanak ESPON kontakt točaka (ECP) održan je 1. i 2. lipnja 2022. u okviru ESPON tjedna, na kojem su, pored ostaloga, razmatrani elementi prijedloga programa, odrađene TNO aktivnosti (engl. *Transnational Outreach Activities*), prezentirani su dosad predložena prva četiri TAP-a za naredno programsko razdoblje. Na zatvorenom dijelu sastanka razmatrane su moguće dodatne TNO aktivnosti za ovu i sljedeću godinu.

Novina u djelovanju ECP-a je da će za aktivnosti koje provode iz ESPON-a dobiti određenu naknadu, prema unaprijed utvrđenoj proceduri i s određenim maksimalnim iznosima, a obujam zadaća bit će predmet naknadnog dogovora između ESPON ECP-a i MC-a te Sporazuma koji će ECP sklopiti s ESPON EGTC-em. Sklapanju Sporazuma prethodi dogovor o Programu rada ECP-a za sljedeću godinu ili najviše dvije te se očekuje da ovaj postupak bude okončan do kraja 2022. godine.

U prvoj polovici 2022. održan je manji broj radionica i seminara u okviru TNO aktivnosti. Na poziv ESPON EGTC-a Republika Hrvatska je dostavila prijedlog usluge na zahtjev, održavanje radionice i provedbu istraživanja u svrhu pripreme izrade Arhitektonskih politika RH za razdoblje 2022.-2030, no još nije dogovoren format i vrijeme održavanja radionice. ESPON MA očitovao se o mogućnosti da tema bude detaljnije obrađena u okviru TAP-a „Ljudi i mjesta“.

Novosti i otvoreni natječaji objavljuju se na mrežnoj stranici ministarstva, a aktualne informacije prema dostavnim listama prosljeđuju širokom krugu dionika, čime je osigurano sudjelovanje hrvatskih predstavnika na održanim događanjima te povećanje vidljivosti samog programa.

## NAUČENE LEKCIJE

S napretkom u provedbi financijskog razdoblja 2014. - 2020. u Republici Hrvatskoj stječe se znatno iskustvo i institucionalno znanje koje predstavlja osnovu za donošenje odluka temeljenih na dokazima i planiranje sljedećeg financijskog razdoblja. Kako bi se ta znanja sustavno prikupljala i analizirala s ciljem davanja zaključaka i preporuka za postupanje, izrađena je i provodi se Strategija vrednovanja provedbe europskih strukturnih i investicijskih fondova financijske perspektive 2014. - 2020. u Republici Hrvatskoj (u daljnjem tekstu: Strategija vrednovanja), koja sadrži opće ciljeve i metodologiju vrednovanja za sve (operativne) programe financijskoga razdoblja 2014. - 2020. MRRFEU, u funkciji Koordinacijskog tijela (KT)[[15]](#footnote-16), nadležno je za izradu i nadzor provedbe Strategije vrednovanja. Kroz uspostavljanje međuresorne radne skupine za vrednovanje na razini Sporazuma o partnerstvu te na razini svakog pojedinačnog (operativnog) programa planira se i prati provedba vrednovanja te osigurava forum za raspravu o naučenim lekcijama i primjenama preporuka vrednovanja, ali i planira provedba za novo financijsko razdoblje 2021.-2027.

Tijekom izvještajnog razdoblja, za potrebe programiranja primjenjivale su se identificirane relevantne preporuke tijekom dalje dorade sadržaja u okviru procesa programiranja programa, kao i izrade Plana jačanja administrativnih kapaciteta za provedbu ESI fondova financijskog razdoblja 2021. - 2027.

U kontekstu definiranja i uspostave institucionalnog okvira za korištenje fondova Europske unije u Republici Hrvatskoj u izvještajnom razdoblju su, a nakon stupanja na snagu Zakona o institucionalnom okviru za korištenje fondova Europske unije u Republici Hrvatskoj (Narodne novine, 116/2021) započete pripreme za novo razdoblje. Navedene pripreme odnose se i na osiguravanje kontinuiteta rada Međuresorne evolucijske radne skupine (MERS) u financijskom razdoblju 2021.-2027. kao i za izradu Strategije vrednovanja provedbe EU fondova financijskog razdoblja 2021.-2027. Od travnja do lipnja 2022. proveden je anketni upitnik u kojem su članovi MERS-a imali priliku procijeniti dosadašnju provedbu vrednovanja provedbe EU fondova u RH, iznijeti svoja iskustva i prijedloge za novo razdoblje. Temeljem rezultata anketnog upitnika izrađena je tijekom srpnja 2022. godine analiza, koja će biti predmetom daljnje rasprave na MERS-u i podloga za izradu Strategije vrednovanja provedbe vrednovanja EU fondova financijskog razdoblja 2021.-2027.

Također, MRRFEU, kao upravljačko tijelo za Operativni program „Konkurentnost i kohezija 2014. - 2020.“ te za Operativne programe "Konkurentnost i kohezija” i “ Integrirani teritorijalni program“ 2021.-2027., osnovalo je u izvještajnom razdoblju Radnu skupinu za izradu procedura 2021.-2027 u čiji su rad uključeni predstavnici upravljačkog tijela te relevantnih posredničkih tijela Operativnog programa „Konkurentnost i kohezija 2014. - 2020.“. Cilj radne skupine je priprema procedura za razdoblje 2021.-2027. i rasprava vezano za prijedloge unaprjeđenja i pojednostavljenja procedura, kao i primjena naučenih lekcija iz prethodnog programskog razdoblja. U istom razdoblju osnovana je i Radna skupina za razvoj informacijskog sustava za novo programsko razdoblje s ciljem poboljšanja kvalitete informacijskog sustava temeljem zahtjeva imenovanih predstavnika upravljačkog i posredničkih tijela.

U nastavku teksta, detaljnije o pojedinim Operativnim programima.

OPERATIVNI PROGRAM „KONKURENTNOST I KOHEZIJA“

U okviru Operativnog programa „Konkurentnost i kohezija 2014. - 2020.“ (OPKK) pokrenuto je deset financijskih instrumenata kao novog oblika potpore iz ESI fondova koji se po prvi puta provodi u RH. U praksi su se financijski instrumenti pokazali kao iznimno popularan oblik financiranja, jer predstavljaju novi i jednostavniji pristup EU sredstvima, prije svega zbog bitno manjih administrativnih zahtjeva kao što je, primjerice, čekanje objava Poziva, nepostojanje dugotrajnih i izrazito formaliziranih postupaka odabira projekata i kontrole javne nabave, prihvatljivost poreza na dodanu vrijednost (PDV-a) kao troška krajnjeg primatelja i slično, a sredstva se dobivaju unaprijed, za razliku od bespovratnih koja se nadoknađuju nakon što se prvo vlastita moraju potrošiti. S 5,5 milijardi kuna javnog doprinosa privučeno je 4,5 milijarde kuna privatnog kapitala, čime su se i više nego udvostručila dostupna sredstva kojima se sufinanciraju javne politike koje bi inače država morala financirati sama na teret poreznih obveznika. Također, u ESIF financijske instrumente do kraja izvještajnog razdoblja je uplaćeno 4,4 milijarde kuna javnog doprinosa, a 4,8 milijardi kuna ovjereno i vraćeno u državni proračun od strane EK (90 % ESIF alokacije). Pored toga, mogućnost da se financijski instrumenti ponovno koriste u iste svrhe i nakon što se vrate u državni proračun, a što omogućuje da se novac koji se ulaže u financijske instrumente više puta upotrebljava, odnosno reciklira, čini ovaj oblik potpore iznimno prihvatljivim i državnim financijama i poreznim obveznicima.

S obzirom na dinamiku provedbe i probleme koji se javljaju tijekom provedbe (posebice infrastrukturnih projekata) smatra se opravdanim osigurati određenu razinu ugovaranja sredstava iz EU fondova koja nadilazi raspoloživu alokaciju (tzv. preugovaranje). Na taj način osigurava se puna apsorpcija raspoložive alokacije u slučaju kašnjenja određenih projekata, financijskih korekcija, itd. Razina preugovaranja ne može se odrediti univerzalno već na razini sektora, ovisno o stupnju rizika. Prilikom planiranja preugovaranja potrebno je također imati u vidu i mogućnost odnosno opciju tzv. faziranja projekata u programsko razdoblje 2021. - 2027.

Imajući u vidu iskustva s preugovaranjem iz programskog razdoblja 2014. - 2020. (primarno OPKK) putem donošenja Zakona o proračunu („Narodne novine“, broj 144/21.) i formalno je utvrđen okvir i procedura za preugovaranje, kao i za odobravanje najvećih projekata.

Slijedom posljedica dugotrajne pandemije, a od veljače 2022. i rata u Ukrajini, kao i velikog broja projekata koji se provode, dolazi do promjena na tržištima (primano u pogledu cijena pojedinih radova/usluga, ali i kašnjenja u dobavi materijala i opreme te značajnog povećanja cijena energenata, ali i financijskih kapaciteta korisnika) te je stoga nužna, kako sa strane sustava tako i korisnika, određena razina fleksibilnosti i kontinuirane prilagodbe i pronalaženja rješenja u provedbi projekata, a kako bi se isti uspjeli (uspješno) provesti.

U okviru OPKK, MRRFEU je u ulozi UT-a zamijetio povećan broj nepravilnosti i s njima povezanih financijskih korekcija. Mjere koje MRRFEU kao UT kontinuirano provodi kako bi se smanjio broj nepravilnosti i s njima povezanih financijskih korekcija usmjerene su prvenstveno na preventivni učinak jer je bitno osigurati da postupanje korisnika bude u skladu s pozitivnim pravnim propisima hrvatskog zakonodavstva i zakonodavstva Europske unije. U tom smislu MRRFEU u skladu sa svojim ovlastima izdaje obvezujuće upute PT-ovima 2 čija je svrha osigurati pravilno i ujednačeno postupanje u postupcima utvrđivanja nepravilnosti. Upute su brz i učinkovit instrument kojim se utječe na cijeli sustav SUK-a i ispravljaju odnosno preveniraju eventualne greške tijela u svrhu učinkovitijeg postupanja.

MRRFEU je 25. ožujka 2021. objavio Upute UT-a za upravljanje nepravilnostima u OPKK na mrežnoj stranici <https://strukturnifondovi.hr> s ciljem da se samim korisnicima bespovratnih sredstava na transparentan način učine dostupnim sve do sada izdane upute. Dodatno, stavovi UT-a izneseni u ovim Uputama primjenjivati će se za ubuduće od dana njihovog donošenja, na sve postupke koji su u tijeku. Uvažavajući stavove ARPA-e i prijedloge PT-a, ovim dokumentom znatno su revidirani pojedini stavovi izloženi u Sažetku uputa ver. 2.0 čime prestaju formalno važiti i sve do sada izdane upute UT-a čiji se stavovi ovdje izlažu i/ili mijenjaju.

Također, na navedenoj mrežnoj stranici MRRFEU-a objavljena je i tablica s primjerima najčešćih nepravilnosti zajedno s kraćim opisom pogrešnog postupanja korisnika i financijskim korekcijama, iz kojih korisnici mogu vidjeti koje su najčešće pogreške, koje su posljedice navedenih pogrešaka i samim time mogu ih izbjeći, čime se postiže preventivni učinak kako na postojeće korisnike, tako i na one gospodarske subjekte koji će tek sklopiti ugovore o dodjeli bespovratnih sredstava.

Nadalje, potrebno je istaknuti da se u organizaciji MRRFEU-a redovito održavaju sastanci triju mreža i to Mreže koordinatora iz područja javne nabave, Mreže koordinatora iz područja državnih potpora i Mreže za upravljanje nepravilnostima te brojni sastanci i *ad hoc* paneli u svrhu ujednačavanja prakse i osiguravanja boljeg i učinkovitijeg postupanja svih tijela u sustavu upravljanja i kontrole.

Na sastancima Mreže koordinatora iz područja javne nabave i Mreže koordinatora iz područja državnih potpora, na kojima sudjeluju predstavnici svih tijela u sustavima upravljanja i kontrole ESIF-a redovito se provode aktivnosti vezane uz dijeljenje dobre prakse i preporuka u cilju sprečavanja nepravilnosti koje proizlaze iz pogrešne primjene pravila vezanih uz državne potpore i javnu nabavu.

Od početka provedbe do 30. lipnja 2022. održano je sveukupno 29 sastanaka Mreže koordinatora iz područja javne nabave i 25 sastanka Mreže koordinatora iz područja državnih potpora.

S ciljem prevencije nastanka nepravilnosti i prijevara, razmjene dobre i loše prakse u postupanju te izvještavanju i praćenju postupanja po utvrđenim nepravilnostima, u siječnju 2017. uspostavljena je Mreža za upravljanje nepravilnostima. Sastanci ove Mreže održavaju se redovito svaka četiri mjeseca ili ranije po potrebi. Do trenutka izrade ovoga Izvješća pa do kraja izvještajnog razdoblja održano je sveukupno 18 sastanaka Mreže za upravljanje nepravilnostima.

Na odluke o nepravilnosti, odnosno u njima utvrđene vrste nepravilnosti i određene financijske korekcije, korisnici bespovratnih sredstava imaju pravo podnijeti prigovor UT-u, o kojem se donosi rješenje protiv kojega se može pokrenuti i upravni spor. Navedena prava korisnici često i koriste zbog čega je radno opterećenje u dijelu ove funkcije UT-a izrazito visoko. MRRFEU kroz internu reorganizaciju posla intenzivno radi na ubrzanju rješavanja ovih prigovora, a sve u svrhu povećanja apsorpcije sredstava.

Dodatno, kako bi se spriječile poteškoće u provođenju postupaka dodjele bespovratnih sredstava, MRRFEU kao UT, vezano uz postupanje po prigovorima prijavitelja u postupcima odabira operacija, priprema izvješća o radu u kojima se na jasan, sažet i sveobuhvatan način daju preporuke za unapređenje postupka dodjele. U tom smislu do sada je izrađeno sedam izvješća o radu, a svrha izvješća je bila da se cjelokupan postupak dodjele bespovratnih sredstava, koji često zna biti dugotrajan, složen i zahtjevan za prijavitelje koji apliciraju za bespovratna sredstva, učini jednostavnijim za prijavitelje te spriječe pogreške koje isti čine pri pripremi projektnih prijava. Isto tako, daje se statistički pregled prigovora te preporuke za postupanje posredničkim tijelima. Pored statističkog pregleda zaprimljenih prigovora, izvješće sadrži i statistički pregled upravnih sporova u referentnom razdoblju.

U svrhu ispunjavanja uvjeta koji omogućavaju provedbu fondova Europske unije u razdoblju od 2021. do 2027. godine a vezano uz ispunjavanje horizontalnih uvjeta 3. *Djelotvorna primjena i provedba Povelje EU-a o temeljnim pravima* i 4 *Provedba i primjena Konvencije Ujedinjenih naroda o pravima osoba s invaliditetom (UNCRPD) u skladu s Odlukom Vijeća 2010/48/EZ* nastavljeno je s izradom materijala i informacija u svrhu ispunjavanja navedenih uvjeta u sklopu pripreme programa za sljedeće financijsko razdoblje.

Vezano za planirane aktivnosti održavanja edukacija *Antidiskriminacija, ravnopravnost spolova i prava osoba s invaliditetom u ESI fondovima* za tekuće programsko razdoblje*,* u izvještajnom razdoblju nisu održane edukacije.

OPERATIVNI PROGRAM „UČINKOVITI LJUDSKI POTENCIJALI“

Na ostvarenje ciljeva OPULJP-a i osiguranje učinkovite provedbe s ciljem dostizanja N+3 ciljeva u prvoj polovici 2022. utjecali su sljedeći izazovi:

* potreba za daljnjim jačanjem kapaciteta tijela u sustavu upravljanja i kontrola (daljnje zapošljavanje, edukacijske aktivnosti i sl.)
* potreba za dodatnim pojednostavljenjem procedura upravljanja te smanjenje administrativnih koraka i zahtjeva
* potreba za ubrzavanjem provedbe kontrole od strane tijela u sustavu upravljanja, aktivna uporaba uzorkovanja u kontrolnom procesu
* korištenje većeg broja pojednostavljenih troškovnih opcija (PTO), kao i priprema novih prijedloga PTO
* priprema i razvoj jedinstvenog informacijskog sustava za upravljanje ugovorima i izvještavanje
* unaprjeđenje postojećih informacijskih sustava u svrhu bržeg, točnijeg i jednostavnijeg prikupljanja podataka povezanih s izvještavanjem prema EK.

UT OPULJP-a kao primjer dobre prakse može navesti primjenu pojednostavljenih troškovnih opcija koje u velikoj mjeri olakšavaju provedbu Operativnog programa, ubrzavaju postupak kontrole troškova od strane PT2, smanjuju razinu grešaka, ubrzavaju i olakšavaju korisnicima provedbu projekata te u konačnici olakšavaju i ubrzavaju postupak ovjeravanja sredstava prema EK. Primjena pojednostavljenih troškovnih opcija bilo kroz korištenje mogućnosti koje je EK definirala Uredbama ili primjenom metodologija koje je razvila država članica uvelike pomaže i u ispunjenju n+3 ciljeva. Republika Hrvatska kao članica Europske unije trenutno ima sedam prihvaćenih uredbi pojednostavljenih troškovnih opcija temeljem Delegiranih akata. Osim predmetnih, UT OPULJP aktivno surađuje s PT-ima u implementaciji različitih oblika pojednostavljenja definiranih Uredbama EK, kao što su *off-the-shelf* SCO, fiksni postotak rada i sličnih modaliteta propisanih Uredbom (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018.), a sve u svrhu dodatnog pojednostavljenja potraživanja i ovjeravanja sredstava, kao i reduciranja administrativnog opterećenja.

Radi dodatnog rasterećenja tijela u Sustavu upravljanja i kontrole, UT je osmislilo i implementiralo metodologiju procjene rizika te modalitet odabira projekata za utvrđivanje godišnjeg plana provjera na licu mjesta, ujednačenog na razini OPULJP-a za sve PT2. UT također aktivno promišlja dorade Smjernica i pripadajućih priloga u svrhu ubrzavanja, olakšavanja i osiguravanja ispravnosti funkcioniranja Operativnog programa.

Nastavno na provedeni postupak javne nabave za provedbu sedam evaluacija (vrednovanja) u okviru OPULJP-a, tadašnje Ministarstvo rada i mirovinskoga sustava je kao Naručitelj tijekom 2020., sklopilo ugovore za sedam grupa predmeta nabave s odabranim izvršiteljima. Ugovori su sklopljeni za: vrednovanje Prioritetne osi 1 „Visoka zapošljivost i mobilnost radne snage“ uz vrednovanje učinka mjera aktivne politike zapošljavanja; vrednovanje Prioritetne osi 2 „Socijalno uključivanje“; vrednovanje Prioritetne osi 3 „Obrazovanje i cjeloživotno učenje“; vrednovanje Prioritetne osi 4 „Dobro upravljanje“; vrednovanje Prioritetne osi 5 „Tehnička pomoć“ uz vrednovanje mjera informiranja, komunikacije i vidljivosti; vrednovanje djelotvornosti, učinkovitosti i učinka provedbe OPULJP i intervencija ESF-a prema kriteriju regionalne i lokalne zastupljenosti uz vrednovanje horizontalnih načela te vrednovanje društvenog poduzetništva u RH.

U prvoj polovici 2021. sukladno potpisanim ugovorima, započela je provedba vrednovanja Prioritetne osi 4 „Dobro upravljanje“, vrednovanja Prioritetne osi 5 „Tehnička pomoć“ uz evaluaciju mjera informiranja, komunikacije i vidljivosti te vrednovanja društvenog poduzetništva u RH, dok su preostala, poviše navedena, četiri vrednovanja započela još u 2020.

U okviru svih ugovorenih evaluacija, evaluatori moraju dostaviti Početno izvješće, Izvješće u tijeku provedbe te Završno izvješće o provedenom vrednovanju sa završnim zaključcima i preporukama.

U izvještajnom razdoblju, tijekom ožujka 2022. godine odobrena su Završna izvješća za preostala dva vrednovanja Prioritetne osi 4 „Dobro upravljanje“ i vrednovanje Prioritetne osi 5 „Tehnička pomoć“ uz evaluaciju mjera informiranje, komunikacije i vidljivosti te su održana javna predstavljanja. Završna izvješća svih vrednovanja javno su dostupna.

Iz do sada provedenih evaluacija, sljedeće sumirane preporuke se mogu izdvojiti kao naučene lekcije i podloga za buduće planiranje:

* primijeniti regionalni pristup u planiranju poziva i provođenju projekata te se u proces planiranja preporuča uključiti širi krug horizontalnih dionika kao što su regionalni i lokalni partneri
* unaprijediti informacijski sustav u svrhu osiguranja učinkovitosti prijave prijedloga projekata i praćenja provedbe projekata
* pojednostavniti procedure, ujednačiti prakse različitih posredničkih tijela i osigurati kontinuitet pristupa projektima unutar istih poziva, između ostalih načina i kroz intenziviranje razmjena iskustava zaposlenika PT2 na poslovima provjere i odobravanja ZNS-ova
* proširiti korištenje pojednostavljenih troškovnih opcija i uzorkovanja za provjeru prihvatljivosti troškova umjesto provjeravanja svakog pojedinačnog troška, što se može pospješiti edukacijama za djelatnike o osmišljavanju metodologija za pojedine vrste pojednostavljenih troškovnih opcija i o njihovoj primjeni
* osnažiti koordinaciju među nadležnim tijelima i uskladiti intervencije s ciljem sinergijskih učinaka
* osmisliti sustav edukacija posebno prilagođenih za ESF+ uz stalno dostupne online edukacije na temu ESF+
* ojačati kanale prema potencijalnim korisnicima, uključujući prikupljanje informacija o njima i edukacije o dizajnu projekata te sadržaju i proračunu projektne prijave
* kontinuirano jačati kapacitete za strateško planiranje i izrađivati analitičke podloge
* osigurati veće pridavanje važnosti osiguravanju održivosti rezultata projekata, posebno kroz suradnju sa sektorski nadležnim tijelima
* dodatno (sadržajno) ojačati koordinaciju i komunikaciju između svih dionika, a posebno tijela SUK-a
* ubrzati postupak dodjele i odobravanja ZNS-ova te poštovati rokove
* dodatno ojačati kapacitete svih tijela SUK-a, a posebno PT 2
* povećati redovitost u objavama i poštivati planove objava poziva što korisnicima omogućuje realistično planiranje aktivnosti i procjenu svojih kapaciteta te je posebno važno za one pozive koji osiguravaju socijalne usluge u širem smislu; u tu svrhu, detaljnije definirati proces pripreme poziva, posebno u pogledu donošenja planova objave poziva, pregleda stanja pripreme poziva, te načina (hodograma) suradnje i koordinacije tijela SUK-a međusobno i sa sektorski nadležnim tijelima u tom procesu
* jasnije i detaljnije definirati kriterije odabira te osigurati kvalitetniji angažman vanjskih ocjenjivača projektnih prijava
* u idućem programskom razdoblju pripremiti detaljnu intervencijsku logiku za svaki specifični cilj koja se može jasnije povezati s konkretnim intervencijama i pružiti podlogu za okvir uspješnosti (pokazatelje i ciljne vrijednosti) te pripremiti okvirni višegodišnji plan objave poziva već u trenutku programiranja u sklopu pripreme intervencijske logike za cijelo programsko razdoblje. Preporučuje se detaljnije pristupiti planiranju reformskih intervencija u smislu očekivanih ishoda te nužnih preduvjeta da bi se očekivani ishodi ostvarili u ciljanim vrijednostima i vremenskom periodu
* preporuča se da UT osigura pravovremeno provođenje vrednovanja čiji će rezultati poslužiti kao temelj za donošenje odluka.

Preporučuje se uložiti maksimum dostupnih kapaciteta UT-a, PT-1 i PT2, u vidu angažiranja dodatnih resursa za kompleksne intervencije, kao i one koje bilježe poteškoće u postizanju planiranih rezultata.

PROGRAM RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Najveći dio alokacije Programa usmjereno je na investicijske mjere, za projekte koji generiraju rast i razvoj prvenstveno poljoprivrednog, prerađivačkog i šumarskog sektora, no značajan udio odlazi i na tzv. IAKS mjere, koje su jedan od najvažnijih mehanizama Zajedničke poljoprivredne politike za očuvanje okoliša i smanjenje negativnog utjecaja poljoprivrede, odnosno za osiguravanje zdrave i održive poljoprivrede i zdravog okoliša.

Od investicijskih mjera, domaćim poljoprivrednicima kao najznačajnije mjere pokazale su se Mjera 4 „Ulaganja u fizičku imovinu“ koja omogućava ulaganja u primarnu poljoprivrednu proizvodnju (uključujući kupnju poljoprivredne mehanizacije) i preradu poljoprivrednih proizvoda, kao i u djelatnosti usmjerene ka navodnjavanju poljoprivrednih površina i očuvanja krajobraznih vrijednosti te Mjera 6 „Razvoj poljoprivrednih gospodarstava i poslovanja“ kojom se potiču mladi poljoprivrednici, mala poljoprivredna gospodarstva i ulaganja u nepoljoprivredne djelatnosti. Značajan je interes korisnika i za Mjeru 7 „Temeljne usluge i obnova sela u ruralnom području“ putem koje se dodjeljuju potpore za izradu kvalitetnih lokalnih strateških dokumenata, rekonstrukciju i izgradnju cestovne i komunalne infrastrukture, izgradnju objekata namijenjenih predškolskom odgoju, kulturnim i društvenim aktivnostima te širenju sportsko-rekreacijskih sadržaja čime se stvaraju preduvjeti za poticanje društveno-gospodarskog rasta i zaustavljanje depopulacijskog trenda čime ruralna područja trebaju postati poželjna mjesta za život i rad.

U početku provedbe IAKS mjera ruralnog razvoja (mjere 10, 11, 13, 14) odaziv korisnika je bio nedostatan u mjeri 10. Ministarstvo poljoprivrede je svake godine poduzimalo različite aktivnosti kako bi se potencijalni korisnici motivirali i odlučili na provedbu ove važne mjere. Najveći porast korisnika koji je podnio zahtjev za potporu za M10 je u 2019. te se bilježi povećanje za 62 % u odnosu na 2018., najviše zahvaljujući intenzivnoj promotivnoj kampanje na terenu „Poljoprivrednik za 10“ kojom se ciljano promovirala M10. U pripremi ove kampanje zajedno su sudjelovali Ministarstvo poljoprivrede, Savjetodavna služba, Agencija za plaćanja u poljoprivredi, ribarstvu i ruralnom razvoju, upravni odjeli za poljoprivredu jedinica regionalne i lokalne samouprave, kao i pojedine udruge poljoprivrednih proizvođača na području cijele RH.

U 2021. u odnosu na 2020. bilježi se daljnji porast korisnika koji su podnijeli zahtjev za mjeru 10 za 28 %, odnosno za 65 % ako se radi usporedba s brojem korisnika u 2019. Preliminarni podaci o podnesenim zahtjevima za potporu za 2022. pokazuju daljnji rast broja korisnika koji su podnijeli zahtjev za IAKS mjere ruralnog razvoja. Rezultat je to svakodnevnog informiranja od strane djelatnika Agencije za plaćanja u poljoprivredi, ribarstvu i ruralnom razvoju, Ministarstva poljoprivrede i Hrvatske agencije za poljoprivredu i hranu. U ožujku 2022. tiskane su i distribuirane brošure s najvažnijim podacima o provedbi IAKS mjera (brošura za mjere 10, 11 i 13 te posebna brošura za mjeru 14) ruralnog razvoja, a iste su dostupne na mrežnim stranicama Ministarstva poljoprivrede. S ciljem dobivanja informacija o tome kako poboljšati provedbu anketirani su postojeći, kao i potencijalni korisnici.

Promotivne aktivnosti intenzivno se nastavljaju i u 2022. godini. Mrežna stranica [www.ruralnirazvoj.hr](http://www.ruralnirazvoj.hr) jedan je od najvažnijih komunikacijskih alata te bilježi iznimnu posjećenost. U 2022. zabilježeno je 649.109 jedinstvenih pregleda stranice od ukupno 127.385 korisnika koji su posjetili stranicu. U tom je segmentu vidljivporast od 7,54% u usporedbi sa 118.459 korisnika 2021. godine. Broj novih korisnika, onih koji su prvi put došli na stranicu porastao je za 8,27% - sa 104.490 u 2021. godini na 113.135 novih korisnika u 2022. što se može tumačiti relevantnošću informacija na web stranici.

Facebook stranica Programa ruralnog razvoja započela je 2022. godinu s 12.395 pratitelja dok je zadnjeg dana lipnja isti parametar iznosio 12.874. Vidljivo je da je ostvaren rast pratitelja u relativnom iznosu. Važan podatak vezan uz Facebook stranicu Programa ruralnog razvoja je procijenjena veličina publike koja iznosi od 2.200.000 do 2.600.000 osoba koje su obuhvaćene kampanjama plaćenog oglašavanja. Tijekom 2022. producirano je gotovo 100 objava. Osim navedenoga, uz medijske oglase, provodile su se i terenske kampanja PRR RH 2014.-2020. te konzultacije vezane za SP ZPP 2023.-2027. Organizirano je ukupno 10 događanja: predavanja, svečano potpisivanje ugovora te sektorske konzultacije vezane za SP ZPP 2023.-2027. Također, tijekom godine na događanjima su fizički sudjelovale 393 osobe. Najveći broj događanja (7/10) vezan je uz konzultacije s dionicima oko Nacrta strateškog plana Zajedničke poljoprivredne politike 2023.-2027., dva su događanja vezana uz predstavljanje natječaja iz tipova operacije 4.1.1 i 4.1.2 te je održano svečano potpisivanje ugovora o financiranju za M4, M5, M6 i M7.

Od sredine 2018. pokrenuti su i financijski instrumenti u okviru mjera 4, 6 i 8 kojima se potencijalnim krajnjim primateljima iz sektora poljoprivrede, prerade i šumarstva putem financijskih posrednika (HAMAG-BICRO i HBOR) nude izuzetno povoljna kreditna sredstva i zajmovi od svega 0,1 % do 0,5 % kamate, odnosno stopa jamstva do 80 %. Financijski instrumenti koji su dostupni krajnjim primateljima su: Pojedinačno jamstvo za ruralni razvoj, Mikro zajmovi za ruralni razvoj, Mikro zajmovi za obrtna sredstva za ruralni razvoj te Mali zajmovi za ruralni razvoj koje provodi HAMAG-BICRO i Investicijski krediti za ruralni razvoj te Obrtna sredstva za ruralni razvoj koje provodi HBOR. Financijski instrumenti namijenjeni financiranju obrtnih sredstava potrebnih za neometano odvijanje proizvodnje i financiranje tekućeg poslovanja za prihvatljive krajnje primatelje pogođene epidemijom virusa SARS-CoV-2 pokrenuti su od sredine 2020.

Posljednjih nekoliko godina uložen je dodatni napor kako bi se skratile procedure obrade prijava na natječaje iz PRR-a, uvedena su administrativna rasterećenja i ubrzan je proces dodjele sredstava, a rezultat toga je i visoki stupanj iskorištenosti.

[Temeljem novog Pravilnika o provedbi mjera Programa ruralnog razvoja Republike Hrvatske za razdoblje 2014. – 2020.](https://narodne-novine.nn.hr/clanci/sluzbeni/2019_09_91_1810.html) („Narodne novine“, broj 91/19., 37/20., 31/21. i 134/21.) svi se natječaji, prethodno objavi od strane Agencije za plaćanja u poljoprivredi, ribarstvu i ruralnom razvoju, objavljuju na portalu e-savjetovanja kako bi korisnici i svi ostali dionici mogli aktivno, transparentno i pravovremeno sudjelovati u kreiranju natječajnih pravila. Na taj način UT uključuje potencijalne korisnike i konzultante u proces kreiranja što jasnije propisanih odredbi natječaja, razmatrajući sve zaprimljene primjedbe i komentare temeljem kojih se natječaj finalizira za objavu. Dodatno, korisnicima je na ovaj način na raspolaganju još više vremena za pripremu kvalitetnih prijava.

OPERATIVNI PROGRAM ZA POMORSTVO I RIBARSTVO REPUBLIKE HRVATSKE ZA PROGRAMSKO RAZDOBLJE 2014.-2020.

U okviru Vrednovanja učinkovitosti i djelotvornosti OPPiR-a provedenog u prethodnim izvještajnim razdobljima, a nastavno na sveobuhvatnu analizu i zaključke provedene evaluacije, donesen je sljedeći niz preporuka za poboljšanje daljnje provedbe OPPiR-a:

* unaprijediti praćenje pokazatelja zaposlenosti i neto dobiti, posebice u sektoru akvakulture, na način da se postizanje pokazatelja može direktno povezati s potporom iz OPPiR-a (mjeriti konkretan učinak potpore)
* dodatno unaprijediti sustav kontrole iskrcaja i povećati postotak kontroliranih iskrcaja
* poticati dodatno udruživanje proizvođača u organizacije proizvođača, ali i stvaranje udruženja organizacija proizvođača te međugranskih organizacija te pratiti i mjeriti konkretne koristi koje članice imaju od udruživanja
* poticati druge oblike udruživanja i suradnje subjekata u ribarstvu i akvakulturi, primjerice kroz klastere ili druga interesna udruživanja većih i manjih gospodarskih subjekata
* razmisliti o subvenciji skupljanja morskog otpada (posebice od strane koćara), npr. kao mjeru Lokalnih razvojnih strategija u ribarstvu (u daljnjem tekstu: LRSR)
* s dodatnom pozornošću pratiti mjere i pokazatelje koji se odnose na zaštitu okoliša (prioritet Unije 2, specifični ciljevi 2 i 3) te povećanje zaposlenosti i teritorijalne kohezije (prioritet Unije 4)
* pokazatelj iz prioritet Unije 3 – povećanje broja iskrcaja koji su podvrgnuti fizičkoj kontroli potrebno je značajnije povećati
* pratiti moguće probleme pri provedbi projekata iz OPPiR-a i korektivno reagirati kroz dodatne informativne radionice, savjetodavne usluge i sl.
* poticati aktivnu komunikaciju s poslovnim bankama oko osiguranja adekvatnih financijskih paketa za potporu korisnicima u provedbi projekata koji se sufinanciraju iz OPPiR-a
* poticati komunikaciju sa znanstveno-istraživačkim institucijama radi osmišljavanja projekata istraživanja, razvoja i inovacija
* organizirati radionice s predstavljanjem primjera dobre prakse inovacijskih projekata drugih zemalja članica EU (usporedivih s RH)
* unaprijediti praćenje doprinosa OPPiR-a tematskim ciljevima ESI fondova ne samo kroz financijske pokazatelje nego i kroz ciljane vrijednosti kvalitativnih pokazatelja (npr. pokazatelje konteksta i rezultata) za svaki od promatranih tematskih ciljeva te ih povezati s brojem projekata koji doprinose svakom promatranom tematskom cilju
* osigurati dodatnu edukaciju FLAG-ova o strateškom planiranju, umrežavanju i stvaranju partnerstava te pripremi i provedbi projekata, s osvrtom na šire teme koje se tiču „plavog rasta“ odnosno društveno-gospodarskog razvoja lokalnih obalnih zajednica – na taj način iskustvo provedbe LRSR mogu doprinijeti i nacionalnoj razvojnoj politici u ribarstvu i razvoju obalnih zajednica
* dodatno poticati i pružati kontinuiranu podršku (operativnu i savjetodavnu) FLAG-ovima u informiranju o važnosti LRSR i prilikama koje se kroz nju nude dionicima lokalne zajednice
* pomoći FLAG-ovima da još snažnije promoviraju OPPiR u lokalnim zajednicama
* razmisliti o uvođenju nezavisne ex-ante evaluacije LRSR, radi unaprjeđenja njihove kvalitete te da se olakša njihovo usvajanje od strane UT-a
* dodatno poticati aktivnosti suradnje i razmjene znanja i iskustva među FLAG-ovima te s drugim zemljama članicama (usporedivih s RH)
* jačati svijest o LRSR ne samo kroz FLAG-ove nego i kroz županijske i lokalne razvojne agencije, komore, turističke zajednice i ostale relevantne lokalne institucije, čime će se doprinijeti i njihovom umrežavanju i osmišljavanju kvalitetnijih projekata
* kroz informativne radionice dodatno promicati horizontalna načela, upoznavati korisnike s dobrom praksom uključivanja ovih načela u projekte, davati primjere dobre prakse drugih zemalja članica (usporedivih s RH)
* razmisliti o uvođenju obveze uključivanja horizontalnih načela u postupke nabave za korisnike potpora iz OPPiR-a (npr. zelena javna nabava)
* intenzivnije koristiti tehničku pomoć za pripremu za budući programski period kroz izradu studijskih podloga i analiza koje će omogućiti još ambiciozniji pristup korištenju EU sredstava te još kvalitetnije definirati nacionalnu razvojnu politiku u ovom sektoru.

Slijedom danih preporuka, nastavljeno je praćenje i provedba preporuka iz provedenog vrednovanja. Naime, u skladu sa Konačnim izvještajem o provedenoj evaluaciji, izrađen je Akcijski plan za provedbu i praćenje preporuka, uključujući i predviđene rokove za njihovu provedbu.

Nadalje, u prethodnom izvještajnom razdoblju provodilo se i vrednovanje OPPiR-a na razini Prioriteta Unije 4. Svrha vrednovanja je analiza postignuća i davanje preporuka za poboljšanje djelotvornosti i učinkovitosti OPPiR-a, Prioriteta 4. „Povećanje zaposlenosti i teritorijalne kohezije“ putem sljedećeg posebnog cilja: promicanja gospodarskog rasta, društvene uključenosti, stvaranja radnih mjesta i pružanja podrške upošljivosti i mobilnosti radne snage u obalnim i kontinentalnim zajednicama koje ovise o ribolovu i akvakulturi, uključujući diversifikaciju aktivnosti u ribarstvu te prema ostalim sektorima pomorskog gospodarstva, na temelju analiza i procjena djelotvornosti i učinkovitosti provedbe mjera III.1. „Pripremna potpora za izradu lokalnih razvojnih strategija u ribarstvu“ te mjera III.2./III.3. „Provedba lokalnih razvojnih strategija u ribarstvu “.

Vrednovanjem su donesene sljedeće preporuke:

* Razmotriti uvođenje pojednostavljene metode financiranja (simplified cost options) za pripremne potpore te tekuće troškove i troškove vođenja, što bi značajno smanjilo administrativno opterećenje i za Upravljačko tijelo i LAGUR-e te im omogućilo da manje vremena troše na prikupljanje dokumentacije i provjeru utroška financijskih sredstava, a više na provedbu LRSR i postizanje ciljeva. Sukladno tipu aktivnosti odnosno troška, moguć je odabir između nekoliko vrsta pojednostavljenih metoda financiranja, poput paušalnih iznosa, jediničnih troškova i fiksne stope.
* Razmotriti uključivanje „krovnih projekata“ („umbrella projects“) kako bi se olakšao pristup financiranju malim korisnicima.
* Dodatno informirati LAGUR-e o važnosti određivanja pokazatelja ishoda/outputa koji su mjerljivi, ostvarivi te mjere stvaran i širi učinak provedbe LRSR-ova, kao i staviti naglasak na uključivanje pokazatelja koji se odnose na zaštitu okoliša. Važno je u LRSR uključiti preciznu definiciju pokazatelja, objašnjenje kako će se mjeriti i unaprijed odrediti objektivne izvore informacija, uzimajući u obzir dostupnost odgovarajućih podataka.
* Analizirati ostvarenje pokazatelja rezultata za razdoblje 2014. – 2020. i realno procijeniti mogućnost njihova ostvarenja do 2023. godine te iskoristiti naučene lekcije za definiranje pokazatelja za buduće razdoblje, odnosno identificirati mjere i aktivnosti najpogodnije za njihovo ostvarenje.
* Dodatno promicati i osvijestiti važnost uključivanja horizontalnih načela u LRSR, s posebnim naglaskom na promicanje ravnopravnosti žena i muškaraca i zabranu diskriminacije te pristupačnost za osobe s invaliditetom, što su načela kojima je teže ostvariti pozitivni doprinos kroz uobičajeni tip mjera koje se provode unutar LRSR-ova.
* Pojednostaviti procedure izmjene LRSR, odnosno iz procedure izmjene LRSR-a izdvojiti dijelove koji nisu obavezni sadržaj (kao što je indikativni plan) i ostalo detaljnije obraditi u natječajnoj ili drugoj popratnoj dokumentaciji, sve kako bi se povećala fleksibilnost, omogućilo prilagođavanje potrebama na terenu i minimizirale potrebe za izmjenama LRSR.
* Pojednostavljenje administrativnih procedura u procesu ocjenjivanja i ugovaranja projekata (primjerice: precizno odrediti koja je potrebna dokumentacija, koristiti sve javno dostupne podatke iz službenih izvora koji su dostupni UT-u/LAGUR-ima, unificirati dokumentaciju koju je potrebno dostaviti, izbjegavati situacije u kojima se projekti odbacuju umjesto da se traže potrebna pojašnjenja i dr.).
* Intenzivirati aktivnosti animacije te koristiti razmijenjene primjere dobre prakse različitih LAGUR-a u provedbi ovih aktivnosti.
* Pravovremeno i adekvatno pokrenuti proces uključivanja ključnih dionika u procesu planiranja mjera za nove strategije kako bi se u najboljoj mjeri zadovoljile njihove potrebe i na najbolji način iskoristila sredstva na raspolaganju.
* Potaknuti svaki pojedini LAGUR na analizu učinka provedenih aktivnosti uključivanja dionika u procesu izrade LRSR za razdoblje 2014. – 2020., kao i iskoristiti nalaze ove evaluacije, kako bi se aktivnosti konzultacija i uključivanja ključnih dionika u proces izrade LRSR za razdoblje 2021. – 2027. provodile koristeći alate i metode koji su se pokazali najučinkovitijima za pojedini LAGUR.
* Na početku programskog razdoblja uspostaviti ciljne vrijednosti za ključne pokazatelje animacijskih aktivnosti LAGUR-a te o njima povremeno izvještavati Upravljačko tijelo.
* U skladu s preporukama Završnog izvješća Vrednovanja učinkovitosti i djelotvornosti Operativnog programa za pomorstvo i ribarstvo Republike Hrvatske za programsko razdoblje 2014.-2020. iz 2019. godine, kao i u ovom dokumentu prikazanim primjerima dobre prakse drugih zemalja, evaluatori smatraju kako bi veća razina udruživanja i suradnje, kako između LAGUR-a tako i s drugim subjektima relevantnim za razvoj ribarstva i akvakulture, donijela značajne koristi i povećala učinke od provedbe LRSR-ova. Predlaže se poticati i druge oblike udruživanja i suradnje subjekata u ribarstvu i akvakulturi, primjerice kroz klastere ili druga interesna udruživanja većih i manjih gospodarskih subjekata.
* Što preciznije identificirati potrebe na područjima pojedinog LAGUR-a te jasnije definirati tipove intervencija u skladu s mogućnostima definiranim Operativnim programom i EU regulativom.
* Organizirati radionice s predstavljanjem primjera dobre prakse (inovacijskih) projekata drugih zemalja članica EU, ali s pažljivim odabirom onih koji su provedivi na ciljanim područjima.
* Mjere za buduće razdoblje potrebno je formulirati uzimajući u obzir usmjerenje EU prema zelenoj tranziciji i digitalnoj transformaciji te, ponajviše, plavom rastu.
* Objaviti (i redovito ažurirati) indikativni raspored poziva za projekte svakog LAGUR-a na njihovoj web stranici, za razdoblje od minimalno jedne godine, kako bi se kandidati mogli unaprijed pripremiti.
* Predlaže se razmotriti pojednostavljenje obrazaca za prijavu projekata na način da se određene odjeljke/polja prijavnog obrasca učini obveznima samo za projekte veće vrijednosti, dok se za vrlo male projekte (primjerice ispod 10.000,00 €) ispunjava pojednostavljena verzija prijavnog obrasca, što bi značajno olakšalo prijavu malim korisnicima.
* Dugoročno razmotriti mogućnost, za natječaje za koje se procijeni da je to prikladno, objaviti kao trajne pozive s rokom do iskorištenja sredstava, odnosno do određenog krajnjeg roka. Navedeni pristup mogao bi doprinijeti stabilnijem priljevu projektnih prijedloga, boljem planiranju projekata i ravnomjernijem administrativnom opterećenju, a da ne dođe do smanjenja kvalitete projekata.
* Intenzivnije promovirati LRSR-ove ne samo kroz LAGUR-e nego i kroz razvojne agencije, turističke zajednice, gospodarske i obrtničke komore te ostale relevantne lokalne i regionalne institucije.
* Vezano uz praćenje provedbe i izvršenja strategija, predlaže se uspostaviti jedinstven i ujednačen sustav za praćenje ostvarenja Akcijskog plana (i njegove eventualne izmjene), broj prijavljenih projekata, vezane podatke i analitiku prijavljenih projekata te doprinos projekata ciljevima i pokazateljima, praćenje ostvarenja Financijskog plana i ispravnosti utroška proračunskih sredstava, a koji bi bio usklađen i s obveznim sadržajem godišnjeg izvješća o radu (provedbi LRSR) Upravljačkom tijelu.
* Predlaže se razmisliti o omogućavanju modela predfinanciranja projekata, što je od strane ključnih dionika više puta naglašeno kao jedno od ključnih pitanja za osiguravanje većeg broja prijavitelja. Nadalje, predlaže se poticati aktivnu komunikaciju s poslovnim bankama oko osiguranja adekvatnih financijskih paketa za potporu korisnicima u provedbi projekata koji se sufinanciraju iz OPPiR.
* Predlaže se odustajanje od koncepta obvezujućih ponuda za dokazivanje realnosti iznosa troška i omogućavanje prijaviteljima da u sklopu projektne prijave prilože neobvezujuće ponude, jer iz vrednovanja nije vidljiva dodana vrijednost navedenog koncepta niti rizici koji bi isti opravdali, dok bi navedeni prijedlog imao pozitivnog utjecaja na potencijalne projektne prijedloge.
* Kontinuirano jačati kapacitete LAGUR-a za pripremu i provedbu strategija, kao i intenzivirati edukativne i informativne aktivnosti u periodu pripreme budućih LRSR-ova.
* Osigurati dodatnu edukaciju LAGUR-a o širim temama koje se tiču plavog rasta, EU taksonomije i drugih aktualnih tema.

Slijedom navedenoga, u tijeku je izrada Akcijskog plana za unaprjeđenje procesa provedbe LRSR 2021.-2027., a na temelju prethodno navedenih preporuka vrednovanja.

Uz navedeno, utvrđena je potreba za podizanjem razine upravljanja u svim procesima s posebnim naglaskom na podizanju broja službenika i kompetencija službenika sustava upravljanja i kontrole, uzimajući u obzir iskustvo stečeno u smislu povećane razine radne opterećenosti uslijed dodatnih mjera potpore uvedenih kao pomoć u ublažavanju posljedica kako COVID-a-19, tako i ratnih zbivanja u Ukrajini, kao i u usporednom procesu provedbe OPPiR-a i priprema novog programa za 2021.-2027.

PROGRAMI TERITORIJALNE SURADNJE ZA FINANCIJSKO RAZDOBLJE 2014. – 2020.

Prepoznato je nekoliko izazova s kojima se sustav upravljanja i kontrole susretao i susreće:

* potreba za daljnjim jačanjem kapaciteta tijela u sustavu upravljanja i kontrola (povećanje broja službenika, daljnje zapošljavanje i edukacija)
* potreba za dodatnim pojednostavljenjem procedura upravljanja i kontrole, ali i u kontekstu epidemije bolesti COVID-19 uzrokovane virusom SARS-CoV-2
* potreba za ubrzavanjem provedbe kontrole od strane tijela u sustavu upravljanja
* izazovi održavanja kontinuiteta provedbe projekata zbog epidemije bolesti COVID-19 uzrokovane virusom SARS-CoV-2 virusa, ali i zbog inflatornog pritiska na cijene.

S korisničke razine najveći izazov je osigurati vlastito sufinanciranje projekata te predfinancirati projektne aktivnosti do trenutka prve isplate sredstava. Također, potrebno je jačati administrativne, financijske i operativne kapacitete korisnika.

Konačno izvješće o učinkovitosti Programa (Interreg IPA Hrvatska - Bosna i Hercegovina - Crna Gora 2014. – 2020. te Hrvatska - Srbija 2014. - 2020.) pokazalo je da sustav dobro funkcionira, kvaliteta upravljanja programima je na visokoj razini te je većina ciljnih vrijednosti programskih pokazatelja učinka već ostvarena ili će sigurno biti ostvarena do kraja 2023. Izvješće je također pokazalo visoku razinu zadovoljstva korisnika bespovratnih sredstava (održane brojne radionice o pripremi te o provedbi projekata, kvalitetno pripremljene upute kako za pripremu tako i za provedbu projekata, stalna komunikacija s korisnicima na dnevnoj osnovi). Međutim, postoji potreba za ubrzavanjem kontrolnih procesa što je moguće osigurati kroz jačanje i povećanje administrativnih kapaciteta.

S obzirom da je interes prijavitelja za sudjelovanjem u ETS programima suradnje višestruko veći od dostupnih sredstava, osigurana je veća alokacija za buduće programe u razdoblju 2021. - 2027.

Potrebno je pojednostaviti procese kontrole te ubrzati isplate prema korisnicima sredstava.

# **NEPRAVILNOSTI**

U razdoblju od početka financijskog razdoblja 2007. - 2013. do kraja drugog tromjesečja 2022. Europskom uredu za borbu protiv prijevara (OLAF) prijavljeno[[16]](#footnote-17) je 487 slučajeva nepravilnosti u provedbi (operativnih) programa financijskog razdoblja 2007. - 2013. i (operativnih) programa financijskog razdoblja 2014. - 2020[[17]](#footnote-18). Među navedenim slučajevima nepravilnosti, zatvoreno[[18]](#footnote-19) je njih 292 (60,00% prijavljenih slučajeva nepravilnosti).

Iznos koji se odnosi na nepravilnosti prijavljene OLAF-u u razdoblju do kraja drugog tromjesečja 2022. čini otprilike 110,93 milijuna eura, od čega je EK-u ovjereno 48,38 milijuna eura (43,61% ukupnog iznosa nepravilnosti). Veliko povećanje iznosa nepravilnosti u odnosu na prethodno izvještajno razdoblje (povećanje s 50,21 milijun eura na 110,93 milijuna eura, što čini povećanje od 120,93%) uz istodobno malo povećanje iznosa koji je ovjeren EK-u (povećanje s 42,86 milijuna eura na 48,38 milijuna eura, odnosno povećanje od 12,86%) može se objasniti prijavom slučaja sumnje na prijevaru u okviru KF-a uz koji se veže iznos nepravilnosti od 49,51 milijuna eura. Međutim, nepravilni iznos nije plaćen Korisniku, niti prijavljen u Izjavi o izdacima prema EK-u.

Ako se promatra **broj nepravilnosti**, u **financijskom razdoblju 2007. - 2013.,** najveći dio nepravilnosti odnosio se na komponentu II programa IPA – Prekogranična suradnja (31,68 %), nakon čega slijede IPARD (19,25 %) i EFRR (18,01 %). Ako se, s druge strane, promatra **iznos nepravilnosti** u istom razdoblju, najveći udio u ukupnom iznosu nepravilnosti imaju EFRR (58,22 %), KF (14,96 %) i IPARD (11,83 %).

**U financijskom razdoblju 2014. - 2020.**, najveći **broj nepravilnosti** utvrđen je u okviru EPFRR-a (54,91%), nakon čega slijede EFRR (18,71%) i KF (7,36%). Ako se promatra **iznos nepravilnosti** u istom razdoblju, najveći udio u ukupnom iznosu nepravilnosti imaju KF (61,79%), EFRR (16,20%) i EPFRR (9,46%).

Detaljan pregled navedenih nepravilnosti prema programskim razdobljima i prema fondovima EU-a prikazan je u Tablici 21.

Tablica 21: Nepravilnosti prijavljene Europskom uredu za borbu protiv prijevara (OLAF) u razdoblju od početka programskog razdoblja 2007.-2013. do kraja drugog tromjesečja 2022., prema fondovima EU-a



*Izvor: Elektronički sustav za izvještavanje o nepravilnostima (Irregularity Management System, IMS), zaključno sa 05.09.2022.*

U pogledu **novih slučajeva nepravilnosti koji su utvrđeni i prijavljeni u izvještajnom razdoblju**, (1. siječnja - 30. lipnja 2022.), nije bilo novo-utvrđenih slučajeva nepravilnosti u korištenju programa pretpristupne pomoći i fondova EU-a iz financijskog razdoblja 2007. - 2013.

Vezano uz korištenje fondova EU-a iz **financijskog razdoblja 2014. - 2020.**, u izvještajnom razdoblju utvrđen je i prijavljen **41 novi slučaj nepravilnosti**, što čini povećanje od 36,67% u odnosu na prethodno izvještajno razdoblje.

Financijski iznos novih slučajeva nepravilnosti je otprilike 60,01 milijun eura. Međutim, od tog iznosa EK-u je ovjereno samo 5,64 milijuna eura (9,40%) s obzirom da je u iznos od 60,01 milijun eura uključen i iznos od 49,51 milijuna eura koji je vezan uz jedan slučaj sumnje na prijevaru, ali nije ovjeren EK-u.

Niti jedan od navedenih (novih) slučajeva nije zatvoren.

Broj i iznos nepravilnosti prijavljenih OLAF-u u izvještajnom razdoblju prema fondovima EU-a prikazan je u Tablici 22.

Tablica 22: Broj i iznos nepravilnosti prijavljenih OLAF-u u izvještajnom razdoblju, prema fondovima



*Izvor: Elektronički sustav za izvještavanje o nepravilnostima (Irregularity Management System, IMS), zaključno sa 05.09.2022.*

Vezano uz vrste **nepravilnosti koje su utvrđene i prijavljene OLAF-u u izvještajnom razdoblju**, u korištenju **EFRR-a**, utvrđene su sljedeće nepravilnosti:

A) vezano uz cilj „Ulaganje za rast i radna mjesta“

* *U Dokumentaciji o nabavi radova rekonstrukcije i dogradnje građevina za uspostavljanje veteranskog centra,* ***nejasno je opisan predmet nabave*** *jer iz opisnog dijela Dokumentacije o nabavi, prijedloga ugovora i projektne dokumentacije proizlazi da su predmet nabave radovi na dvije katastarske čestice, a iz troškovnika koji je bio dio Dokumentacije o nabavi proizlazi da su predmet nabave radovi na jednoj katastarskoj čestici. Nadalje, vezano uz istu nabavu utvrđene su i* ***značajne izmjene ugovora****. Naime, s obzirom da je u skladu s troškovnikom koji je bio dio Dokumentacije o nabavi, Ugovor u financijskom smislu sklopljen isključivo u odnosu na radove na jednoj katastarskoj čestici, sklapanjem Dodatka br. 2. Ugovoru kojim je ugovoreno (ovaj puta i opisno i financijski) izvođenje radova na drugoj katastarskoj čestici (pri čemu nema uvjeta za podvođenje predmetne izmjene pod čl. 315. ili 317. Zakona o javnoj nabavi iz 2016.) došlo je do značajne izmjene ugovora kojom su se uveli uvjeti koji bi, da su bili dio prvotnog postupka nabave, dopustili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak javne nabave.*
* *U Dokumentaciji o nabavi usluge stručnog nadzora nad rekonstrukcijom objekta kulturne baštine, Naručitelj je kao kriterij za odabir ponude odredio ekonomski najpovoljniju cijenu, a kao kriterije za odabir ekonomski najpovoljnije ponude odredio je cijenu ponude i iskustvo stručnjaka. Nadalje, Naručitelj je odredio da gospodarski subjekt mora imati tim stručnjaka koji će sudjelovati u izvršenju usluge koja je predmet nabave, i to:*
* *Stručnjak 1 – ovlašteni arhitekt ili ovlašteni inženjer građevine – nadzorni inženjer građevinsko-obrtničkih radova*
* *Stručnjak 2 - ovlašteni inženjer elektrotehnike - nadzorni inženjer elektrotehničkih radova, i*
* *Stručnjak 3 - ovlašteni inženjer strojarstva - nadzorni inženjer strojarskih radova.*

*Pritom je Naručitelj ne-cjenovni kriterij za odabir ponude (iskustvo stručnjaka) propisao tako da se iskustvo stručnjaka boduje samo ako Stručnjak 1 ima kumulativno iskustvo na kulturnom dobru i FIDIC-iskustvo te nije dopustio da se jedan od dva tražena elementa iskustva (na primjer, FIDIC-iskustvo) dokaže kroz nekog drugog stručnjaka, različitog od Stručnjaka 1.* ***Takvo dokazivanje kriterija za odabir ponude je ograničavajuće za ostale zainteresirane ponuditelje*** *koji bi možda mogli ponuditi maksimalna tražena iskustva, ali s više stručnjaka.*

* U okviru izvršenja ugovora o izvođenju radova vezano uz izgradnju novog mosta i šetnice te rekonstrukcije i uređenja postojećeg mosta i šetnice u jednom gradu, **dio radova** **koji su plaćeni nisu u cijelosti izvršeni**.

B) vezano uz cilj „Europska teritorijalna suradnja“

* *U Dokumentaciji o nabavi strojeva, Naručitelj je* ***nejasno i kontradiktorno postavio kriterij odabira*** *koji se odnosi na ovlašteni servis. Naime, u prvoj rečenici Projektni partner je zahtijevao od potencijalnih ponuditelja da osiguraju servis na području Republike Hrvatske, za što neće dobiti bodove, a istovremeno je u drugoj rečenici naveo da će za osiguran servis na području jednog grada u Republici Hrvatskoj zaprimljene ponude dobiti 10 bodova. Također, u definiciji kriterija Projektni partner nije dodatno naveo da potencijalni ponuditelji nisu dužni imati vlastiti ovlašteni servis na području grada, već da moraju osigurati servis na tome području. Nadalje,* ***Naručitelj nije razradio kriterij bodovanja i ponder vezano uz trajanje jamstva****. Umjesto toga, naveo je da za minimalno jamstvo od 12 mjeseci ponuda ne dobiva bodove za ovaj kriterij, a Ponuditelj koji u ponudi dostavi Izjavu o jamstvu od 24 mjeseca dobiva 10 bodova. Međutim, nije moguće pretpostaviti koliko će bodova dobiti ponude s ponuđenim rokom od 36 mjeseci, kao ni da će ponude s rokom između 12 i 24 mjeseci dobiti 0 bodova s obzirom da to nije razrađeno u definiciji kriterija.*

Jedna od opisanih nepravilnosti otkrivena je tijekom administrativne provjere koju je izvršilo nadležno Posredničko tijelo razine 2, jedna je otkrivena tijekom terenske provjere vezane uz nabavu radova, a dvije nepravilnosti otkrivene su na temelju nalaza Tijela za reviziju.

U korištenju **KF-a**, prijavljene su sljedeće nepravilnosti:

* *Tijekom postupka javne nabave radova za izgradnju uređaja za pročišćavanje otpadnih voda, Zajednica ponuditelja (koja je u konačnici i odabrana) dostavila je samo jednu referencu kao dokaz da ima iskustvo potrebno za izvršenje ugovora o javnoj nabavi te time ispunila uvjet za plasiranje u drugi krug ponuditelja koji su pozvani da podnesu ponudu. Međutim,* ***tijekom provjera obavljenih slijedom anonimne prijave, stečene su vrlo snažne indicije da je navedena referenca lažirana****. Naime, kao referenca je navedena druga faza izgradnje jednog postrojenja za pročišćavanje komunalnih voda. Međutim, utvrđeno je da druga faza postrojenja ne postoji, a u izgradnji „prve faze“ postrojenja nije sudjelovao član izabrane Zajednice ponuditelja, već jedan drugi gospodarski subjekt.*

*Po predmetnom ugovoru nije potraživan trošak što znači da nisu izvršavana plaćanja niti ovjeravanje izdataka EK-u. S obzirom da opisane radnje imaju elemente kaznenog djela, slučaj je prijavljen OLAF-u i Državnom odvjetništvu RH kao sumnja na prijevaru.*

* *U okviru projekta dogradnje luke otvorene za javni promet županijskog značaja, Korisnik je proveo postupak jednostavne nabave za dvije nabave: 1) nabavu za izradu izvedbenog projekta i 2) nabavu za projektantski nadzor.*

*Nadležni PT 2 utvrdio je da se nabavljane usluge izrade izvedbenog projekta te provođenja projektantskog nadzora odnose na isti projekt, odnosno iste radove, te u ovom konkretnom slučaju zbog prirode usluga, odnosno njihove povezanosti s istim projektom, vezanosti projektantskog nadzora uz projektnu dokumentaciju te faktične povezanosti izrade projektne dokumentacije s provođenjem projektantskog nadzora temeljem iste, čine objektivno odredivu tehničku i funkcionalnu cjelinu iz odredbi članka 203. Zakona o javnoj nabavi iz 2016. i članka 3. stavka 1. Pravilnika o javnoj nabavi, odnosno čine* ***jedan predmet nabave****. Uzimajući u obzir navedeno,* ***Korisnik je bio obvezan predmetne nabave tretirati kao cjelinu te uvažiti činjenicu da njihova zbrojena procijenjena vrijednost zahtijeva provođenje postupka javne nabave po odredbama Zakona o javnoj nabavi iz 2016****.*

* *U okviru jednog slučaja, utvrđene su sljedeće* ***nepravilnosti u javnoj nabavi radova****:*
* ***nedostatak transparentnosti i/ili jednakog postupanja za dodjelu ugovora i izmjena elemenata ugovora*** *– Naručitelj nije sklopio Dodatak Ugovora prilikom uvođenja novih podizvoditelja; pojedinim ugovorima nije jednoznačno i precizno, na temelju ugovornog troškovnika, definirano koji dio ugovorenih radova će izvoditi koji podizvoditelj, što onemogućuje praćenje izvršenosti podugovorenih radova i ugovora u cjelini; utvrđeno je postojanje dvostrukih ugovora koje je Izvođač sklopio s pojedinim podizvoditeljima, ali je u računovodstvenoj dokumentaciji projekta kao prilog naveden isključivo konzorcijski ugovor između Izvođača i podizvoditelja, a ne pojedinačni ugovori. Povrh navedenog, jedan od podizvoditelja je naveo da nikada nije postupao po Ugovornom sporazumu koji je predan nadzornom inženjeru na odobrenje. Također, isti podizvoditelj potvrdio je da je Izvođač sklapao dvostruke ugovore, ali je nadzoru/investitoru predstavljen samo jedan od tih dvostrukih ugovora kako se ne bi premašilo zakonsko ograničenje podugovaranja od maksimalnih 30% ugovorenih radova. Iz navedenog proizlazi da su ugovori koji su predstavljeni nadzoru/Naručitelju fiktivni;*
* ***znatna izmjena elemenata ugovora određenih u pozivu na nadmetanje ili dokumentaciji za nadmetanje*** *– podizvoditelje je plaćao glavni Izvođač, a ne neposredno Naručitelj kako je to propisano odredbama Zakona o javnoj nabavi i Dokumentacijom za nadmetanje; kao metoda plaćanja, suprotno propisanoj, prihvaćena je i metoda plaćanja kompenzacijom.*
* ***ostale izmjene ugovora na način da se u manjem opsegu i s manjim značajem utjecalo na ekonomsku ravnotežu koje se mogu smatrati značajnim izmjenama*** *– kašnjenje u dostavi jamstva za uredno izvršenje ugovornih obveza te kašnjenje u dostavi jamstva za uredno izvršenje ugovornih obveza prilikom produljenja roka i povećanja ukupne vrijednosti ugovora o javnoj nabavi.*

*Također, utvrđen je* ***neprihvatljivi trošak koji je Korisnik potraživao za rad podizvoditelja, a za koji ne postoji jasan i nedvojbeni trag nastanka i plaćanja troška****. Naime, niti za jednu od korištenih metoda plaćanja ne postoji jasan trag tijeka novca, odnosno računi podizvoditelja ne mogu se povezati s izvršenim radovima. Dodatno, utvrđeno je da se nakon određene privremene situacije prestalo s prikazivanjem rada podizvoditelja.*

Nepravilnosti u korištenju KF-a otkrivene su na temelju anonimne prijave koja je zaprimljena prije potpisa Ugovora o izgradnji uređaja za pročišćavanje otpadnih voda; administrativnom provjerom te provjerom postupka javne nabave i ugovora o javnoj nabavi radova koju je proveo UT u skladu sa svojim ovlastima i zahtjevima EK.

U korištenju **ESF-a** utvrđene su sljedeće nepravilnosti:

* ***Nepravilnosti u******nabavi potrepština za krajnje korisnike u okviru specifičnog cilja „Borba protiv siromaštva i socijalne isključenosti kroz promociju integracije na tržište rada i socijalne integracije ranjivih skupina, i borba protiv svih oblika diskriminacije“****:*
* ***Nejasna dokumentacija o nabavi*** *- Naručitelj je sastavio Dokumentaciju o nabavi na način da iz odredbe Dokumentacije o nabavi, kao ni iz samog obrasca troškovnika, nije bilo jasno na koji način ispuniti troškovnik, što je rezultiralo odbijanjem dvije podnesene ponude;*
* ***Nepravilnost vezano uz dokazivanje odsutnosti osnova za isključenje*** *- odabrani ponuditelj dostavio je izjavu kojom izjavljuje za sebe i za gospodarski subjekt da im nije izrečena pravomoćna osuđujuća presuda za određena kaznena djela, ali ne i sva kaznena djela koja su propisana odredbama čl. 251. Zakona o javnoj nabavi iz 2016.;*
* ***Izmjene elemenata ugovora utvrđenih u obavijesti o nadmetanju ili natječajnim specifikacijama*** *- uspješan ponuditelj nije se pridržavao ponuđenog roka isporuke robe od 3 dana, a rok mjesečnih isporuka činio je jedan od kriterija za odabir ponude.*
* ***Neprihvatljivi troškovi u okviru korištenja Tehničke pomoći*** *-* ***financiranje troškova obilježavanja obljetnice rada neke institucije je neprihvatljivo*** *ako se u obzir uzme sljedeće: 1) ciljevi, prioriteti, mjere i troškovi koji se obično financiraju iz Europskog socijalnog fonda; 2) činjenica da je samo dio te institucije dio sustava upravljanja i kontrole korištenja Europskog socijalnog fonda (SUK); 3) činjenica da se iz Tehničke pomoći financiraju troškovi aktivnosti informiranja i komunikacije vezano uz objavu Poziva na dostavu projektnih prijedloga, a teme koje su raspravljane na obilježavanju obljetnice nisu bile izravno vezane niti uz jedan određeni poziv; 4) činjenica da je nastali trošak izuzetno visok u odnosu na troškove informiranja i komunikacije drugih tijela SUK-a, te u odnosu na druge troškove te iste institucije, što upućuje na povredu načela dobrog upravljanja. Pored neprihvatljivih troškova obilježavanja obljetnice rada institucije u okviru koje je jedno od tijela SUK-a, utvrđeni su i* ***neprihvatljivi troškovi plaće zaposlenika na probnom roku*** *jer je prilikom obračuna troškova plaće za pojedine stavke korišten pogrešan (viši) koeficijent.*
* ***Neprihvatljivi troškovi u okviru specijalističkog usavršavanje doktora medicine domova zdravlja*** *- u Ugovoru o međusobnim pravima i obvezama, sklopljenom između specijalizanata i Korisnika (domovi zdravlja) navedeno je da će Korisnik uputiti određenu osobu na specijalizaciju, koju je ona dužna započeti u roku utvrđenom rješenjem Ministarstva zdravstva, provoditi je sukladno tom rješenju i završiti je prema rokovima predviđenim Planom i programom specijalističkog usavršavanja. U slučaju da specijalizant ne ispuni navedene obveze, odnosno da prestane s radom prije isteka ugovorne obveze ili otkaže ugovor o radu bez prethodne suglasnosti Ministarstva zdravstva, obvezan je nadoknaditi troškove specijalizacije nastale do otkaza ugovora o radu.*

*S druge strane, u Ugovoru o dodjeli bespovratnih sredstava, navedeno je da će se odobreni ukupni prihvatljivi troškovi projekta Korisniku umanjiti za dio obračunskog iznosa koji je specijalizant dužan vratiti zdravstvenoj ustanovi za troškove specijalizacije u slučajevima propisanim Pravilnikom o specijalističkom usavršavanju doktora medicine i Pravilnikom o specijalističkom usavršavanju doktora medicine iz obiteljske medicine, a koji je utvrđen prihvatljivim u sklopu do tada odobrenih zahtjeva za nadoknadom sredstava.*

*S obzirom da je s nekolicinom specijalizanata sklopljen sporazumni raskid ugovora o radu, čime se formalno prekinula njihova specijalizacija, Korisnik je dužan izvršiti povrat troškova koji su zbog raskida ugovora proglašeni neprihvatljivima.*

* ***Neprihvatljivi troškovi u okviru provedbe mjera aktivne politike zapošljavanja za mlade (IZM):***
* ***Neprihvatljivi troškovi plaće zaposlenih na upravljanju projektom****: deklariran je mjesečni bruto iznos koji je viši od ukupnog troška plaće prema obračunskoj listi za određeni mjesec; obračunana je neprihvatljiva stavka s obračunske liste (npr. stavka "bolovanje radi njege djeteta - do navršenih 3 godina starosti" nije na teret poslodavca te se stoga smatra neprihvatljivim troškom); neprihvatljivi iznos troška božićnice (prema Ugovoru o dodjeli bespovratnih sredstava sufinancirao se trošak rada za 9 osoba/zaposlenih na upravljanju projektom, a ukupno je potraživan i deklariran trošak za 10 božićnica. S obzirom na navedeno, trošak jedne deklarirane božićnice smatra se neprihvatljivim troškom.);*
* ***Neprihvatljivi jedinstveni mjesečni iznosi u okviru stjecanja stručnog iskustva na radnom mjestu (SOR):******neprihvatljiva ciljna skupina osobe*** *(S obzirom da je osoba prije uključenja u stručno osposobljavanje imala više od 12 mjeseci staža u zvanju za koje se obrazovala, ista se sukladno navedenim Uvjetima i Zakonom ne smatra ciljanom skupinom za predmetnu mjeru, te se nije trebalo odobriti stručno osposobljavanje.);* ***neprihvatljivi putni trošak*** *(s obzirom da sudionici nije isplaćivan putni trošak/trošak prijevoza tijekom stručnog osposobljavanja, deklarirani iznos smatra se neprihvatljivim troškom.);*
* ***Neprihvatljivi jedinstveni mjesečni iznos u okviru mjere „Javni rad“:*** *Zbog obustave dijela plaće, prekršene su odredbe Ugovora o su/financiranju zapošljavanja nezaposlenih osoba u javnom radu;*
* ***Neprihvatljivi jedinstveni mjesečni iznosi u okviru potpora za zapošljavanje: neprihvatljiva ciljna skupina*** *(Prema Zahtjevu za rezervaciju sredstava i Ugovoru potpisanom između HZZ-a i poslodavca navedeno je sufinanciranje zapošljavanja dugotrajno nezaposlene osobe, ali osoba ne zadovoljava kriterije za uvrštavanje među dugotrajno nezaposlene osobe);* ***neprihvatljivi poslodavac*** *(U Uvjetima i načinima korištenja sredstava za provođenje mjera između ostalog navedena je potrebna dokumentacija koju je potrebno dostaviti uz Zahtjev za potpore za zapošljavanje. Jedan od propisanih obveznih dokumenata jest Potvrda o stanju nepodmirenih obveza po osnovi poreza i doprinosa na dan podnošenja zahtjeva, ovjerena na Poreznoj upravi ili Rješenje o odgodi naplate duga po osnovi poreza i doprinosa prema posebnim propisima, ako poslodavac ima nepodmirenih obveza po osnovi poreza i doprinosa prema potrebnom propisu. Poslovni subjekt dostavio je gore navedeni dokument na kojem je vidljiv dug od 12.648,63 HRK te su dostavljene i potvrde o provedenim nalozima za plaćanjem za ukupno 12.436,10 HRK. Međutim, iako je dio uplaćen, preostali dug je iznosio 212,53 HRK. te Zahtjev za potpore za zapošljavanje nije trebao biti odobren.);*
* ***Neprihvatljivi trošak prijevoza:*** *U Ugovoru o financiranju zapošljavanja nezaposlenih osoba pogreškom nije bio naveden iznos troška prijevoza (propust), ali je osobi iznos za taj trošak ipak isplaćivan. Unatoč tome što se radilo o propustu, trošak je proglašen neprihvatljivim jer nije predviđen ugovorom.*
* ***Neprihvatljivi troškovi u okviru potpora za zapošljavanje teže zapošljivih skupina:***
* ***Neprihvatljivi troškovi rada zaposlenika****: poslodavcu je dodijeljen iznos potpore koji prelazi maksimalni dozvoljeni iznos potpore; poslodavac nadležnom PT-u 2 nije dostavio dokumentaciju traženu sa svrhom provjere izvršenja ugovornih obveza te je Ugovor s poslodavcem raskinut, a svi deklarirani troškovi proglašeni neprihvatljivima; potpora za zapošljavanje isplaćena je osobi koja je bila korisnik te potpore u prethodnoj godini, što nije u skladu s Uvjetima i načinima korištenja sredstava za provođenje mjera aktivne politike zapošljavanja za promatranu godinu;*
* ***Kršenje odredbi Ugovora o dodjeli državne potpore za sufinanciranje zapošljavanja osoba sa stažem osiguranja****: utvrđen je pad broja zaposlenih ispod ugovorenog broja, a zbog nedostatka dokumentacije, nije bilo moguće utvrditi jesu li radna mjesta ispražnjena opravdano i prihvatljivo (npr., slijedom odlaska u mirovinu); poslodavac je zaposleniku obračunao i isplatio iznos plaće koji je niži od iznosa utvrđenog Ugovorom o radu između poslodavca i posloprimca.*
* ***Neprihvatljivi troškovi u okviru provedbe mjera aktivne politike zapošljavanja za dugotrajno nezaposlene mlade:***
* ***Neprihvatljivi troškovi jedinstvenog mjesečnog iznosa*** *(poslodavac nije vratio PT-u 2 dio neiskorištenih sredstava, a u jednom slučaju PT 2 ih nije niti tražio);*
* *Plaća nije isplaćena na račun zaposlene osobe, što* ***nije u skladu s Pravilnikom o porezu na dohodak*** *te je trošak proglašen neprihvatljivim;*
* ***Povreda Ugovora o međusobnim pravima i obvezama u svezi stručnog osposobljavanja*** *(u Izvješću o primicima, porezu na dohodak i prirezu te doprinosima za obvezna osiguranja (obrazac JOPPD) nisu bili vidljivi svi propisani doprinosi i davanja, a poslodavac nije dostavio drugi obrazac te su troškovi za taj mjesec proglašeni neprihvatljivima);*
* ***Neprihvatljivi putni trošak*** *(Deklariran je putni trošak koji nije bio isplaćen korisnici mjere).*
* ***Neprihvatljivi troškovi u okviru mjere Povećanje zapošljavanja i brze integracije NEET skupine kroz Inicijativu za zapošljavanje mladih na tržište rada:***
* *Financirana je vrsta javnog rada koja nije bila definirana u okviru mjere (javni rad vezan uz izbjegličku krizu);*
* *Trošak je potraživan po pogrešnoj standardnoj jedinici jediničnog troška pa je razlika između deklariranog iznosa (viši iznos) i iznosa koji je trebao biti deklariran slijedom primjene ispravne standardne veličine jediničnog troška (niži iznos) proglašen neprihvatljivim;*
* *U ugovoru između pružatelja usluga obrazovanja i PT-a 2 predviđeno je obavljanje usluga obrazovanja za određeni broj osoba. Međutim, u obrazovanju je sudjelovao manji broj osoba od onog određenog ugovorom. Stoga su troškovi obrazovanja, kao i troškovi liječničkog i sanitarnog pregleda za te osobe proglašeni neprihvatljivima;*
* *Isplaćen je viši iznos novčane pomoći tijekom obrazovanja od propisanog maksimuma u jednoj godini;*
* *Sufinancirana osoba je u istoj godini bila na stručnom osposobljavanju kod dva različita poslodavca te je trošak kod drugog poslodavca proglašen neprihvatljivim za sufinanciranje;*
* *Polaznica nije bila na stručnom osposobljavanju jedan dan te je novčana pomoć za taj dan proglašena neprihvatljivim troškom;*
* *Neprihvatljivi troškovi sufinanciranja zapošljavanja dugotrajno nezaposlenih osoba tijekom korištenja porodiljnog dopusta.*
* *U okviru projekta čiji je cilj unaprjeđenje informacijskog sustava, utvrđeno je* ***plaćanje troškova održavanja sustava prije prve nadogradnje koji su neprihvatljivi za financiranje s obzirom na specifične ciljeve Operativnog programa****.*
* ***Neprihvatljivi troškovi zbog******neispravno provedenog postupka dodjele sredstava:*** *operacija kojom se financira dodjela potpora za samozapošljavanje specifične ciljne skupine financirana je na temelju postupka izravne dodjele bespovratnih sredstava. Prema utvrđenim pravilima, postupak izravne dodjele bespovratnih sredstava primjenjuje se na operacije/projekte za čiju provedbu postoji samo jedan unaprijed određeni prijavitelj. Tako je u kontrolnoj listi Sažetka te operacije navedeno da je nedvojbeno utvrđena ekskluzivnost u obavljanju djelatnosti od javne/nacionalne važnosti. Međutim, dodjelu potpora za samozapošljavanje mogu obavljati dva tijela: jedna javna ustanova u vlasništvu Republike Hrvatske (dalje u tekstu: Javna ustanova) i jedno ministarstvo (dalje u tekstu: Ministarstvo). Stoga ekskluzivnost ne postoji te je postupak izravne dodjele sredstava neprimjeren postupak. Naime, pitanje ekskluzivnosti se odnosi na obavljanje djelatnosti u najširem mogućem smislu, a ne na obavljanje specifične djelatnosti usmjerene prema specifičnoj ciljnoj skupini. Drugim riječima, ekskluzivnost se odnosi na djelatnost, a ne na ciljnu skupinu. Stoga je neprihvatljivo utvrđivanje postojanja „ekskluzivnosti“ za obavljanje iste djelatnosti za dva različita tijela u istom Operativnom programu. Dodatno, operacija koju provodi ministarstvo nije prilagođena ciljnoj skupini na takav način da pripadnik ciljne skupine potporu ne može ostvariti i unutar operacije koju provodi javna ustanova.*
* ***Nepravilnosti u nabavi promotivnih materijala:*** *Naručitelj je kao kriterij za odabir ponude koristio ocjenu iskustva gospodarskog subjekta, što se smatra uvjetom sposobnosti, a ne kriterijem za odabir ponude. Ovakvo korištenje kriterija dozvoljeno je samo ako kvaliteta angažiranog osoblja može značajno utjecati na razinu uspješnosti izvršenja ugovora, što u ovom slučaju nije primjenjivo.*
* ***Nepravilnosti u postupku javnih nabava vezanih uz nabavu informatičke opreme i usluge održavanja i nadogradnje informacijskih sustava*** ***u okviru specifičnog cilja „Povećanje djelotvornosti i kapaciteta u javnoj upravi kroz poboljšanje pružanja usluga i upravljanja ljudskim potencijalima“****:*
* ***primjena – razloga za isključenje, kriterija za odabir ponude i dodjelu ugovora ili – uvjeta za izvršenje ugovora ili – tehničkih specifikacija koji čine diskriminaciju na osnovi neopravdanih nacionalnih, regionalnih ili lokalnih preferencija te primjena – razloga za isključenje, kriterija za odabir ponude i dodjelu ugovora ili – uvjeta za izvršenje ugovora ili – tehničkih specifikacija koji ne čine diskriminaciju u smislu prethodne vrste nepravilnosti, ali svejedno ograničavaju pristup gospodarskim subjektima****. Naime, u dokumentaciji o nadmetanju propisan je kriterij za odabir gospodarskog subjekta (uvjet sposobnosti) kojim se krše odredbe članka 264. stavka 2. Zakona o javnoj nabavi iz 2016. (naručitelj ne smije zahtijevati od gospodarskog subjekta druge načine dokazivanja osim načina propisanih Zakonom o javnoj nabavi).*

*S obzirom na to da u Zakonu o javnoj nabavi iz 2016. nije propisana Izjava proizvođača ponuđene opreme ili ovlaštenog predstavnika/zastupnika proizvođača kao dokaz tehničke i stručne sposobnosti, naručitelj je na nezakonit način propisao ovu točku dokumentacije o nabavi*

* *Utvrđene su* ***izmjene elemenata ugovora utvrđenih u obavijesti o nadmetanju ili natječajnim specifikacijama*** *s obzirom da je došlo do kašnjenja u dostavi jamstva za uredno ispunjenje ugovora. Također, dodatkom Ugovoru produljio se rok izvršenja usluge, ali pritom nije traženo odgovarajuće produljenje trajanja jamstva;*
* ***Korisnik u dokumentaciji za nadmetanje nije uvrstio izmijenjene odredbe Zakona o javnoj nabavi te je time pristup postupku javne nabave ograničio na one subjekte koji mogu zadovoljiti kriterij sposobnosti u kraćem roku nego je vremenski propisano****.* (*U dokumentaciji za nadmetanje pod dokazima tehničke i stručne sposobnosti navedeno je: „Popis značajnih ugovora izvršenih u posljednje tri (3) godine“, a u Zakonu o izmjenama i dopunama Zakona o javnoj nabavi navedeno je „popis ugovora o uslugama izvršenih u godini u kojoj je započeo postupak javne nabave i tijekom tri godine koje prethode toj godini“.*);
* ***Utvrđen je rok za dostavu ponuda koji je kraći od onog propisanog zakonom.*** *Rok bi bio u skladu sa Zakonom da je Naručitelj objavio prethodnu (informacijsku) obavijest, ali to nije učinio;*
* *Korisnik* ***predmet nabave (usluge održavanja i nadogradnje IT sustava) nije podijelio u grupe*** *iako se u nabavi usluge nadogradnje traži više kvalifikacija, a u nabavi usluge održavanja samo jedna i Korisnik je u ranijim sličnim situacijama predmet nabave podijelio u grupe;*
* *U Dokumentaciji o nabavi pod uvjetima za tehničku i stručnu sposobnost zahtjeva se da ponuditelj dostavi Izjavu ili drugu potvrdu originalnog proizvođača opreme koja je predmet ponude gospodarskog subjekta ili njegovog ovlaštenog predstavnika u Republici Hrvatskoj, iz koje je razvidno da je gospodarski subjekt u cijelosti ovlašten na području Republike Hrvatske nuditi, prodavati i instalirati računalne sustave koji su predmet ponude. Izjava (ili druga potvrda) mora sadržavati dokaz partnerskog statusa ponuditelja s proizvođačima opreme čija je isporuka i instalacija predmet ovog postupka javne nabave.* ***Navedeni uvjeti sposobnosti čine diskriminaciju na osnovi neopravdanih nacionalnih preferencija budući su gospodarski subjekti mogli biti odvraćeni od podnošenja ponude jer su u trenutku podnošenja ponude morali posjedovati navedeno ovlaštenje na području Republike Hrvatske****. Uz diskriminatorne uvjete na osnovi nacionalnih preferencija, navedeno nije ni u skladu s odredbama članka 264., stavka 2. Zakona o javnoj nabavi iz 2016. s obzirom da* ***naručitelj ne smije zahtijevati od gospodarskog subjekta druge načine dokazivanja osim načina propisanih Zakonom o javnoj nabavi;***
* *U Tehničkim specifikacijama navedeno je da se obvezno traži minimalno 2 x Intel Xeon procesor na 2.3GHz sa 12 jezgri/24 niti, min 16.5 MB cache te minimalno Intel C624 chipset. Međutim, čl. 210. Zakona o javnoj nabavi propisano je* ***da tehničke specifikacije ne smiju upućivati na određenu marku. Nadalje, upućivanje na određenu marku iznimno je dopušteno ako se predmet nabave ne može dovoljno precizno i razumljivo opisati, pri čemu takva uputa mora biti popraćena izrazom „ili jednakovrijedno“****;*
* ***Primjena razloga za isključenje, kriterija za odabir ponude i dodjelu ugovora ili tehničkih specifikacija koji ograničavaju pristup gospodarskim subjektima*** *- Korisnik je u Dokumentaciji o nabavi odredio broj tehničkih stručnjaka ponuditelja koji posjeduju certifikate kao jedan od kriterija za odabir ponude.*

*U skladu s odredbama čl. 259. Zakona o javnoj nabavi, javni naručitelj može odrediti uvjete tehničke i stručne sposobnosti kojima se osigurava da gospodarski subjekt ima potrebne ljudske resurse na raspolaganju što se u skladu s odredbama čl. 268. Zakona o javnoj nabavi dokazuje podacima o angažiranim tehničkim stručnjacima.*

*Međutim, dodjela bodova na temelju kriterija kvalitete na način da se boduje broj osoba kojima ponuditelj raspolaže, a ne kvaliteta stručnog osoblja kao ponuđenog sredstva za izvršenje ugovora nije u skladu s odredbama čl. 284. Zakona o javnoj nabavi. Također, U skladu s Rješenjem Državne komisije za kontrolu postupka javne nabave od 19. ožujka 2018. godine (KLASA: UP/II-034-02/18-01/99; URBROJ: 354-01/18-6) broj stručnjaka se ne može smatrati pokazateljem kvalitete i kao takav bodovati. Slijedom navedenog zaključuje se da je* ***kriteriji za odabir gospodarskog subjekta (kriterij tehničke i stručne sposobnosti) upotrijebljen kao kriteriji za odabir ponude****;*

* *Predmet nabave (IT oprema) nije dovoljno precizno i razumljivo opisan te je došlo do* ***primjene – razloga za isključenje, kriterija za odabir ponude i dodjelu ugovora ili – uvjeta za izvršenje ugovora ili – tehničkih specifikacija koji ne čine diskriminaciju, ali svejedno ograničavaju pristup gospodarskim subjektima****;*
* ***Prekomjerni zahtjev u odnosu na Zakon o javnoj nabavi*** *(Naručitelj je kao dokaz tehničke i stručne sposobnosti propisao izjavu proizvođača ponuđene opreme ili ovlaštenog predstavnika/zastupnika proizvođača. S obzirom na to da u Zakonu o javnoj nabavi iz 2016. takva izjava nije propisana kao dokaz tehničke i stručne sposobnosti, Naručitelj je na nezakonit način propisao ovu točku dokumentacije o nabavi.);*
* ***Izmjene elemenata ugovora utvrđenih u obavijesti o nadmetanju ili natječajnim specifikacijama*** *- Jamstvo za otklanjanje nedostataka u jamstvenom roku u vidu zadužnice datirano je 4.1.2019. od javnog bilježnika, dok je vidljivo da su zadnje isporuke robe izvršene 17.12.2018. Ugovorom, čl. 4. je propisano kako se jamstvo dostavlja prilikom isporuke;*
* *Naručitelj je u Dokumentaciji o nabavi za nabavu programskog rješenja za pretvaranje govora u tekst s pripadajućim specijaliziranim uređajima za diktiranje, između ostalog, naveo da je ponuditelj dužan Stručnom povjerenstvu za javnu nabavu koje obavlja pregled i ocjenu ponuda prezentirati programsko rješenje za pretvaranje govora u tekst s pripadajućim specijaliziranim uređajima za diktiranje na hrvatskom jeziku. Na taj način,* ***naručitelj je od gospodarskog subjekta zahtijevao uvjete sposobnosti koji su uži od onih propisanih ZJN 2016****, a osim toga je, posljedično, pri ocjeni ispunjenja kriterija za odabir gospodarskog subjekta zapravo ocijenio ispunjenje zahtjeva i uvjeta vezanih uz predmet nabave i tehničke specifikacije;*
* *U skladu s odredbama članka 263. Zakona o javnoj nabavi, Naručitelj je obvezan prije donošenja odluke u postupku javne nabave velike vrijednosti od ponuditelja koji je podnio ekonomski najpovoljniju ponudu* ***zatražiti da u primjerenom roku dostavi ažurirane popratne dokumente kojima se dokazuje nepostojanje osnova za isključenje te ispunjavanje kriterija za odabir gospodarskog subjekta****. U ovom slučaju* ***Naručitelj je to propustio učiniti****;*
* *U postupku javne nabave usluga nadogradnje aplikativnog sustava, Naručitelj je propisao* ***kriterij za odabir ponude koji se odnosi na tehničku i stručnu sposobnost*** *u Dokumentaciji o nabavi i koji može imati* ***ograničavajući učinak na tržišno natjecanje*** *s obzirom da se dokazuje samo s popisom usluga koji obvezno sadrži uporabu točno određenih tehnologija, što gospodarskim subjektima ograničava pristup postupku javne nabave i ne predstavlja minimalnu razinu sposobnosti;*
* *U postupku javne nabave usluga nadogradnje aplikativnog sustava, Naručitelj je propisao zahtjev za posjedovanje određenih ovlaštenja za gospodarskog subjekta ili certifikata za stručnjake pod uvjetima stručne sposobnosti, što je* ***ocijenjeno restriktivnim i prekomjernim u odnosu na stručnjake koji npr. posjeduju iskustvo u traženom području, ali ne posjeduju traženi certifikat ili više od jednog certifikata kako je traženo za pojedini profil stručnjaka.***

***Prekomjernim se smatra i traženi broj godina iskustva (10 godina)*** *s obzirom da Naručitelj nije izložio razloge zašto stručnjak s manjim brojem godina iskustva, primjerice, s 5 godina iskustva ne bi bio sposoban izvršiti ugovor pogotovo u slučaju stručnjaka 4., 6. i 7. za koje se traži više od jedne osobe. Također, Naručitelj je propisao da u svrhu dokazivanja minimalnog profesionalnog iskustva ponuditelj za svakog stručnjaka mora dostaviti reference/potvrde s prethodnih projekata izdane od referentnih tvrtki/korisnika/poslodavca iz kojih je razvidno profesionalno iskustvo koje je stručnjak koristio u radu na projektu (primjerice, potvrda o uredno izvršenom poslu, pismo preporuke i sl.) te iz potvrde mora biti vidljiv podatak o kontakt osobi unutar referentne tvrtke/korisnika/poslodavca i naziv projekta. Također, navedeno je da će se priznavati samo one reference iz izjave o profesionalnom iskustvu za koje je dostavljen dokaz/potvrda o uredno izvršenom poslu.* ***Navedeni zahtjev također se smatra prekomjernim*** *s obzirom da je Zakonom o javnoj nabavi iz 2016., u cilju smanjivanja administrativnog tereta za ponuditelje, dostava referenci odnosno potvrda drugih ugovornih strana predviđena samo za popis izvršenih radova iz čl. 268. st.1.t.1. Zakonom o javnoj nabavi iz 2016.*

* ***U nabavi kućanskih potrepština u okviru „Borba protiv siromaštva i socijalne isključenosti kroz promociju integracije na tržište rada i socijalne integracije ranjivih skupina, i borba protiv svih oblika diskriminacije“ utvrđene su sljedeće nepravilnosti:***
* ***znatna izmjena elemenata ugovora sadržanih u pozivu na nadmetanje ili dokumentaciji za nadmetanje*** *(nedostavljanje jamstva za uredno ispunjenje okvirnog sporazuma u propisanom roku);*
* ***primjena razloga za isključenje, kriterija za odabir ponude i dodjelu ugovora ili tehničkih specifikacija koji ograničavaju pristup gospodarskim subjektima:*** *u okviru Dokumentacije o nabavi traženo je Rješenje kojim se odobrava stavljanje na tržište i upis u registar biocidnih pripravaka, izdano od strane nadležnog ministarstva Republike Hrvatske, na temelju Zakona o provedbi uredbe (EU) br. 528/2012 Europskog parlamenta i Vijeća u vezi stavljanja na raspolaganje na tržištu i uporabi biocidnih proizvoda (NN 39/13, 47/14). Dokaz se dostavlja za sve ponuđene proizvode koji su biocidni pripravci. Rješenje kojim se odobrava stavljanje na tržište i upis u registar biocidnih pripravaka, izdano od strane nadležnog ministarstva Republike Hrvatske predstavlja* ***ograničavajući kriterij*** *budući da od gospodarskih subjekata koji nisu proizvođači ili uvoznici aktivne tvari ili uvoznici biocidnog proizvoda zahtijeva dodatan napor u odnosu na gospodarske subjekte koji jesu proizvođači ili uvoznici aktivne tvari ili uvoznici biocidnog proizvoda.*

*Nadalje, propisujući dostavu Rješenja koje je izdano od nadležnog ministarstva Republike Hrvatske naručitelj je onemogućio dokazivanje uvjeta za potencijalne strane ponuditelje odnosno nuđenje proizvoda koji imaju odobrenje na razini EU a ne samo na razini RH. Slijedom navedenog prekršena su načela tržišnog natjecanja, načelo jednakog tretmana i načelo zabrane diskriminacije.);*

* ***kršenje načela izbjegavanja sukoba interesa***.

Nepravilnosti u korištenju ESF-a otkrivene su administrativnim provjerama koje je proveo nadležni PT 2 te na temelju nalaza revizija Tijela za reviziju i provjera na razini sustava koje je provelo nadležno Upravljačko tijelo.

U korištenju **EPFRR-a,** utvrđene su sljedeće nepravilnosti:

* ***Korisnik je odustao od potpore nakon što mu je prethodno isplaćen dio potpore***;
* *Korisnik je podnio Jedinstveni zahtjev za Plaćanja za mjeru M11.1.Plaćanja za prijelaz na ekološke poljoprivredne prakse i metode i odobrena su mu sredstva za tu mjeru. Međutim, Ovlašteno kontrolno tijelo za ekološku poljoprivrednu proizvodnju utvrdilo je da* ***Korisnik zadovoljava kriterije za mjeru M11.2. Plaćanja za održavanje ekoloških poljoprivrednih praksa i metoda, a ne za mjeru za koju je podnio zahtjev****;*
* ***Stvaranje fiktivnih (umjetnih) kupoprodajnih događaja između povezanih osoba s ciljem ostvarenja uvjeta natječaja i time prava na javnu potporu****. Naime, predmet financiranja bila je nabava rabljenog traktora. Nakon provjera izvršenih slijedom anonimne prijave, Agencija za plaćanja utvrdila je da je taj traktor bio u vlasništvu Korisnika (OPG-a) i prije prijave na natječaj; da je fiktivno prodan drugom OPG-u iz iste općine, te je nakon isplate prve rate u sklopu Natječaja opet kupljen od nositelja OPG-a kojem je fiktivno prodan. Nakon što je prethodno prodan, traktor gotovo dvije godine nije bio registiran te je prije ponovnog otkupa registiraciju i tehnički pregled obavila upravo osoba koja je prodala taj isti traktor i koja je ujedno i član Korisnika (OPG-a) te otac nositelja Korisnika;*
* ***Krivotvorenje potvrde Ministarstva financija - Porezne uprave****. Agencija za plaćanja uočila je da je potvrda koju je dostavio Korisnik u okviru Natječaja br. 2 neuobičajenog izgleda (nedostajao je grb Republike Hrvatske i barkod koji se uobičajeno nalazi na takvim potvrdama). Provjerom na adresi https://porezna.gov.hr/dokumenti/, na kojoj je omogućena provjera točnosti podataka navedenih u elektroničkom zapisu upisivanjem broja zapisa i kontrolnog broja, nije bilo moguće provjeriti autentičnost odnosno prema rezultatu pretrage jer „dokument nije pronađen“. Uvidom u sustav AGRONET, Agencija za plaćanja utvrdila je da je Korisnik u 2021. godini podnio Zahtjev za potporu i na Natječaj br. 1, te je izvršena usporedba potvrde dostavljene za Natječaj br. 2 (u daljnjem tekstu: Potvrda 2) s potvrdom koju je Korisnik dostavio za Natječaj br. 1 (u daljnjem tekstu: Potvrda 1). Utvrđeno je da Potvrda 1 i Potvrda 2 imaju identičan kontrolni broj i broj zapisa te Potvrdu 1 također nije bilo moguće provjeriti na Internet adresi https://porezna.gov.hr/dokumenti/. Slijedom navedenog, Agencija za plaćanja je elektroničkim putem uputila zahtjev za provjeru vjerodostojnosti Potvrde 1 i Potvrde 2 Ministarstvu financija - Poreznoj upravi. Na temelju odgovora Ministarstva financija - Porezne uprave, utvrđeno da forma i sadržaj Potvrde 1 i Potvrde 2 koje su dostavljene Agenciji za plaćanja, a koje se odnose na Korisnika nisu istovjetne s Potvrdama koje izdaje Ministarstvo financija, Porezna uprava. Naime, u Potvrdi 1 i Potvrdi 2:*

*1. navedena je klasifikacijska oznaka koja se ne koristi u Ministarstvu financija, Poreznoj upravi,*

*2. urudžbeni broj ne sadrži brojčanu oznaku Ministarstva financija, Porezne uprave - Područnog ureda i ispostave,*

*3. nije sadržan barkod,*

*4. Potvrda 1 i Potvrda 2 nose istu klasifikacijsku oznaku i broj, ali različitog datuma izdavanja,*

*5. kontrolni broj elektroničkog zapisa je isti u obje potvrde.*

*Također, provjerom u službenim evidencijama je utvrđeno da Ministarstvo financija - Porezna uprava nije izdala niti jednu potvrdu o nepostojanju poreznog duga za Korisnika, a na navedene datume je porezni obveznik – nositelj Korisnika imao dugovanja po osnovi javnih davanja.*

*Agencija za plaćanja je prijavila slučaj sumnje na prijevaru nadležnom Općinskom državnom odvjetništvu.*

* ***Korisnik je prodao traktor koji je bio predmet ulaganja prije isteka roka od 5 godina od dana konačne isplate*** *te je time prekršio odredbe Odluke o dodjeli sredstava kojom je propisano da je Korisnik obvezan osigurati da ne dođe do promjene vlasništva nad ulaganjem, davanja u zakup ili najam predmeta ulaganja ili premještanja sufinancirane proizvodne aktivnosti od dana stupanja na snagu Odluke o dodjeli sredstava i tijekom sljedećih 5 godina od datuma konačne isplate potpore.*
* ***Korisnik nije podnio Zahtjev za isplatu treće rate u roku u kojem je to bio dužan učiniti te nije zadržao status proizvođačke organizacije u roku u kojem je dužan to učiniti****. Naime, Ministarstvo poljoprivrede je Korisniku ukinulo Rješenje o priznavanju proizvođačke organizacije te je Korisnik izbrisan iz Upisnika proizvođačkih organizacija, udruženja proizvođačkih organizacija i sektora. Korisnik je time prekršio odredbe propisane Pravilnikom o proizvođačkim organizacijama i drugim oblicima udruženja primarnih proizvođača (NN 87/20 i 129/20), Pravilnika o provedbi mjere za koju je aplicirao te Ugovora o financiranju, kojima je propisano da je Korisnik dužan zadržati status proizvođačke organizacije najmanje 5 godina nakon konačne isplate.*
* ***Nakon administrativne kontrole i kontrole na terenu*** *zaključeno je da* ***dio projekta*** *koji se odnosio na izgradnju hale za preradu samoniklog ljekovitog bilja* ***nije realiziran*** *te da isplaćeni iznos potpore treba umanjiti.*

Navedene nepravilnosti otkrivene su administrativnim provjerama koje je provela Agencija za plaćanja, te na temelju vanjskih prijava potencijalnih nepravilnosti i zahtjeva za odustajanjem kojeg je podnio Korisnik.

U pogledu korištenja **EFPR-a, UT je proveo dodatne provjere izdataka slijedom nalaza revizija EK i Tijela za reviziju. Cilj tih dodatnih provjera bio je utvrđivanje prihvatljivosti spornih izdataka u odnosu na ciljeve mjere iz koje su financirani te utvrđivanje potencijalne reklasifikacije operacije/izdatka u drugu mjeru u okviru Operativnog programa, ako je to primjenjivo.**

U okviru dodatnih provjera utvrđeno je da **određeni izdaci nisu prihvatljivi u odnosu na ciljeve mjere iz koje su financirani** (*npr. IV.3. Stavljanje na tržište proizvoda ribarstva i akvakulture*).

Također, u velikom broju slučajeva utvrđeno je da su ti izdaci **prihvatljivi u okviru nekih drugih mjera** (*npr. I.6. Diversifikacija i novi oblici prihoda, IV.4. Prerada proizvoda ribarstva i akvakulture, II.2./ II.3./ II.4. Produktivna ulaganja u akvakulturu i I.22. Dodana vrijednost, kvaliteta proizvoda i korištenje neželjenog ulova*) te da ispunjavaju uvjete za pokretanje postupka reklasifikacije.

Primjeri neprihvatljivih izdataka su sljedeći:

* + *troškovi nabave teretnog i priključnog vozila/hladnjače, izrade i osmišljavanja logotipa, grafičkog dizajna i pripreme za tisak reklame za to vozilo te tiska folije i montaže folije na to vozilo nisu se odnosili na stavljanje na tržište proizvoda ribarstva i akvakulture, nego na ulaganje s ciljem diversifikacije djelatnosti odnosno na ulaganje u specijalizirano vozilo namijenjeno pružanju ugostiteljskih usluga;*
  + *trošak nabave multifunkcijskog printera za potrebe djelatnosti ugostiteljstva nije se odnosio na stavljanje na tržište proizvoda ribarstva i akvakulture, nego na ulaganje s ciljem diversifikacije djelatnosti;*
  + *troškovi dobave i ugradnje spužvastog dock sheltera s potkonstrukcijom te troškovi nabave vage, barkod skenera i kablova, etiketirke s automatskom vagom i terminalnih printera nisu se odnosili na stavljanje na tržište proizvoda ribarstva i akvakulture, nego na preradu proizvoda ribarstva i akvakulture;*
  + *trošak nabave ručnog terminala/čitača za evidenciju potrošnje hrane s IT opremom nisu se odnosili na stavljanje na tržište proizvoda ribarstva i akvakulture, nego na ulaganje u opremu koja se koristi na uzgajalištu korisnika te može biti prihvatljiv u okviru mjere „Produktivna ulaganja u akvakulturu“;*
  + *troškovi naknade za izvršene jezičnih usluga (prijevoda dokumenata) nisu se odnosili na stavljanje na tržište proizvoda ribarstva i akvakulture, nego na redovno poslovanje korisnika;*
  + *trošak nabave rješenja za informacijski sustav stavljanja na tržište proizvoda ribarstva i akvakulture (+licenca) je prihvatljiv u okviru mjere „Stavljanje na tržište proizvoda ribarstva i akvakulture“. Međutim, UT je utvrdio da se predmetni trošak odnosio na nabavu nepatentiranog tehničkog znanja i licenci te da nije prihvatljiv na temelju članka 6. stavka 1. točke s) Pravilnika o uvjetima, kriterijima i načinu dodjele potpore u okviru mjere IV.3. „Stavljanje na tržište proizvoda ribarstva i akvakulture“ (NN 107/2015 i 129/2015);*
  + *troškovi nabave računalne opreme i plastičnih izotermičkih sanduka nisu se odnosili na stavljanje na tržište proizvoda ribarstva i akvakulture, nego su se koristili u sklopu procesa prerade odnosno u službi su objekta za preradu korisnika. Predmetni troškovi mogu biti prihvatljivi u okviru mjere „Prerada proizvoda ribarstva i akvakulture“. S obzirom da je u okviru predmetne operacije potpora isplaćena i za opće troškove, i za taj iznos je trebalo izvršiti financijsku korekciju i reklasifikaciju;*
  + *troškovi nabave izotermičkog paletnog sanduka s poklopcem, brodskog generatora, agregata nisu se odnosili na stavljanje na tržište proizvoda ribarstva i akvakulture, nego na ulaganje s ciljem stvaranja dodane vrijednosti i kvalitete ulova. Stoga troškovi mogu biti prihvatljivi u okviru mjere „Dodana vrijednost, kvaliteta proizvoda i korištenje neželjenog ulova“;*
  + *trošak nabave proizvodno-poslovnog informacijskog sustava za planiranje i upravljanje proizvodnjom i troškovima proizvodnje, te troškovi nabave servera, softvera i tableta nisu se odnosili na stavljanje na tržište proizvoda ribarstva i akvakulture, nego na ulaganje u uvođenje novih ili unaprjeđenje postojećih proizvoda, procesa ili sustava upravljanja i organizacije te na ulaganje u skladišni prostor koji je u službi objekta za preradu proizvoda ribarstva i akvakulture. Stoga predmetni trošak može biti prihvatljiv u okviru mjere „Prerada proizvoda ribarstva i akvakulture“;*
  + *trošak nabave vozila, termoizolacije i rashladnog uređaja s atestom nije se odnosio na stavljanje na tržište proizvoda ribarstva i akvakulture, nego na prijevoz proizvoda ribarstva dobivenih u objektu za preradu korisnika. Stoga taj trošak može biti prihvatljiv u okviru mjere „Prerada proizvoda ribarstva i akvakulture“.*

# INSTRUMENTI NEXT GENERATION EU

## POMOĆ ZA OPORAVAK ZA KOHEZIJU I EUROPSKA PODRUČJA („REACT-EU”)

Temeljem Uredbe (EU) 2020/2221 Europskog parlamenta i Vijeća od 23. prosinca 2020. o izmjeni Uredbe (EU) br. 1303/2013 u pogledu dodatnih sredstava i provedbenih mehanizama radi pružanja pomoći u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog oporavka gospodarstva (REACT-EU) (SL L 437, 28.1.22020.), od 23. prosinca 2020. državama članicama na raspolaganje su stavljena dodatna sredstva radi pružanja pomoći u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog oporavka gospodarstva (REACT-EU). Sredstva REACT-EU stavljena su na raspolaganje za proračunsku obvezu za 2021. i 2022. i to na način da je državama članicama za 2021. na raspolaganje stavljeno 37.500.000.000 EUR, a za 2022. 10.000.000.000 EUR. Provedbenom odlukom Komisije (EU) 2021/182 od 12. veljače 2021. o utvrđivanju raspodjele sredstava REACT-EU po državi članici za 2021., Republici Hrvatskoj je dodijeljeno 571.498.663 EUR. REACT-EU alokacija za 2021. raspoređena je između dva operativna programa (Operativni program „Konkurentnost i kohezija“ te program „Učinkoviti ljudski potencijali“), dok će se REACT-EU alokacija za 2022. u cijelosti usmjeriti na Operativni program „Konkurentnost i kohezija“.

* + 1. OPERATIVNI PROGRAM „KONKURENTNOST I KOHEZIJA“

Kako je ranije spomenuto, REACT-EU alokacija za 2021. za RH u iznosu od 571,5 milijuna eura, raspoređena je na OPULJP za financiranje mjera za očuvanje radnih mjesta dok je 31,5 milijuna eura dodijeljeno OPKK za podržavanje malog i srednjeg poduzetništva s investicijama koje sadrže elemente zelene i digitalne transformacije. U tu svrhu UT je izmijenio operativni program kojeg je EK usvojila 3. lipnja 2021. Spomenutom izmjenom OP-a dodana je nova prioritetna os 11 Jačanje oporavka od krize u kontekstu pandemije COVID-19 i priprema za zeleni, digitalni i otporni oporavak gospodarstva. Ovoj prioritetnoj osi će se dodati REACT-EU alokacija za 2022. kroz izmjenu operativnog programa (v.13) koja se planira provesti u četvrtom kvartalu 2022.

REACT-EU alokacije za RH za 2022. objavljena je u studenome 2021. te ista iznosi 101.058.677 EUR.

S ciljem iskorištavanja svih dostupnih REACT-EU sredstava u okviru OPKK u travnju 2021. objavljen je Poziv na dodjelu bespovratnih sredstava „Jačanje konkurentnosti poduzeća ulaganjima u digitalnu i zelenu tranziciju“. Prijave su se zaprimale do kraja svibnja 2021., a prihvatljivi prijavitelj su bili mikro, mala ili srednja poduzeća koja su u trenutku prijave projekta registrirana u sektoru prerađivačke industrije. Prijavitelji su mogli zatražiti od 500.000,00 kuna do 7.500.000,00 kuna potpore. Pozivom se financiraju ulaganja u materijalnu i nematerijalnu imovinu u cilju postizanja energetski učinkovitije i ekološki prihvatljivije proizvodnje, unapređenje i inoviranje procesa i organizacije poslovanja koje doprinosi zelenom, digitalnom i otpornom oporavku gospodarstva te dodatno usavršavanje djelatnika, savjetodavne usluge i prateće aktivnosti.

Do 30. lipnja 2022. donesene su 274 odluke o financiranju u vrijednost 998,8 milijuna kuna bespovratne potpore, a uz sredstva korisnika zatvoriti će se investicijski ciklus u vrijednosti više od 3,2 milijardi kuna. Od ukupnog broja donesenih odluka o financiranju trenutno je ugovoreno 267 ugovora. Provedbom ugovorenih projekata osigurat će se doprinos digitalnoj i zelenoj tranziciji hrvatskog gospodarstva, a prava uspješnost apsorpcije sredstava biti će vidljiva na kraju 2023. okončanjem provedbe svih projekata.

Tijekom izvještajnog razdoblja izvršena su plaćanja prema korisnicima u iznosu 24,17 milijuna eura (sredstva EU), odnosno 76,73 % dodijeljenih sredstava.

**Tablica 23: Financijski pokazatelji statusa provedbe REACT-EU u sklopu Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[19]](#footnote-20) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 11 | 31,50 | 10,87 | 34,50[[20]](#footnote-21) | 24,17 | 76,73 | - | - | 1,26 | 4,00 |
| UKUPNO | 31,50 | 10,87 | 34,50 | 24,17 | 76,73 | - | - | 1,26 | 4,00 |

**Tablica 24: Financijski pokazatelji statusa provedbe REACT-EU u sklopu Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO)[[21]](#footnote-22) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 11 | 31,50 | 126,68 | 402,16[[22]](#footnote-23) | 25,59 | 81,24 | - | - | 5,35 | 16,98 |
| UKUPNO | 31,50 | 126,68 | 402,16 | 25,59 | 81,24 | - | - | 5,35 | 16,98 |

* + 1. OPERATIVNI PROGRAM „UČINKOVITI LJUDSKI POTENCIJALI“

Izmjenom OPULJP-a u 2021. godini dodana je Prioritetna os 6 „Sanacija krize u kontekstu pandemije bolesti COVID-19“ s alociranih 530 milijuna eura REACT-EU sredstava za očuvanje radnih mjesta u razdoblju pandemijske krize.

Sredstva su već isplaćena od strane Hrvatskog zavoda za zapošljavanje tijekom 2020., 2021. i početka 2022. godine kroz mjeru „Očuvanje radnih mjesta“.

Tijekom izvještajnog razdoblja odvijale su se aktivnosti koje su pretpostavka za ovjeravanje sredstava prema Europskoj komisiji. Konačni rok za završetak programa i ovjeravanje svih ESF i REACT-EU sredstava je kraj 2023.

**Tablica 25: Financijski pokazatelji statusa provedbe REACT-EU u sklopu Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 6 | 530,00 | - | - | - | - | - | - | 21,20 | 4,00 |
| UKUPNO | 530,00 | - | - | - | - | - | - | 21,20 | 4,00 |

**Tablica 26: Financijski pokazatelji statusa provedbe REACT-EU u sklopu Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prioritetna os (PO) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| PO 6 | 530,00 | - | - | - | - | - | - | 79,50 | 15,00 |
| UKUPNO | 530,00 | - | - | - | - | - | - | 79,50 | 15,00 |

* + 1. OPERATIVNI PROGRAM ZA HRANU I/ILI OSNOVNU MATERIJALNU POMOĆ U OKVIRU FONDA EUROPSKE POMOĆI ZA NAJPOTREBITIJE

Odboru za praćenje Operativnog programa Učinkoviti ljudski potencijali, a nastavno na najavu na održanoj 15. sjednici Odbora za praćenje, 7. lipnja 2021. dostavljen je prijedlog izmjena Operativnog programa za hranu i/ili osnovnu materijalnu pomoć za razdoblje 2014. – 2020. (verzija 4.0) vezano uz REACT-EU, u okviru kojeg je RH omogućeno korištenje i dodatnih 10 milijuna eura kroz Fond europske pomoći za najpotrebitije za nastavak dosadašnjih aktivnosti. Nakon usvajanja pisanim postupkom 21. lipnja 2021., prijedlog izmjene Operativnog programa podnesen je EK na odobrenje putem elektroničkog sustava za razmjenu podataka SFC2014 dana 28. lipnja 2021., te je isti usvojen odlukom EK od 20. srpnja 2021.

Za razliku od OPULJP, REACT-EU sredstva koja su dodijeljena kroz OPFEAD, nisu izdvojena u posebnu prioritetnu os, već su raspoređena na postojeće MD1, MD2 i TP i koriste se za nastavak ulaganja kroz Pozive Osiguravanje školske prehrane za djecu u riziku od siromaštva i Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći.

## PROGRAM RURALNOG RAZVOJA - EURI

Kroz Program ruralnog razvoja je u okviru instrumenata NEXT GENERATION EU u dvije godine prijelaznog razdoblja, 2022. i 2023. stavljeno na raspolaganje 201,67 milijuna eura EURI sredstava.

**Tablica 27: Financijski pokazatelji statusa provedbe instrumenata NEXT GENERATION EU u sklopu Programa ruralnog razvoja u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mjera (M) | Dodijeljena sredstva | Ugovorena sredstva | % | Plaćena sredstva | % | Ovjerena sredstva | % | Doznačena sredstva | % |
|  |  |  |  |  |  |  |  |  |  |
| M 1 | - | - | - | - | - | - | - | - | - |
| M 2 | - | - | - | - | - | - | - | - | - |
| M 3 | - | - | - | - | - | - | - | - | - |
| M 4 | 69,54 | - | - | - | - | - | - | - | - |
| M 5 | - | - | - | - | - | - | - | - | - |
| M 6 | 55,34 | 8,72 | 15,75 | 0,58 | 1,05 | - | - | - | - |
| M 7 | - | - | - | - | - | - | - | - | - |
| M 8 | 10,00 | - | - | - | - | - | - | - | - |
| M 9 | - | - | - | - | - | - | - | - | - |
| M 10 | - | - | - | - | - | - | - | - | - |
| M 11 | 27,13 | 10,29 | 37,95 | 10,29 | 37,95 | 9,33 | 34,38 | - | - |
| M 13 | - |  |  |  |  |  |  | - | - |
| M 14 | 31,59 | 20,36 | 64,45 | 20,36 | 64,45 | 20,20 | 63,94 | - | - |
| M 16 | - | - | - | - | - | - | - | - | - |
| M 17 | - | - | - | - | - | - | - | - | - |
| M 18 | - | - | - | - | - | - | - | - | - |
| M 19 | - | - | - | - | - | - | - | - | - |
| M 20 | 8,07 | - | - | - | - | - | - | - | - |
| M 21 | - | - | - | - | - | - | - | - | - |
| UKUPNO | 201,67 | 39,37 | 19,52 | 31,24 | 15,49 | 29,53 | 14,64 | - | - |

# JAČANJE SUSTAVA I POVEĆANJE UČINKOVITOSTI PROVEDBE EUROPSKIH STRUKTURNIH I INVESTICIJSKIH FONDOVA

MRRFEU kao tijelo nadležno za sveukupnu koordinaciju sustava upravljanja i kontrole korištenja ESI fondova redovno prati stanje administrativnih kapaciteta u sustavu, uključujući i podatke proizašle iz analiza radne opterećenosti te o broju osoba koje je potrebno dodatno zaposliti na razini svakog tijela zasebno te ukupnog broja potrebnih osoba, o čemu redovno izvještava Vladu Republike Hrvatske te dodatno i Ministarstvo pravosuđa i uprave.

Prema podacima MRRFEU, koji se redovito, na mjesečnoj osnovi, prikupljaju od UT (operativnih) programa, na dan 30. lipnja 2022., u sustavu upravljanja i kontrole Operativnog programa „Konkurentnost i kohezija“ s ITU gradovima zaposleno je ukupno 1.153 službenika, odnosno 37 više nego na dan 31. prosinca 2021., što znači da je dosegnuta brojka popunjenosti sustava sukladno potrebama izraženim u analizi radne opterećenosti za 2022. godinu (1.116). U sustavu upravljanja i kontrole Operativnog programa Učinkoviti ljudski potencijali na isti dan zaposleno je ukupno 535 službenika, odnosno istovjetno broju zaposlenih na dan 31. prosinca 2021., što predstavlja 73 % potreba sukladno analizi radne opterećenosti za 2022. godinu (729). U sustavu upravljanja i kontrole Programa ruralnog razvoja, zaposleno je ukupno 384 službenika, odnosno 66 više nego na dan 31. prosinca 2021., što predstavlja 50 % potreba sukladno analizi radne opterećenosti za 2022. godinu (835), dok je u sustavu upravljanja i kontrole Operativnog programa za pomorstvo i ribarstvo zaposleno ukupno 73 službenika, odnosno 14 više nego na dan 31. prosinca 2021., što predstavlja 100 % potreba sukladno analizi radne opterećenosti za 2022. godinu (73).

Cjelokupni proces koordiniralo je Ministarstvo financija kao Koordinacijsko tijelo za provedbu NPOO i MRRFEU kao Koordinacijsko tijelo ESI/EU fondova. Uredbe o tijelima u sustavima upravljanja i kontrole financijskog razdoblja 2021.-2027. stupile su na snagu u kolovozu 2022. godine, a po ostvarenju dodatnih preduvjeta u vidu donošenja Programa i razvoja indikativnog plana aktivnosti te uspostave procedura, nadležna upravljačka tijela će pristupiti izradi analiza radne opterećenosti, sukladno zadaćama i odgovornostima pojedinih tijela u novom razdoblju.

Uz koordinaciju provedbe gore navedenih kvantitativnih analiza stanja administrativnih kapaciteta, MRRFEU, u svojstvu Koordinacijskog tijela, a u kontekstu izrade programskih dokumenata novog financijskog razdoblja EU od 2021. koordinira postupak izrade jedinstvenog nacionalnog Plana za jačanje administrativnih kapaciteta za programiranje i provedbu fondova Europske unije u Republici Hrvatskoj (“Roadmap”) (u nastavku teksta: Plan) kao sveobuhvatnog i jedinstvenog okvira na nacionalnoj razini za razvoj mjera jačanja administrativnih kapaciteta svih sustava upravljanja i kontrole korištenja fondova EU u financijskoj perspektivi 2021. - 2027. Izrada Plana slijedi vremenski tijek i razvoj samog programskog procesa, kao prateći dokument uz programske dokumente financijskog razdoblja 2021. - 2027. U sam proces njegove izrade, uz Koordinacijsko tijelo i nadležna upravljačka tijela, uključena su i posrednička tijela financijskog razdoblja 2014.-2020., Ministarstvo financira i ARPA. Uz radionice održane tijekom 2021. godina, do srpnja 2022. godine MRRFEU je sudjelovao na 7 tematskih sastanaka EK „Community of Practitioners ABC Roadmap“. Zadnja verzija Plana poslana je u EK u 10. travnja kao dio paketa programskih dokumenata te se iščekuju povratni komentari.

Dodatno, u kontekstu priprema za novo financijsko razdoblje u izvještajnom razdoblju 4. studenoga 2021. stupio je na snagu Zakon o institucionalnom okviru za korištenje fondova Europske unije u Republici Hrvatskoj. Navedenim Zakonom je uspostavljen institucionalni okvir za korištenje fondova Europske unije u okviru podijeljenog upravljanja počev od financijskog razdoblje 2021. - 2027., a određuje i provedbu aktivnosti jačanja kapaciteta institucionalnog okvira za korištenje EU fondova te korisnika, partnera i suradnika na projektima financiranima iz EU fondova te izradu i provedbu Plana.

Nakon stupanja na snagu predmetnog Zakona pristupilo se izradi uredbi o funkcijama, zadaćama i odgovornosti Koordinacijskog tijela te tijela u pojedinim sustavima upravljanja i kontrole. Uredba o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine kao i uredbe o tijelima u sustavima upravljanja i kontrole obuhvaćenima Zakonom su tijekom izvještajnog razdoblja finalizirane, a stupile su na snagu izvan istoga, u kolovozu 2022. godine.

Dana 29. travnja 2022. godine u Osijeku je održana „Konferencija o industrijskoj tranziciji hrvatskih regija“ na kojoj su sudjelovali brojni poduzetnici, predstavnici regionalnih razvojnih agencija, znanstvenih organizacija te stručnjaci Svjetske banke. Na konferenciji su, kroz niz stručnih izlaganja kao i panel raspravu, predstavljeni planovi za industrijsku tranziciju kao i dosadašnja iskustva te projekti koji će biti uključeni u Industrijsku tranziciju Hrvatske.

Dana 17. svibnja 2022. godine u Zagrebu je održana konferencija na temu Integriranih teritorijalnih ulaganja (ITU mehanizam) i održivog urbanog razvoja na kojoj su sudjelovali predstavnici jedinica lokalne samouprave, regionalni koordinatori, predstavnici Udruge gradova kao i brojni drugi sudionici. Cilj konferencije bio je informiranje predstavnika jedinica lokalne samouprave te svih zainteresiranih o mogućnostima financiranja u novom razdoblju, pri čemu je konferencija obuhvaćala niz stručnih izlaganja kao i panel raspravu o iskustvu uspostave posredničkih ITU tijela i provedbe ITU mehanizma kao i panel raspravu o pripremnim aktivnostima i očekivanjima gradova u financijskom razdoblju 2021. – 2027.

Navedene konferencije održane su s ciljem pripreme i informiranja sustava o mogućnostima u sklopu novog razdoblja 2021.-2027., pri čemu je veći broj sličnih informativnih aktivnosti ujedno planiran za drugi dio godine odnosu u razdoblju nakon usvajanja Sporazuma o partnerstvu i ostalih relevantnih strateških dokumenata.

MRRFEU je od 2019. uključen u provođenje projekta Europske komisije „At the School of OpenCohesion“. Aktivnosti ovoga projekta usmjerene su upoznavanju mladih s procesom sufinanciranja projekata sredstvima EU, educiranju mladih o kohezijskoj politici i poticanju mladih na podizanje svijesti o kohezijskoj politici, a utemeljen je na talijanskom projektu dobre prakse. Projektom se promiče sudjelovanje učenika/ca u praćenju učinkovitosti projekata i ulaganja koja se provode putem kohezijske politike EU-a korištenjem javnih otvorenih podataka i poticanjem kulture aktivnog građanstva. Od školske godine 2019./2020. projekt „U školi otvorene kohezije - At School on OpenCohesion, „ASOC“ se provodi u suradnji s Sveukupno je gotovo 300 sudionika prošlo obrazovni program projekta, a MRRFEU je s provedbom projekta ovog puta u eksperimentalnom obliku nastavilo i u 2022., pod nazivom „ASOC – Prekogranična suradnja Interreg Italija-Hrvatska“, pri čemu je fokus na funkcioniranju Interreg programa prekogranične suradnje i s njim povezanih projekata. Eksperimentalni obrazovni put ovog Pilot projekta uključio je ukupno osam škola iz Hrvatske i Italije, odnosno četiri para talijanskih i hrvatskih skupina učenika. Iz Hrvatske su sudjelovale četiri srednje škole iz četiri županije obuhvaćene Interreg programom prekogranične suradnje Italija-Hrvatska (Istarska, Karlovačka, Zadarska i Dubrovačko-neretvanska).

U sklopu aktivnosti projekta ASOC ostvarena je suradnja s Uredom za udruge Vlade Republike Hrvatske kroz inicijativu Partnerstva za otvorenu vlast. Od 2021. godine Ministarstvo regionalnog razvoja i fondova Europske unije je kroz projekt ASOC uključen u **Inicijativu Partnerstva za otvorenu vlast u RH** te je obvezno svake školske godine tijekom provođenja aktivnosti ASOC-a provesti aktivnost **16.2. Održati edukativni posjet srednjoškolskih učenika/ca nacionalnim institucijama definiranu Akcijskim planom za provedbu inicijative Partnerstva za otvorenu vlast u Republici Hrvatskoj za razdoblje od 2022. do 2023.**

S obzirom na dosadašnje dobre rezultate, planira se daljnji nastavak provedbe ASOC projekta.

# INFORMACIJE O FINANCIJSKOJ PERSPEKTIVI 2021. - 2027.

Vezano uz proces programiranja novog financijskog razdoblja, Vlada Republike Hrvatske je na sjednici održanoj 5. studenoga 2020. donijela Odluku o operativnim programima vezanim za kohezijsku politiku za financijsko razdoblje Europske unije 2021.-2027. u Republici Hrvatskoj i tijelima zaduženima za njihovu pripremu, a utvrđeni su sljedeći programi:

1. Program Konkurentnost i kohezija 2021.-2027. (čiji će se EU dio financirati iz Europskog fonda za regionalni razvoj i Kohezijskog fonda).

2. Program Učinkoviti ljudski potencijali 2021.-2027. (čiji će se EU dio financirati iz Europskog socijalnog fonda plus).

3. Integrirani teritorijalni program 2021.-2027. (čiji će se EU dio financirati iz Europskog fonda za regionalni razvoj i Fonda za pravednu tranziciju).

Uz navedeno, za provedbu Zajedničke ribarstvene politike i pomorske politike Europske unije, utvrđen je i Program za ribarstvo i akvakulturu Republike Hrvatske za programsko razdoblje 2021.-2027. godine.

Strateški plan zajedničke poljoprivredne politike je temeljni dokument za korištenje sredstava europskih poljoprivrednih fondova (Europski fond za jamstva u poljoprivredi - EFJP i Europski poljoprivredni fond za ruralni razvoj - EPFRR).

Za potrebe postupka programiranja i definiranja planiranih aktivnosti, projekata i programskih ciljeva na sjednici Nacionalnog koordinacijskog odbora za europske strukturne i investicijske fondove i instrumente Europske unije u Republici Hrvatskoj održanoj 28. listopada 2020. donesena je Odluka kojom se uspostavljaju sljedeće radne skupine za izradu programskih dokumenata za financijsko razdoblje Europske unije 2021. – 2027.:

1. Radna skupina Pametna Hrvatska

2. Radna skupina Zelena Hrvatska

3. Radna skupina Povezana Hrvatska

4. Radna skupina Solidarna Hrvatska

5. Radna skupina za integrirani teritorijalni razvoj

6. Radna skupina Sigurna Hrvatska

7. Radna skupina Pomorstvo i ribarstvo.

Radne skupine su sastavljene u skladu s načelom partnerstva te uključuju predstavnike nadležnih regionalnih, lokalnih, gradskih i drugih javnih tijela, gospodarske i socijalne partnere te tijela koja predstavljaju civilno društvo, kao što su partneri iz područja zaštite okoliša, nevladine organizacije i tijela odgovorna za promicanje socijalne uključenosti, jednakosti među spolovima i nediskriminacije. Više od 800 članova u pet tematskih radnih grupa dalo je svoj udio u izradi programskih dokumenata za razdoblje 2021. – 2027.

U novom financijskom razdoblju 2021. – 2027. jača se fokus na regionalni rast i teritorijalni razvoj. Uspostavljanjem Integriranog teritorijalnog programa 2021.-2027. na temelju naučenih lekcija vezanih uz teritorijalni razvoj, uključujući i one proizašle iz Projekta Slavonije, Baranje i Srijema, podržavat će se uravnotežen teritorijalni razvoj na temelju utvrđenih specifičnih potreba određenih područja. Osim toga, iskustvo osam gradova koji primjenjuju ITU mehanizam u razdoblju 2014. – 2020. pokazuje važnost i uspjeh integriranog pristupa funkcionalnim urbanim područjima.

Prvi nacrti Sporazuma o partnerstvu, Programa Konkurentnost i kohezija 2021.-2027. i Integriranog teritorijalnog programa 2021.-2027. poslani su EK 30. lipnja 2021. EK je dostavila komentare na prve nacrte programskih dokumenta krajem veljače 2022. slijedom čega su održani i sastanci s EK, sastanci radnih skupina i sastanci s nositeljima izrade sadržaja za pojedini specifični cilj. Nastavno na pripremljene dorađene nacrte programskih dokumenata, provedeni su konzultacijski sastanci s članovima i nositeljima radnih skupina te su dostavljeni 10. travnja 2022. Općoj upravi za regionalnu politiku u svrhu provedbe međusektorskih konzultacija na razini Komisije. Tijekom svibnja i lipnja 2022. provedeni su e-savjetovanje sa zainteresiranom javnošću o nacrtima programa PKK i ITP 2021. – 2027. (18. svibnja – 1. lipnja 2022. na internetskim stranicama središnjeg državnog portala e-savjetovanje) i javna rasprava na Stratešku studiju za provedbu strateške procjene utjecaja na okoliš Programa Konkurentnost i kohezija 2021.-2027. i Integriranog teritorijalnog programa 2021.-2027. i nacrte prijedloga programa PKK i ITP 2021. – 2027. (17. svibnja – 16. lipnja 2022.).

Tijekom lipnja 2022. programski dokumenti su dodatno unaprijeđeni i pripremljeni za slanje prema EK putem SFC sustava krajem lipnja 2022.

Tijekom izvještajnog razdoblja odvijala se intenzivna komunikacija između Upravljačkog tijela za ESF i nadležnih tijela državne uprave s jedne strane, i Europske komisije s druge strane, a vezano za usklađivanje predloženih ulaganja iz ESF+ na temelju neslužbenog nacrta Programa Učinkoviti ljudski potencijali iz prosinca 2021. Potom je 11. travnja 2022. Općoj upravi za zapošljavanje dostavljen dorađeni neslužbeni nacrt PULJP-a. Na temelju zaprimljenih komentara iz svibnja/lipnja planirano je prvo službeno podnošenje PULJP-a kroz elektronički sustav za razmjenu podataka SFC2021 tijekom srpnja 2022.

Što se tiče Programa za ribarstvo i akvakulturu za 2021.-2027., neformalne konzultacije s Europskom komisijom započele su u prosincu 2020. godine kada je upućen prvi nacrt, a postupak neformalnog usuglašavanja završen je u ožujku 2022. godine te je nacrt pripremljen za službeno podnošenje, neposredno nakon podnošenja Sporazuma o partnerstvu kao preduvjeta.

Ministarstvo poljoprivrede je nacrt Strateškog plana za provedbu zajedničke poljoprivredne politike dostavilo Europskoj komisiji u predviđenom roku, do 31. prosinca 2021. godine. U skladu s procedurom, Europska komisija je svoje komentare dostavila 31. ožujka 2022. godine u obliku pisma opažanja.

Finalna verzija Strateškog plana 2023.-2027. bit će poslana u EK na odobrenje nakon što se finalizira proces izmjene Plana, sukladno zaprimljenim komentarima, rezultatima dovršene ex-ante analize te konzultacijama s ključnim dionicima u sektoru.

# ZAKLJUČAK

Ukoliko sagledamo izvornu alokaciju ESI sredstava 2014. – 2020. u iznosu od 10,73 milijarde eura na koju nadodamo 763,17 milijuna eura iz REACT EU te 597,56 milijuna eura koji su dodani u Program Ruralnog razvoja, ukupna alokacija je 12,09 milijardi eura.

Iz EU fondova za razdoblje 2014. – 2020. u RH je tijekom izvještajnog razdoblja ukupno ugovoreno 289,47 milijuna eura, plaćanja izvršena prema krajnjim korisnicima iznose 904,25 milijuna eura te je ovjereno 418,09 milijuna eura.

Do 30. lipnja 2022. ukupno je ugovoreno 13,56 milijardi eura što iznosi 126,32 % od ukupno dodijeljenih sredstava u iznosu od 10,73 milijardi eura. Ukupna plaćanja iznose 7,89 milijardi eura, odnosno 73,49 % od ukupno dodijeljenih sredstava te je ukupno ovjereno 6,39 milijardi eura, odnosno 59,51 % od ukupno dodijeljenih sredstava.

U okviru OPKK-a tijekom izvještajnog razdoblja ugovoreno je 102,23 milijuna eura, a plaćeno 549,73 milijuna eura. Ukupno od početka provedbe do 30. lipnja 2022. ugovoreno je 133,51 %, a plaćeno 68,36 % dodijeljenih sredstava.

U okviru OPULJP-a tijekom izvještajnog razdoblja ugovoreno je 28,09 milijuna eura, ali zbog raskinutih ugovora (ukupan iznos svih raskinutih ugovora iznosi 80,83 milijuna eura) u izvještajnom razdoblju ugovoreno je -39,12 milijuna eura, plaćeno je 112,81 milijuna eura. Ukupno od početka provedbe do 30. lipnja 2022. ugovoreno je 116,05 % sredstava, dok je plaćeno 74,58% dodijeljenih sredstava.

U okviru PRR-a tijekom izvještajnog razdoblja ugovoreno je 207,35 milijuna eura, a plaćeno 228,54 milijuna eura. Ukupno od početka provedbe do 30. lipnja 2022. ugovoreno je 113,48 %, a plaćeno 92,55 % dodijeljenih sredstava.

U okviru OPPiR-a tijekom izvještajnog razdoblja ugovoreno je 19,01 milijuna eura, a plaćeno je 13,17 milijuna eura. Ukupno od početka provedbe do 30. lipnja 2022. ugovoreno je 101,02 %, dok je plaćeno 52,19 % dodijeljenih sredstava.

Iz EU fondova za razdoblje 2007. – 2013. u RH tijekom izvještajnog razdoblja nije bilo novih ugovaranja, plaćanja i ovjeravanja, već je bilo je manjih promjena u doznačenim sredstvima.

Do 30. lipnja 2022. ukupno je ugovoreno 1,28 milijardi eura, odnosno 99,66 % dodijeljenih sredstava. Istovremeno je korisnicima isplaćeno 1,13 milijardi eura, odnosno 88,06 % dodijeljenih sredstava.

**NEPRAVILNOSTI**

U razdoblju od početka financijskog razdoblja 2007. - 2013. do kraja drugog tromjesečja 2022. Europskom uredu za borbu protiv prijevara (OLAF) prijavljeno je 487 slučajeva nepravilnosti u provedbi (operativnih) programa financijskog razdoblja 2007. - 2013. i (operativnih) programa financijskog razdoblja 2014. - 2020[[23]](#footnote-24). Među navedenim slučajevima nepravilnosti, zatvoreno je njih 292 (60,00% prijavljenih slučajeva nepravilnosti).

Iznos koji se odnosi na nepravilnosti prijavljene OLAF-u u razdoblju do kraja drugog tromjesečja 2022. čini otprilike 110,93 milijuna eura, od čega je EK-u ovjereno 48,38 milijuna eura (43,61% ukupnog iznosa nepravilnosti).

Ako se promatra broj nepravilnosti, u **financijskom razdoblju 2007. - 2013.** najveći dio nepravilnosti odnosio se na komponentu II programa IPA – Prekogranična suradnja (31,68 %), nakon čega slijede IPARD (19,25 %) i EFRR (18,01 %). Ako se, s druge strane, promatra iznos nepravilnosti u istom razdoblju, najveći udio u ukupnom iznosu nepravilnosti imaju EFRR (58,22 %), KF (14,96 %) i IPARD (11,83 %).

**U financijskom razdoblju 2014. - 2020.**, najveći **broj nepravilnosti** utvrđen je u okviru EPFRR-a (54,91%), nakon čega slijede EFRR (18,71%) i KF (7,36%). Ako se promatra **iznos nepravilnosti** u istom razdoblju, najveći udio u ukupnom iznosu nepravilnosti imaju KF (61,79%), EFRR (16,20%) i EPFRR (9,46%).

# Kratice

|  |  |
| --- | --- |
| AFCOS-sustav | Sustav za suzbijanje nepravilnosti i prijevara |
| ARPA | Agencija za reviziju sustava provedbe programa Europske unije |
| EFPR | Europski fond za pomorstvo i ribarstvo |
| EFR | Europski fond za ribarstvo |
| EFRR | Europski fond za regionalni razvoj |
| EK | Europska komisija |
| EPPO | Ured europskog javnog tužitelja (*European Public Prosecutor’s Office)* |
| EPFRR | Europski poljoprivredni fond za ruralni razvoj |
| ESF | Europski socijalni fond |
| ESI fondovi | europski strukturni i investicijski fondovi |
| ESPON | Europska mreža za praćenje prostornog razvoja (*European Spatial Planning Observation Network*) |
| EU | Europska unija |
| FEAD  FLAG | Fond europske pomoći za najpotrebitije  Lokalna akcijska skupina u ribarstvu |
| HAMAG – BICRO | Hrvatska agencije za malo gospodarstvo, inovacije i investicije |
| HV | Hrvatske vode |
| IAKS | Integrirani administrativni i kontrolni sustav |
| IKT | informacijsko komunikacijska tehnologija |
| IMS | Informatički sustav za upravljanje nepravilnostima (*Irregularity Managemet System*) |
| IPA | Instrument pretpristupne pomoći |
| IPARD | Instrument pretpristupne pomoći za ruralni razvoj (*Instrument for Pre-Accession Assistance for Rural Development*) |
| ITP | Integrirani teritorijalni program 2021.-2027. |
| ITU | Integrirana teritorijalna ulaganja |
| IZM | Inicijative za zapošljavanje mladih |
| JLP(R)S | jedinice lokalne i područne (regionalne) samouprave |
| KF  LAGUR  LRSR | Kohezijski fond  Lokalna akcijska grupa u ribarstvu  Lokalna razvojna strategija u ribarstvu |
| MDOMSP | Ministarstvo za demografiju, obitelj, mlade i socijalnu politiku |
| MFIN | Ministarstvo financija |
| MPGI | Ministarstvo prostornog uređenja, graditeljstva i državne imovine |
| MGOR | Ministarstvo gospodarstva i održivog razvoja |
| MPOLJ | Ministarstvo poljoprivrede |
| MROSP | Ministarstvo rada, mirovinskoga sustava, obitelji i socijalne politike |
| MRRFEU | Ministarstvo regionalnoga razvoja i fondova Europske unije |
| MSP | malo i srednje poduzetništvo (poduzeće) |
| MU | Ministarstvo pravosuđa i uprave |
| MZO | Ministarstvo znanosti i obrazovanja |
| NGN | Mreža sljedeće generacije |
| OLAF | Europski ured za borbu protiv prijevara |
| ONP | Okvirni nacionalni program za razvoj infrastrukture širokopojasnog pristupa |
| OPFEAD | Operativni program za hranu i/ili osnovnu materijalnu pomoć 2014. – 2020. |
| OPKK | Operativni program „Konkurentnost i kohezija“ 2014. – 2020. |
| OPP | Operativni program „Promet“ 2007 – 2013. |
| OPPiR | Operativni program za pomorstvo i ribarstvo 2014. – 2020 |
| OPRK | Operativni program „Regionalna konkurentnost“ 2007 – 2013. |
| OPRLJP | Operativni program „Razvoj ljudskih potencijala“ 2007. – 2013. |
| OPULJP | Operativni program „Učinkoviti ljudski potencijali“ 2014. – 2020. |
| OPZO  OPR | Operativni program „Zaštita okoliša“ 2017. – 2013.  Operativni program za ribarstvo 2007. – 2013. |
| OzP | Odbor za praćenje |
| PI | Prijelazni instrument |
| PKK | Program Konkurentnost i kohezija 2021.-2027. |
| PRR | Program ruralnog razvoja Republike Hrvatske 2014. – 2020. |
| PT1 | Posredničko tijelo razine 1 |
| PT2 | Posredničko tijelo razine 2 |
| PTO | Pojednostavljene troškovne operacije |
| PULJP | Program Učinkoviti ljudski potencijali 2021.-2027. |
| RH | Republika Hrvatska |
| SAFU | Središnja agencija za financiranje i ugovaranje programa i projekata Europske unije |
| SSNIP | Služba za suzbijanje nepravilnosti i prijevara |
| SUK | Sustav upravljanja i kontrole |
| TO  TP | Tijelo za ovjeravanje  Tehnička pomoć |
| TR | Tijelo za reviziju |
| UT | Upravljačko tijelo |
| UzUVRH | Ured za udruge Vlade Republike Hrvatske |
| VRH | Vlada Republike Hrvatske |
| ZNS | Zahtjev za nadoknadom sredstava |

# Popis grafikona

[Grafikon 1: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa Konkurentnost i kohezija od početka provedbe do kraja izvještajnog razdoblja 30. lipnja 2022. (sredstva EU, u postocima) 12](#_Toc113258976)

[Grafikon 2: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2022. (sredstva EU, u postocima) 18](#_Toc113258977)

[Grafikon 3: Grafički prikaz geografske rasprostranjenosti projekata u okviru shema dodjele bespovratnih sredstava Programa ruralnog razvoja od početka provedbe do kraja izvještajnog razdoblja 30. lipnja 2022. (sredstva EU, u postocima) 23](#_Toc113258978)

[Grafikon 4: Grafički prikaz geografske rasprostranjenosti projekata u okviru shema dodjele bespovratnih sredstava Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2022. (sredstva EU, u postocima) 28](#_Toc113258979)

# Popis tablica

[Tablica 1: Financijski pokazatelji statusa provedbe (operativnih) programa financijskog razdoblja 2014. – 2020. u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 5](#_Toc114643903)

[Tablica 2: Financijski pokazatelji statusa provedbe (operativnih) programa financijskog razdoblja 2014. – 2020. od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 6](#_Toc114643904)

[Tablica 3: Napredak u ugovaranju i plaćanju pojedinih (operativnih) programa u odnosu na zadnji dan prethodnog izvještajnog razdoblja (sredstva EU, u milijunima eura) 6](#_Toc114643905)

[Tablica 4: Financijski pokazatelji statusa provedbe svih Operativnih programa i komponenti programa IPA u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 8](#_Toc114643906)

[Tablica 5: Financijski pokazatelji statusa provedbe svih Operativnih programa i komponenti programa IPA od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 9](#_Toc114643907)

[Tablica 6: Popis objavljenih postupaka dodjele bespovratnih sredstava iz Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2022. (bespovratna sredstva) 10](#_Toc114643908)

[Tablica 7: Financijski pokazatelji statusa provedbe Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 10](#_Toc114643909)

[Tablica 8: Financijski pokazatelji statusa provedbe Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 11](#_Toc114643910)

[Tablica 9: Popis objavljenih postupaka dodjele bespovratnih sredstava iz Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2021. (bespovratna sredstva) 16](#_Toc114643911)

[Tablica 10: Financijski pokazatelji statusa provedbe Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 17](#_Toc114643912)

[Tablica 11: Financijski pokazatelji statusa provedbe Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 17](#_Toc114643913)

[Tablica 12: Popis objavljenih natječaja za dodjelu potpora iz Programa ruralnog razvoja u izvještajnom razdoblju od 1. siječnja do 30. lipnja 2022. (bespovratna sredstva) 20](#_Toc114643914)

[Tablica 13: Financijski pokazatelji statusa provedbe Programa ruralnog razvoja u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 21](#_Toc114643915)

[Tablica 14: Financijski pokazatelji statusa provedbe Programa ruralnog razvoja od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 22](#_Toc114643916)

[Tablica 15: Popis objavljenih natječaja za dodjelu potpora iz Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2022. (bespovratna sredstva) 26](#_Toc114643917)

[Tablica 16: Financijski pokazatelji statusa provedbe Operativnog programa za pomorstvo i ribarstvo u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 26](#_Toc114643918)

[Tablica 17: Financijski pokazatelji statusa provedbe Operativnog programa za pomorstvo i ribarstvo od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 27](#_Toc114643919)

[Tablica 18: Popis objavljenih poziva iz Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2022. (bespovratna sredstva) 29](#_Toc114643920)

[Tablica 19: Financijski pokazatelji statusa provedbe Operativnog programa za hranu i/ili osnovnu materijalnu pomoć u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 30](#_Toc114643921)

[Tablica 20: Financijski pokazatelji statusa provedbe Operativnog programa za hranu i/ili osnovnu materijalnu pomoć od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 30](#_Toc114643922)

[Tablica 21: Nepravilnosti prijavljene Europskom uredu za borbu protiv prijevara (OLAF) u razdoblju od početka programskog razdoblja 2007.-2013. do kraja drugog tromjesečja 2022., prema fondovima EU-a 52](#_Toc114643923)

[Tablica 22: Broj i iznos nepravilnosti prijavljenih OLAF-u u izvještajnom razdoblju, prema fondovima 53](#_Toc114643924)

[Tablica 23: Financijski pokazatelji statusa provedbe REACT-EU u sklopu Operativnog programa „Konkurentnost i kohezija“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 68](#_Toc114643925)

[Tablica 24: Financijski pokazatelji statusa provedbe REACT-EU u sklopu Operativnog programa „Konkurentnost i kohezija“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 68](#_Toc114643926)

[Tablica 25: Financijski pokazatelji statusa provedbe REACT-EU u sklopu Operativnog programa „Učinkoviti ljudski potencijali“ u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 69](#_Toc114643927)

[Tablica 26: Financijski pokazatelji statusa provedbe REACT-EU u sklopu Operativnog programa „Učinkoviti ljudski potencijali“ od početka provedbe do kraja izvještajnog razdoblja 30. lipnja 2022. (sredstva EU, u milijunima eura i postocima od dodijeljenih sredstava) 69](#_Toc114643928)

[Tablica 27: Financijski pokazatelji statusa provedbe instrumenata NEXT GENERATION EU u sklopu Programa ruralnog razvoja u izvještajnom razdoblju od 1. siječnja do 30. lipnja 2022. (sredstva EU, u milijunima eura i postocima od dodijeljenih sredstava) 70](#_Toc114643929)

1. OPKK – Operativni program Konkurentnost i kohezija; OPULJP – Operativni program Učinkoviti ljudski potencijali; PRR – Program ruralnog razvoja; OPPiR – Operativni program za pomorstvo i ribarstvo. [↑](#footnote-ref-2)
2. Vrijednost indeksa na 31.12.2021. iznosi 100,00. [↑](#footnote-ref-3)
3. Sredstva alocirana za n godinu moraju se potrošiti najkasnije tri godine nakon n godine. S obzirom da je zadnja godina ovog financijskog razdoblja 2013. godina, sredstva su bila raspoloživa do 31. prosinca 2016. Iznimno, za OPR se primjenjuje pravilo n+2 te su sredstva bila raspoloživa do 31. prosinca 2015. [↑](#footnote-ref-4)
4. OPP – Operativni program Promet; OPZO – Operativni program Zaštita okoliša; OPRK – Operativni program Regionalna konkurentnost; OPRLJP – Operativni program Razvoj ljudskih potencijala; OPR – Operativni program za ribarstvo. [↑](#footnote-ref-5)
5. Obuhvaća Nacionalni program, Nuklearnu sigurnost, članarine za programe Unije te Prijelazni instrument. [↑](#footnote-ref-6)
6. Obuhvaća programe prekogranične suradnje s državama nečlanicama Europske unije za godišnje alokacije 2007. – 2013. i Transnacionalne programe za godišnje alokacije 2007. – 2009. [↑](#footnote-ref-7)
7. Inicijalno dodijeljena sredstva, prije automatskog opoziva sredstava iznose 182.920.793 eura. [↑](#footnote-ref-8)
8. Prioritetna os 1: Jačanje gospodarstva primjenom istraživanja i inovacija; Prioritetna os 2: Korištenje informacijske i komunikacijske tehnologije; Prioritetna os 3: Poslovna konkurentnost; Prioritetna os 4: Promicanje energetske učinkovitosti i obnovljivih izvora energije; Prioritetna os 5: Klimatske promjene i upravljanje rizicima; Prioritetna os 6: Zaštita okoliša i održivost resursa; Prioritetna os 7: Povezanost i mobilnost; Prioritetna os 8: Socijalno uključivanje i zdravlje; Prioritetna os 9: Obrazovanje, vještine i cjeloživotno učenje; Prioritetna os 10: Tehnička pomoć; Prioritetna os 12: Sanacija štete od potresa. [↑](#footnote-ref-9)
9. Prioritetna os 1: Visoka zapošljivost i mobilnost radne snage; Prioritetna os 2: Socijalno uključivanje; Prioritetna os 3: Obrazovanje i cjeloživotno učenje; Prioritetna os 4: Dobro upravljanje; Prioritetna os 5: Tehnička pomoć. [↑](#footnote-ref-10)
10. Ne obuhvaća mjere 1, 2, 10.1, 11, 13, 14 (IAKS), 18 i 20 – otvoreni postupci dodjele/pozivi. [↑](#footnote-ref-11)
11. Bez mjera 1, 2, 17, 18 i 20 te IAKS mjera. [↑](#footnote-ref-12)
12. M 1: Prenošenje znanja i informiranja, M 2: Savjetodavne službe, službe za upravljanje poljoprivrednim gospodarstvom i pomoć poljoprivrednim gospodarstvima, M 3: Sustavi kvalitete za poljoprivredne proizvode i hranu, M 4: Ulaganja u fizičku imovinu, M 5: Obnavljanje poljoprivrednog proizvodnog potencijala narušenog elementarnim nepogodama i katastrofalnim događajima te uvođenje odgovarajućih preventivnih aktivnosti, M 6: Razvoj poljoprivrednih gospodarstava i poslovanja, M 7: Temeljne usluge i obnova sela u ruralnim područjima, M 8: Ulaganja u razvoj šumskih područja i poboljšanje održivosti šuma, M 9: Uspostava proizvođačkih grupa i organizacija, M 10: Poljoprivreda, okoliš i klimatske promjene, M 11: Ekološki uzgoj, M 13: Plaćanja područjima s prirodnim ograničenjima ili ostalim posebnim ograničenjima, M 14: Dobrobit životinja, M 16: Suradnja, M 17: Upravljanje rizicima, M 18: Financiranje dodatnih nacionalnih izravnih plaćanja za Hrvatsku, M 19: LEADER (CLLD), M 20: Tehnička pomoć, M 21: Izvanredna privremena potpora poljoprivrednicima i MSP-ovima koji su posebno pogođeni krizom uzrokovanom bolešću COVID-19. [↑](#footnote-ref-13)
13. Prioritet Unije 1: Poticanje okolišnog održivog, resursno učinkovitog, inovativnog, konkurentnog i na znanju utemeljenog ribarstva, Prioritet Unije 2: Poticanje okolišno održive, resursno učinkovite, inovativne, konkurentne i na znanju utemeljene akvakulture, Prioritet Unije 3: Poticanje provedbe ZRP-a, Prioritet Unije 4: Povećanje zaposlenosti i teritorijalne kohezije, Prioritet Unije 5: Poticanje stavljanja na tržište i prerade, Prioritet Unije 6: Poticanje provedbe integrirane pomorske politike, TP: Tehnička pomoć. [↑](#footnote-ref-14)
14. MD 1: Nedostatak hrane, MD 2: Nedostatak osnovne materijalne pomoći, TP: Tehnička pomoć. [↑](#footnote-ref-15)
15. Određeno člankom 6. stavak 1. „Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020.“ [↑](#footnote-ref-16)
16. U skladu s propisima EU-a, države članice dužne su Europskom uredu za borbu protiv prijevara (OLAF) prijaviti nepravilnosti koje imaju sljedeća obilježja: nepravilan iznos troška (koji se odnosi na sredstva Europske unije) jednak je ili veći od 10.000 eura te je odobren za isplatu korisniku i Tijelo za ovjeravanje ga je ovjerilo Europskoj komisiji (uključen je u Izjavu o izdacima koja je podnesena Europskoj komisiji). U slučajevima sumnje na prijevaru, nepravilan iznos ne mora biti ovjeren Europskoj komisiji. Nepravilnosti se prijavljuju OLAF-u putem elektroničkog sustava za izvještavanje o nepravilnostima (*Irregularity Management System, IMS*). [↑](#footnote-ref-17)
17. Navedeni podaci ne uključuju prijavljene nepravilnosti koji se odnose na Europski fond za jamstva u poljoprivredi s obzirom da taj fond nije uključen u Europske strukturne i investicijske fondove u smislu Uredbe br. 1303/2013. [↑](#footnote-ref-18)
18. Slučaj nepravilnosti smatra se zatvorenim ako je donesena odluka da se ranije utvrđena nepravilnost više ne smatra nepravilnošću ili su provedene sve korektivne mjere i svi neprihvatljivi izdaci su vraćeni Europskoj komisiji / izuzeti iz Izjave o izdacima. Iznos povrata računa se samo za zatvorene slučajeve nepravilnosti jer je iznos povrata kod otvorenih slučajeva podložan čestim promjenama zbog toga što korisnici nepravilan iznos mogu vraćati u obrocima. [↑](#footnote-ref-19)
19. Prioritetna os 11: Jačanje oporavka od krize u kontekstu pandemije COVID-19 i priprema za zeleni, digitalni i otporni oporavak gospodarstva. [↑](#footnote-ref-20)
20. Stopa ugovorenosti će se smanjiti kada se izmjenom OPKK odobri povećanje alokacije PO11 za 101.058.677 EUR koja će tada ukupno iznositi 132.557.340EUR. [↑](#footnote-ref-21)
21. Prioritetna os 11: Jačanje oporavka od krize u kontekstu pandemije COVID-19 i priprema za zeleni, digitalni i otporni oporavak gospodarstva. [↑](#footnote-ref-22)
22. Stopa ugovorenosti će se smanjiti kada se izmjenom OPKK odobri povećanje alokacije PO11 za 101.058.677 EUR koja će tada ukupno iznositi 132.557.340EUR. [↑](#footnote-ref-23)
23. Navedeni podaci ne uključuju prijavljene nepravilnosti koji se odnose na Europski fond za jamstva u poljoprivredi s obzirom da taj fond nije uključen u Europske strukturne i investicijske fondove u smislu Uredbe br. 1303/2013. [↑](#footnote-ref-24)